CELEX: 42005X1216(04)
Language: sl
Date: 2005-12-16 00:00:00
Title: Pravilnik št. 44 Ekonomske komisije Združenih narodov za Evropo (UN/ECE) — Enotne zahteve glede homologacije zadrževalnih naprav za otroke kot potnike v motornih vozilih ( zadrževalni sistem za otroke )

16.12.2005   
            
            
               SL
            
            
               Uradni list Evropske unije
            
            
               L 330/56
            
         Pravilnik št. 44 Ekonomske komisije Združenih narodov za Evropo (UN/ECE) — Enotne zahteve glede homologacije zadrževalnih naprav za otroke kot potnike v motornih vozilih („zadrževalni sistem za otroke“)
   1   OBSEG UPORABE
   1.1   Ta pravilnik velja za zadrževalne sisteme za otroke, ki so primerni za namestitev v motornih vozilih s tremi ali več kolesi in ki niso namenjeni za uporabo z zložljivimi (tip-up) sedeži ali sedeži, obrnjenimi na stran.
   2   POMEN IZRAZOV
   V tem pravilniku:
   
      Zadrževalni sistem za otroke („zadrževalni sistem“) pomeni sklop elementov, ki lahko vključujejo kombinacijo trakov ali gibljivih delov z varovalno sponko, naprav za nastavitev, pritrdilnih elementov ter v nekaterih primerih dopolnilne naprave, kot na primer prenosni otroški ležalnik, nosilo za otroka, dopolnilni sedež in/ali zaslon za primer trka, ki jih je mogoče pritrditi v vozilu na motorni pogon. Ta sistem je konstruiran tako, da ob trku ali nenadnem zmanjšanju hitrosti vozila z omejitvijo gibanja telesa uporabnika zmanjša nevarnost poškodbe.
   Zadrževalni sistemi za otroke so razvrščeni v pet „skupin mas“:
   2.1.1.1   skupina 0 za otroke z maso manjšo od 10 kg;
   2.1.1.2   skupina 0+ za otroke z maso manjšo od 13 kg;
   2.1.1.3   skupina I za otroke z maso od 9 kg do 18 kg;
   2.1.1.4   skupina II za otroke z maso od 15 kg do 25 kg;
   2.1.1.5   skupina III za otroke z maso od 22 kg do 36 kg.
   Zadrževalni sistemi za otroke so razvrščeni v štiri „kategorije“:
   2.1.2.1   kategorija „univerzalni“ za uporabo na večini sedežev v vozilu, kakor je določeno v odstavkih 6.1.1 in 6.1.3.1, in zlasti tistih, ki so na podlagi Dodatka 2 k Prilogi 13 Konsolidirane resolucije o konstrukciji vozil (R.E.3) ocenjeni kot ustrezni za takšno kategorijo zadrževalnega sistema za otroke;
   2.1.2.2   kategorija „s pridržkom“ za uporabo na določenih sedežih za posebne tipe vozil po določilih proizvajalca zadrževalnega sistema za otroke ali proizvajalca vozila, kakor je določeno v odstavkih 6.1.1 in 6.1.3.1;
   2.1.2.3   kategorija „poluniverzalni“ za uporabo, kakor je določeno v odstavkih 6.1.1 in 6.1.3.2;
   kategorija „za določeno vozilo“ za uporabo bodisi:
   2.1.2.4.1   v določenih tipih vozil, v skladu z odstavkoma 6.1.2 in 6.1.3.3; ali
   2.1.2.4.2   kot „vgrajeni“ zadrževalni sistem za otroke.
   Zadrževalni sistemi za otroke lahko sodijo v dve skupini:
   
      integralni razred, ki predstavlja kombinacijo trakov ali gibljivih delov z varovalno sponko, napravo za nastavitev, pritrdilne elemente ter v nekaterih primerih dopolnilne sedeže in/ali ščitnik pred udarcem, ki ga je mogoče pritrditi z lastnim integralnim trakom ali trakovi;
   
      neintegralni razred, ki lahko vključuje delni zadrževalni sistem, ki pri uporabi v povezavi z varnostnim pasom za odrasle, ki poteka okrog telesa otroka ali pa zadržuje napravo, v kateri se nahaja otrok, predstavlja popoln zadrževalni sistem za otroke;
   2.1.3.1   „delni zadrževalni sistem“ pomeni napravo, kot npr. jezdec, ki pri uporabi skupaj z varnostnim pasom za odrasle, ki poteka okrog otrokovega telesa ali pa zadržuje napravo, v kateri je otrok nameščen, predstavlja popoln zadrževalni sistem za otroke;
   2.1.3.2   „jezdec“ pomeni trdno blazino, ki se lahko uporabi skupaj z varnostnim pasom za odrasle;
   2.1.3.3   „vodilni trak“ pomeni trak, ki zadržuje ramenski trak varnostnega pasu za odrasle v legi, ki je primerna za otroka, in pri katerem se potek ramenskega traku lahko s pomočjo naprave, ki se premika po traku navzgor in navzdol, nastavi glede na rame uporabnika in v tej legi blokira. Ta vodilni trak ni predviden za prevzem bistvenega dela dinamične obremenitve.
   2.2   „Varnostni sedež za otroke“ pomeni zadrževalni sistem za otroke, ki vključuje sedež, v katerem je otrok nameščen.
   2.3   „Pas“ pomeni zadrževalni sistem za otroke, ki vključuje sistem trakov z varnostno sponko, napravami za nastavitev in pritrdilnimi elementi.
   „Sedež“ pomeni konstrukcijo, ki je sestavni del zadrževalnega sistema za otroke in je namenjena za namestitev otroka v sedečem položaju;
   2.4.1   „prenosni otroški ležalnik“ pomeni zadrževalni sistem, namenjen za namestitev in zadrževanje otroka, ležečega na hrbtu ali trebuhu tako, da je otrokova hrbtenica pravokotna na srednjo vzdolžno ravnino vozila. Konstruiran je tako, da so v primeru trka sile zadrževanja porazdeljene na glavo in telo otroka in ne na okončine;
   2.4.2   „zadrževalni sistem za prenosni otroški ležalnik“ pomeni napravo s katero se prenosni otroški ležalnik pritrdi na konstrukcijo vozila;
   2.4.3   „nosilo za otroka“ pomeni zadrževalni sistem za otroka, obrnjenega nazaj (nasproti smeri vožnje) v pol-ležečem položaju. Konstruirano je tako, da so v primeru čelnega trka sile zadrževanja porazdeljene na glavo in telo otroka in ne na okončine.
   2.5   „Opora sedeža“ pomeni tisti del zadrževalnega sistema za otroke, s katerim je mogoče sedež dvigniti.
   2.6   „Opora otroka“ pomeni tisti del zadrževalnega sistema za otroke, s katerim je mogoče dvigniti otroka znotraj zadrževalnega sistema za otroke.
   2.7   „Ščitnik pred udarcem“ pomeni napravo, ki je pritrjena pred otrokom in ki je konstruirana tako, da se v primeru čelnega trka sile zadrževanja porazdelijo na večji del višine telesa otroka.
   „Trak“ pomeni gibljivi del, ki je izdelan tako, da prenaša sile;
   2.8.1   „trebušni pas“ pomeni trak, ki v obliki popolnega pasu ali dela takšnega pasu poteka pred medeničnim delom otroka in ga zadržuje;
   2.8.2   „ramenski zadrževalnik“ pomeni tisti del pasu, ki zadržuje zgodnji del trupa otroka;
   2.8.3   „mednožni trak“ pomeni trak (oziroma razdeljene trakove, če je sestavljen iz dveh ali več kosov tkanine), pritrjen na zadrževalni sistem za otroke in na trebušni pas in ki je nameščen tako, da poteka med stegni otroka; izdelan je tako, da pri normalni uporabi pasu prepreči zdrs otroka pod trebušnim pasom, pri trku pa, da se trebušni pas ne premakne z medeničnega dela;
   2.8.4   „trak za zadrževanje otroka“ pomeni trak, ki je sestavni del pasu, in zadržuje samo telo otroka;
   2.8.5   „pritrdilni trak za zadrževalni sistem za otroka“ pomeni trak, s katerim je zadrževalni sistem za otroke pritrjen na konstrukcijo vozila in je lahko del zadrževalne naprave za sedež v vozilu;
   2.8.6   „H-pas“ pomeni sklop pasu, ki vključuje trebušni pas, ramenski pas ter mednožni trak, če je vgrajen;
   2.8.7   „Y-pas“ pomeni pas, ki je sestavljen iz traku, ki poteka med nogami otroka, in po enega traku za vsako ramo.
   „Sponka“ pomeni napravo za hitro odpenjanje, ki omogoča držanje otroka v zadrževalnem sistemu oziroma vpetje zadrževalnega sistema na konstrukcijo vozila in se lahko hitro odpre. Sponka lahko vključuje napravo za nastavitev pasu;
   2.9.1   „ugreznjen gumb za odpiranje sponke“ pomeni sponko, ki je ni mogoče odpreti s kroglo premera 40 mm;
   2.9.2   „neugreznjen gumb za odpiranje sponke“ pomeni sponko, ki je jo je mogoče odpreti s kroglo s premerom 40 mm.
   „Naprava za nastavitev“ pomeni napravo, ki omogoča, da se zadrževalni sistem ali njegova sidrišča nastavijo glede na postavo uporabnika in/ali obliko sedeža. Naprava za nastavitev je lahko del sponke, navijala ali katerega koli drugega dela varnostnega pasu;
   2.10.1   „naprava za hitro nastavitev“ pomeni napravo za nastavitev, ki jo je mogoče upravljati z eno roko z enakomernim gibanjem;
   2.10.2   „naprava za nastavitev, nameščena neposredno na zadrževalnem sistemu za otroke“ pomeni napravo za nastavitev integralnega H-pasu, ki je neposredno vgrajen na zadrževalnem sistemu za otroke, za razliko od tistega z neposredno oporo s tkanino, primerno za nastavljanje.
   2.11   „Pritrdilni elementi“ pomeni dele zadrževalnega sistema za otroke, vključno z deli za zavarovanje, s katerimi se zadrževalni sistem za otroke lahko pritrdi na konstrukcijo vozila bodisi neposredno ali preko sedeža v vozilu.
   2.12   „Naprava za absorpcijo energije“ pomeni napravo, ki absorbira energijo neodvisno ali skupaj s pasom in je del zadrževalnega sistema za otroke.
   „Navijalo“ pomeni napravo za delno ali celotno navijanje traku zadrževalnega sistema za otroke. Ta izraz se nanaša na naslednje naprave:
   2.13.1   „navijalo s samodejno zaskočitvijo“ pomeni navijalo, ki omogoča, da se pas izvleče do želene dolžine in ki potem, ko se sponka zapne, samodejno prilagodi pas na uporabnika; nadaljnje izvlečenje pasu ni mogoče, če tega uporabnik pasu ne naredi namerno;
   „navijalo z zaskočitvijo v sili“ pomeni navijalo, ki pri normalnem načinu vožnje ne omejuje svobode gibanja uporabnika. Ima napravo za reguliranje dolžine, ki samodejno prilagaja dolžino glede na uporabnika ter mehanizem za zaskočitev, ki se v sili sproži:
   2.13.2.1   zaradi pojemka vozila, izvlečenja pasu iz navijala ali katerega koli drugega avtomatskega elementa (enostranska občutljivost); ali
   2.13.2.2   zaradi kombinacije katerih koli elementov (večstranska občutljivost).
   „Sidrišča zadrževalnega sistema“ pomenijo dele ogrodja vozila ali sedeža, kamor so pritrjeni pritrdilni elementi zadrževalnega sistema za otroke;
   2.14.1   „dodatno sidrišče“ pomeni del konstrukcije vozila ali konstrukcije sedeža ali vsak drug del vozila, predviden za pritrditev zadrževalnega sistema za otroke in ki je dodan sidriščem, homologiranim v okviru Pravilnika št. 14.
   2.15   „Naprej obrnjen“ pomeni obrnjen v običajno smer vožnje vozila.
   2.16   „Nazaj obrnjen“ pomeni obrnjen v smer, ki je nasprotna običajni smeri vožnje vozila.
   2.17   „Nagnjena lega“ pomeni posebno lego sedeža, ki omogoča otroku, da se nasloni.
   2.18   „Ležeča lega/na hrbtu ali na trebuhu“ pomeni lego, kjer glava in telo otroka, z izjemo okončin, ležita na vodoravni površini zadrževalnega sistema.
   „Tip zadrževalnega sistema za otroke“ pomeni zadrževalne sisteme, ki se ne razlikujejo v vsaj naslednjih pomembnih vidikih:
   2.19.1   kategoriji, skupinah mase ter legi in usmeritvi (kakor je določeno v odstavkih 2.15 in 2.16), za katere je namenjen zadrževalni sistem;
   2.19.2   geometriji zadrževalnega sistema za otroke;
   2.19.3   merah, masi, materialu in barvi:
   
                
            
            
               sedeža;
            
         
                
            
            
               blazinjenja
               in
            
         
                
            
            
               ščitnika pred udarcem;
            
         2.19.4   materialu, tkanini, merah in barvi trakov;
   2.19.5   togih delih (sponke, pritrdilni elementi itd.).
   „Sedež v vozilu“ pomeni konstrukcijo (vključno s priborom), ki je lahko sestavni del konstrukcije vozila ali pa ne, in ki je namenjena za sedenje ene odrasle osebe. V tej zvezi:
   2.20.1   „sedežna vrsta v vozilu“ pomeni sedežno klop ali več ločenih sedežev, ki so nameščeni drug ob drugem (tj. pritrjeni tako, da se prednja sidrišča enega sedeža in prednja ali zadnja sidrišča drugega sedeža nahajajo na isti črti ali na črti, ki poteka med temi sidrišči), pri čemer na vsakem sedežu sedi ena ali več odraslih oseb;
   2.20.2   „sedežna klop“ pomeni popolno sedežno konstrukcijo (vključno s priborom), namenjeno za sedenje več kot ene odrasle osebe;
   2.20.3   „prednji sedeži v vozilu“ pomeni sedežno vrsto, nameščeno v skrajnem sprednjem delu prostora za potnike; neposredno pred temi sedeži se ne nahaja noben drug sedež;
   2.20.4   „zadnji sedeži v vozilu“ pomeni pritrjene, naprej obrnjene sedeže, ki so nameščeni za neko drugo sedežno vrsto v vozilu.
   „Sistem za nastavitev“ pomeni popolno napravo, s katero se sedež v vozilu ali njegovi deli lahko nastavijo tako, da se prilagodijo odraslemu uporabniku; ta naprava lahko zlasti omogoča:
   2.21.1   vzdolžno nastavitev, in/ali
   2.21.2   nastavitev po višini, in/ali
   2.21.3   nastavitev kota.
   2.22   „Sidrišče sedeža v vozilu“ pomeni sistem, vključno s pripadajočimi deli nadgradnje, s katerimi je celoten sedež za odraslo osebo pritrjen na konstrukcijo vozila.
   „Tip sedeža“ pomeni kategorijo sedežev za odrasle osebe, ki se ne razlikujejo v naslednjih bistvenih vidikih:
   2.23.1   obliki, merah in materialih konstrukcije sedeža,
   2.23.2   tipih in merah sistema za nastavitev in blokiranje sedeža in
   2.23.3   tipu in merah sidrišču varnostnega pasu na sedežu, sidrišču sedeža ter ustreznih delov ogrodja vozila.
   2.24   „Sistem za odmikanje“ pomeni napravo, ki omogoča kotni ali vzdolžni premik sedeža za odrasle osebe ali njegovih delov brez fiksne vmesne lege, za lažji vstop in izstop potnikov ter nakladanje oziroma razkladanje predmetov.
   2.25   „Sistem za blokiranje sedeža“ pomeni napravo, ki zagotavlja, da sedež za odrasle osebe in njegovi deli ostanejo v legi za uporabo.
   „Blokirna naprava“ pomeni napravo, ki blokira in preprečuje premikanje dela traku varnostnega pasu za odrasle osebe glede na drugi del tkanine istega pasu. Ta izraz vključuje naslednje razrede:
   2.26.1   „napravo razreda A“, ki preprečuje, da bi otrok z delom trebušnega pasu potegnil tkanino iz navijala, če se varnostni pas za odrasle neposredno uporabi za zadrževanje otroka. Če je ta naprava v kombinaciji z zadrževalnimi napravami skupine I, izpolnjuje zahteve iz odstavka 6.2.9;
   2.26.2   „napravo razreda B“, ki omogoča zadrževanje natezne sile v trebušnem delu varnostnega pasu za odrasle, če je le-ta uporabljen za zadrževanje zadrževalnega sistema za otroke. Naprava je namenjena za preprečevanje drsenja tkanine iz navijala skozi napravo, ki bi sprostila natezno silo, kar bi povzročilo neugodno lego zadrževalnega sistema.
   2.27   „Zadrževalni sistem za posebne potrebe“ pomeni zadrževalni sistem, prirejen za otroke s posebnimi potrebami zaradi fizične ali duševne motnje. Ta naprava lahko zlasti omogoča namestitev dodatnih zadrževalnih naprav za kateri koli del telesa otroka, mora pa zagotavljati vsaj funkcijo zadrževanja, ki izpolnjuje zahteve tega pravilnika.
   3   VLOGA ZA HOMOLOGACIJO
   3.1   Vlogo za homologacijo tipa zadrževalnega sistema za otroke predloži imetnik blagovne znamke ali njegov pooblaščeni zastopnik.
   Vlogi za homologacijo v zvezi z vsako vrsto zadrževalnega sistema za otroke je treba priložiti:
   3.2.1   tehnični opis zadrževalnega sistema za otroke, v katerem so opredeljeni trakovi in drugi uporabljeni materiali, skupaj s skicami delov, ki sestavljajo zadrževalni sistem za otroke, in, v primeru navijal, navodila za namestitev teh navijal in njihovih senzorjev ter izjavo o toksičnosti (odstavek 6.1.5) in vnetljivosti (odstavek 6.1.6), na skicah pa morajo biti označena mesta, namenjena za številko homologacije in dodaten simbol ali dodatne simbole v zvezi s krogom homologacijske oznake. V opisu mora biti navedena barva modela, predloženega za homologacijo;
   3.2.2   štiri vzorce zadrževalnega sistema za otroke;
   3.2.3   10-metrski del pasu za vsako kategorijo pasu, ki se uporablja pri zadrževalnem sistemu za otroke, in
   3.2.4   dodatne vzorce je treba zagotoviti na zahtevo tehnične službe, ki je odgovorna za izvajanje preskusa;
   3.2.5   navodila za uporabo in podatke o pakiranju v skladu z odstavkom 14 spodaj;
   3.2.6   v primeru prenosnih otroških ležalnikov, če je zadrževalni sistem za prenosni otroški ležalnik mogoče uporabiti z več tipi prenosnih otroških ležalnikov, mora njihov proizvajalec predložiti seznam teh tipov.
   3.3   Kjer se za pritrditev zadrževalnega sistema za otroke uporablja odobreni varnostni pas za odrasle, mora biti določeno, katere kategorije varnostnih pasov se lahko uporabljajo, npr. statični trebušni pasovi.
   3.4   Pred podelitvijo homologacije pristojni organ preveri, ali je ustrezno poskrbljeno za učinkovito preverjanje skladnosti proizvodnje.
   4   OZNAKE
   4.1   Vzorci zadrževalnih sistemov za otroke, predloženi za homologacijo v skladu z določbami točk 3.2.2 in 3.2.3 zgoraj, morajo biti jasno in neizbrisno označeni z imenom proizvajalca, začetnicami ali blagovno znamko.
   4.2   Eden izmed plastičnih delov zadrževalne naprave za otroke (na primer školjka, ščitnik pred udarci, jezdec itd.), razen pasov ali H-pasov, mora biti jasno (in neizbrisno) označeno z letom proizvodnje.
   4.3   Če se zadrževalni sistem za otroke uporablja skupaj z varnostnim pasom za odraslo osebo, mora biti pravilen potek lege tkanine jasno označen z risbo, trajno nameščeno na zadrževalnem sistemu.. Če je zadrževalni sistem pritrjen na svoje mesto z varnostnim pasom za odrasle, mora biti potek tkanine jasno označen na proizvodu z barvnimi oznakami. Za označitev lege varnostnega pasu, ko je naprava obrnjena v smeri vožnje, se uporabi rdeča barva, za primer, ko je obrnjena nazaj, pa modra. Isti barvi se uporabita tudi na nalepkah na napravi, ki označujejo način uporabe.
   Posamezne lege trebušnega in ramenskega dela varnostnega pasu morajo biti označene na izdelku z barvnimi oznakami in/ali besedami.
   Oznake, določene v tem odstavku, morajo biti vidne, ko je zadrževalni sistem v vozilu. Pri zadrževalnih sistemih skupine 0 morajo biti te oznake vidne tudi takrat, ko je otrok nameščen v zadrževalnem sistemu.
   4.4   Na zadrževalnih sistemih za otroke, obrnjenih nazaj, mora biti trajno pritrjena nalepka z naslednjim opozorilom, ki je vidna tudi po vgraditvi naprave: „ZELO NEVARNO – Ne uporabljajte na sedežih, zavarovanih z zračno blazino“; ta nalepka mora biti v jeziku države, v kateri se naprava prodaja.
   4.5   Poleg tega, morajo imeti zadrževalni sistemi za otroke, obrnjeni nazaj, v območju, kjer v zadrževalnem sistemu za otroke počiva otrokova glava, in na vidni površini zadrževalnega sistema za otroke, trajno pritrjeno naslednjo nalepko (prikazano besedilo je minimum).
   Ta nalepka mora biti napisana v jeziku oziroma jezikih države, v kateri se naprava prodaja.
   Minimalna velikost nalepke: 60 x 120 mm
   
      
   4.6   V primeru zadrževalnih sistemov za otroke, ki jih je mogoče uporabiti tako, da so obrnjeni naprej ali nazaj, mora biti vključeno naslednje besedilo:
   „Pomembno — ne uporabljajte obrnjeno v smeri vožnje, če teža otroka ne presega… (poglej v navodila)“
   4.7   V primeru zadrževalnih sistemov za otroke z alternativnimi načini lege pasov morajo biti alternativne nosilne točke med zadrževalnim sistemom za otroke in varnostnim pasom za odrasle trajno označene. Ta oznaka označuje alternativno lego pasu in mora biti skladna z zgoraj omenjenimi zahtevami za označevanje sedežev, obrnjenih naprej oziroma nazaj.
   4.8   Če zadrževalni sistem za otroke nudi alternativne stične točke za obremenitev, mora oznaka iz odstavka 4.3 vsebovati navedbo, da je v navodilih za uporabo opisana alternativna lega pasu.
   5   HOMOLOGACIJA
   5.1   Preden je homologacijo mogoče podeliti, mora vsak vzorec, predložen v skladu z odstavkoma 3.2.2 in 3.2.3 zgoraj, povsem ustrezati specifikacijam, določenih v odstavkih od 6. do 8. v tem pravilniku.
   5.2   Vsakemu tipu, ki se mu dodeli homologacija, se dodeli številka homologacije. Prvi dve števki (trenutno 03, kar ustreza spremembi 03, ki so začele veljati 12. septembra 1995) označujeta spremembe, ki vključujejo zadnje pomembnejše tehnične spremembe Pravilnika v času izdaje homologacije. Ista pogodbena stranka ne sme dodeliti iste številke drugemu tipu sistema za zadrževanje otrok, ki ga zajema ta pravilnik.
   5.3   Obvestilo o dodelitvi, podaljšanju ali zavrnitvi homologacije zadrževalnega sistema za otroke v skladu s tem pravilnikom se pogodbenicam sporazuma, ki ta pravilnik izvajajo, sporoči v obliki obrazca, ki je skladen z modelom v Prilogi 1 k temu pravilniku..
   Vsakemu zadrževalnem sistemu za otroke, skladnim s homologacijo v okviru tega pravilnika, se, poleg oznak, opisanih v odstavku 4. zgoraj, na ustrezno mesto pritrdijo naslednji podatki:
   mednarodna homologacijska oznaka, ki jo sestavljajo:
   5.4.1.1   krog okrog črke „E“, ki mu sledi registracijska številka države, ki je dodelila homologacijo; (1)
   
   5.4.1.2   številka homologacije;
   naslednji dodatni simboli:
   5.4.2.1   beseda oziroma besede „univerzalni“, „za omejeno uporabo“, „poluniverzalni“ ali „za določeno vozilo“, odvisno od kategorije sistema za zadrževanje otrok;
   5.4.2.2   razpon mas, za katerega je zadrževalni sistem za otroke namenjen, to je 0–10 kg, 0–13 kg, 9–18 kg, 15–25 kg, 22–36 kg, 0–18 kg, 9–25 kg, 15–36 kg, 0–25 kg, 9–36 kg in 0–36 kg;
   5.4.2.3   simbol „Y“ v primeru, da naprava vsebuje mednožni trak, v skladu z zahtevami dodatka 3 k spremembam 02 pravilnika;
   5.4.2.4   simbol „S“ v primeru „zadrževalnega sistema za posebne potrebe“.
   5.5   V prilogi 2 k temu pravilniku je podan primer razporeditve na homologacijski oznaki.
   5.6   Podatki iz odstavka 5.4 zgoraj morajo biti jasno vidni in neizbrisni, pritrjeni na napravo z nalepko ali vtisnjeni neposredno. Nalepka ali oznaka mora biti odporna na obrabo.
   5.7   Nalepke, omenjene v odstavku 5.6 zgoraj, lahko izda organ, ki je odobril homologacijo, ali proizvajalec, če pristojni organ za napravo prej odobri homologacijo.
   6   SPLOŠNE ZAHTEVE
   6.1   Lega in pritrditev v vozilu
   6.1.1   Uporaba zadrževalnega sistema za otroke kategorij „univerzalni“, „poluniverzalni“ in „za omejeno uporabo“ je dovoljena na prednjih in zadnjih sedežih, če so zadrževalni sistemi vgrajeni skladno z navodili proizvajalca.
   6.1.2   Uporaba zadrževalnega sistema za otroke v kategoriji „za določena vozila“ je dovoljena na vseh sedežih, kakor tudi v prtljažnem prostoru, če so zadrževalni sistemi vgrajeni skladno z navodili proizvajalca. Pri nazaj obrnjenem zadrževalnem sistemu mora konstrukcija zagotoviti oporo za glavo otroka, ko je zadrževalni sistem pripravljen za uporabo. To je treba določiti kot črto, ki je pravokotna na naslon sedeža in poteka skozi črto očesa, presečišče pa mora biti najmanj 40 mm pod začetkom polmera opore za glavo.
   Skladno s kategorijo, v katero sodi, mora biti zadrževalni sistem za otroke pritrjen na konstrukcijo vozila ali konstrukcijo sedeža;
   6.1.3.1   pri kategoriji „univerzalni“ in kategoriji „za omejeno uporabo“ samo s pomočjo varnostnega pasu za odraslo osebo (z navijalom ali brez njega), ki izpolnjujejo zahteve Pravilnika št. 16 (oziroma enakovrednih predpisov), ki je pritrjen na sidrišča, ki izpolnjujejo zahteve Pravilnika št. 14 (oziroma enakovrednih predpisov).
   6.1.3.2   pri kategoriji „poluniverzalni“: s pomočjo spodnjih sidrišč, predpisanih v Pravilniku št. 14, in dodatnih sidrišč, ki izpolnjujejo priporočilo Priloge 11 k temu pravilniku;
   6.1.3.3   pri kategoriji „za določeno vozilo“: s pomočjo sidrišč, ki jih je konstruiral proizvajalec vozila ali proizvajalec zadrževalnega sistema za otroke;
   6.1.3.4   Pri trakovih za zadrževanje otrok ali traku za pritrditev zadrževalnega sistema za otroke, ki uporablja sidrišča, na katera je že pritrjen varnostni pas oziroma pasovi za odrasle osebe, mora tehnična služba preveriti:
   
                
            
            
               da je dejanska lega sidrišča pasu za odraslo osebo homologirana skladno s Pravilnikom št. 14 oziroma enakovrednim predpisom;
            
         
                
            
            
               da delovanje ena naprave ne ovira učinkovitega delovanja druge naprave;
            
         
                
            
            
               da sponk zadrževalnega sistema za odrasle ni mogoče nadomestiti s sponkami dodatnega sistema.
            
         Pri zadrževalnih sistemih za otroke, ki uporabljajo toge opore ali posebne naprave, pritrjene v sidrišča, homologirana po Pravilniku št. 14, ki premaknejo lego efektivnega sidrišča izven območja veljavnosti Pravilnika št. 14, veljajo naslednje točke:
   
                
            
            
               takšne naprave se lahko homologirajo samo kot kategorija „poluniverzalni“ oziroma „za določeno vozilo“;
            
         
                
            
            
               tehnična služba uporablja zahteve Priloge 11 k temu pravilniku za toge opore in pritrdilne elemente;
            
         
                
            
            
               togo oporo je treba vključiti v dinamični preskus, s tem da obremenitev deluje na srednjo lego, pri tem pa je toga opora, če je nastavljiva, v najbolj iztegnjeni legi;
            
         
                
            
            
               toga opora, pritrjena na katero koli sidrišče za odrasle osebe, ne sme negativno vplivati na dejansko lego in učinkovitost tega sidrišča.
            
         6.1.4   Jezdec mora biti pritrjen bodisi z varnostnim pasom za odrasle osebe, če se uporabi preskus, določen v odstavku 8.1.4., ali kako drugače.
   6.1.5   Proizvajalec zadrževalnega sistema za otroke mora podati pisno izjavo, da je toksičnost materialov, uporabljenih v proizvodnji zadrževalnih sistemov, in so dostopni otrokom, ki jih uporabljajo, skladna z ustreznimi deli standarda CEN „Varnost igrač“, del 3 (junij 1982). Preskusi za potrditev veljavnosti te izjave se lahko opravijo po presoji homologacijskega organa. Ta odstavek ne velja za zadrževalne naprave skupin II in III.
   6.1.6   Proizvajalec sistema za zadrževanje otrok mora podati pisno izjavo, da je vnetljivost materiala, uporabljenega za proizvodnjo zadrževalnega sistema za otroke, skladna z ustreznimi odstavki Konsolidirane resolucije ECE o gradnji vozil (R.E.3) (dokument TRANS/WP.29/78/Rev.1, odstavek 1.42). Preskusi za potrditev veljavnosti izjave se lahko opravijo po presoji homologacijskega organa.
   6.1.7   Pri nazaj obrnjenih zadrževalnih sistemih za otroke, ki so podprti z armaturno ploščo, se pri homologaciji po tem pravilniku predpostavlja, da je armaturna plošča dovolj toga.
   6.1.8   Pri zadrževalnih sistemih za otroke kategorije „univerzalni“ mora biti najbolj obremenjena stična točka zadrževalnega sistema za otroke in varnostnega pasu za odraslo osebo najmanj 150 mm oddaljena od osi Cr, merjeno, ko se zadrževalni sistem za otroke nahaja na napravi za dinamično preskušanje. To se nanaša na vse oblike nastavitve. Dovoljene so alternativne lege varnostnega pasu. Če obstaja alternativna lega pasu, mora proizvajalec v navodilih za uporabo posebej navesti alternativno lego, kot je predpisano v odstavku 14. Pri preskušanju mora pri uporabi take alternativne lege zadrževalni sistem izpolnjevati vse zahteve predpisa z izjemo tega odstavka.
   6.1.9   Največja dolžina pasu za odrasle osebe, ki se lahko uporabi za pritrditev zadrževalnega sistema za otroke kategorije „univerzalni“ v napravi za dinamično preskušanje, je določena v Prilogi 13 k temu pravilniku.
   Za preverjanje skladnosti s to zahtevo je treba zadrževalni sistem za otroke pritrditi na preskusno napravo ob uporabi ustreznega standardnega varnostnega pasu, opisanega v Prilogi 13. Preskusne lutke se ne sme pripeti, dokler zadrževalni sistem ni nastavljen tako, da je za pripenjanje preskusne lutke potrebna večja dolžina pasu. Ko je zadrževalni sistem za otroke v ustrezni legi, ne sme biti v pasu natezne napetosti, razen tiste, ki jo povzroča navijalo, če je vgrajeno. Če se uporablja varnostni pas z navijalom s samodejno zaskočitvijo, je ta pogoj izpolnjen, če ostane v navijalu navitega vsaj 150 mm pasu.
   6.1.10   Zadrževalni sistemi za otroke skupin 0 in 0+ se ne smejo uporabljati obrnjeni naprej.
   6.2   Konstrukcija
   Konstrukcija zadrževalnega sistema mora biti taka, da
   6.2.1.1   zadrževalni sistem v vsaki predvideni legi naprave zagotavlja predpisano zaščito; pri „zadrževalnih sistemih za posebne potrebe“ morajo osnovna zadrževalna sredstva zagotavljati predpisano zaščito v vsaki legi zadrževalnega sistema brez uporabe dodatnih zadrževalnih naprav;
   6.2.1.2   se otroka z lahkoto in hitro postavi in vzame iz zadrževalnega sistema; pri zadrževalnem sistemu za otroke, v katerem je otrok pripet s pomočjo H-pasu ali Y-pasu brez navijala, mora biti med postopkom, predpisanim v odstavku 7.2.1.4, možno premikati vse ramenske in trebušne pasove drugega proti drugemu.
   V teh primerih je lahko sklop zadrževalnega sistema za otroke izdelan z dvema ali več povezovalnih delov. Pri „zadrževalnih sistemih za posebne potrebe“ se razume, da zaradi dodatnih zadrževalnih naprav otroka ni mogoče tako hitro postaviti in vzeti iz zadrževalnega sistema. Vendar morajo biti dodatne naprave izdelane tako, da jih je mogoče čim hitreje odklopiti.
   6.2.1.3   Če je mogoče spremeniti naklon zadrževalnega sistema, ta sprememba naklona ne sme zahtevati ročne ponovne nastavitve trakov. Za spremembo naklona zadrževalnega sistema je potreben nameren poseg z roko.
   6.2.1.4   morajo zadrževalni sistemi za otroke skupin 0, 0+ in I držati otroka v takšni legi, da je potrebna zaščita zagotovljena tudi, ko otrok spi;
   6.2.1.5   je zaradi preprečitve zdrsa pod pasom, bodisi zaradi trka ali zato, ker je otrok nemiren, predpisan mednožni trak na vseh naprej obrnjenih zadrževalnih sistemih skupine I, v povezavi z integriranim sistemom H-pasu. Pri zapetem mednožnem traku v najdaljši nastavljivi legi, če je nastavljiv, ne sme biti možno medeničnega dela pasu nastaviti tako, da pri preskusni lutki s telesno težo 9 kg oziroma 15 kg poteka nad medenico.
   6.2.2   Pri skupinah I, II in III morajo vsi zadrževalni sistemi, ki uporabljajo „trebušni pas“, voditi ta „trebušni pas“ tako, da se obremenitve, ki jih prenaša trebušni pas, prenašajo preko medenice.
   6.2.3   Vsi trakovi zadrževalnega sistema morajo biti nameščeni tako, da pri običajni uporabi ne morejo motiti niti ogrožati uporabnika. Razmak med trakovi ramenskega pasu v bližini vratu mora biti vsaj tako širok, kot je vrat ustrezne preskusne lutke.
   Sestav ne sme prekomerno pritiskati na občutljive dele otrokovega organizma (trebuh, spodnji del trupa – mednožje itd.). Konstrukcija mora biti takšna, da v primeru trka ne pride do obremenitve na temenu glave otroka.
   6.2.4.1   Y-pasovi se lahko uporabijo samo pri nazaj obrnjenih zadrževalnih sistemih za otroke.
   Zadrževalni sistem za otroke mora biti izdelan in nameščen tako, da:
   6.2.5.1   obstaja čim manjša nevarnost poškodbe otroka ali ostalih potnikov z ostrimi robovi ali štrlečimi deli (kot je na primer določeno v Pravilniku št. 21);
   6.2.5.2   nima ostrih robov oziroma štrlečih delov, ki bi lahko poškodovali blazinjenje sedežev v vozilu ali obleko potnikov;
   6.2.5.3   ne izpostavlja občutljivih delov otrokovega telesa (trebuh, mednožje, itd.) dodatnim vztrajnostnim silam, ki jih povzroča;
   6.2.5.4   je zagotovljeno, da v stičnih točkah s trakovi, togi deli nimajo ostrih robov, ki bi lahko odrgnili trakove.
   6.2.6   Vsak ločljivi del za pritrditev in snemanje sestavnih delov mora biti konstruiran tako, da je nevarnost napačnega sestavljanja ali uporabe čim manjša. „Zadrževalni sistemi za posebne potrebe“ imajo lahko dodatne zadrževalne naprave; te morajo biti konstruirane tako, da ne obstaja nevarnost nepravilnega sestavljanja in da so mehanizmi za odpiranje in njihov način delovanja v primeru sile reševalcem takoj jasni.
   6.2.7   Če zadrževalni sistem za otroke skupine I, II ter kombinacije skupin I in II vključuje naslon sedeža, mora znašati njegova notranja višina, določena po diagramu iz Priloge 12, najmanj 500 mm.
   6.2.8   Lahko se uporabljajo samo navijala z samodejno zaskočitvijo ali navijala z zaskočitvijo v sili.
   6.2.9   Pri zadrževalnih sistemih za uporabo pri skupini I ne sme biti mogoče, da otrok, potem ko je bil pritrjen v zadrževalni sistem, z lahkoto zrahlja tisti del naprave, ki drži medenični del; vsaka za to predvidena naprava mora biti stalno pritrjena na zadrževalni sistem za otroke.
   6.2.10   Zadrževalni sistem za otroke je lahko konstruiran za uporabo za v več kot eni skupini teže in/ali za več kot enega otroka, pod pogojem da izpolnjuje zahteve, določene za vsako izmed zadevnih skupin. Zadrževalni sistem za otroke kategorije „univerzalni“ mora izpolnjevati zahteve te kategorije za vse skupine teže, za katere je bil homologiran.
   6.2.11   Zadrževalni sistemi za otroke z navijalom
   Pri zadrževalnem sistemu za otroke, ki vključuje navijalo, mora slednje izpolnjevati zahteve iz odstavka 7.2.3 spodaj.
   6.2.12   Pri jezdecih je treba pregledati, ali trakovi in jeziček varnostnega pasu za odrasle osebe z lahkoto tečejo skozi pritrdilne točke. To velja zlasti za jezdece, namenjene za prednje sedeže osebnih vozil, ki imajo lahko dolge in pol-toge nastavitvene ročke. Fiksne sponke ne sme biti možno potegniti skozi pritrdilne točke jezdecev, kot tudi ni dopustno, da pas poteka popolnoma drugače kot na preskuševalnem vozičku.
   6.2.13   Če je zadrževalni sistem za otroke namenjen za več kot enega otroka, mora biti vsak zadrževalni sistem glede na prenos obremenitve in nastavitev popolnoma neodvisen.
   6.2.14   Zadrževalni sistemi za otroke, ki vključujejo napihljive sestavne dele, morajo biti izdelani tako, da pogoji uporabe (tlak, temperatura, vlaga) ne vplivajo na izpolnjevanje zahtev tega pravilnika.
   7   POSEBNE ZAHTEVE
   7.1   Zahteve za sestavljeni zadrževalni sistem
   7.1.1   Odpornost proti koroziji
   7.1.1.1   Na kompletnem zadrževalnem sistemu za otroke ali na njegovih delih, občutljivih na korozijo, je treba opraviti preskus odpornosti proti koroziji skladno z odstavkom 8.1.1 spodaj.
   7.1.1.2   Po preskusu odpornosti proti koroziji po točkah 8.1.1.1 in 8.1.1.2 ne sme biti nobenih znakov poslabšanja, ki bi lahko škodljivo vplivali na pravilno delovanje zadrževalne naprave za otroke, kakor tudi ne večje korozije, ki bi jo lahko strokovnjak opazil s prostim očesom.
   7.1.2   Absorpcija energije
   7.1.2.1   Pri sistemih z naslonom za hrbet mora ta imeti notranje obloge, ki so določene v Prilogi 18 k temu pravilniku, ki so izdelane iz materiala, ki dopušča največji pospešek pod 60 g, izmerjen skladno s Prilogo 17 k temu pravilniku. Ta zahteva se nanaša tudi na področje ščitnikov pred udarcem, ki se nahaja na območju možnega udarca glave.
   7.1.3   Prevrnitev
   7.1.3.1   Zadrževalni sistem za otroke je treba preskušati skladno z zahtevami odstavka 8.1.2; pri tem preskusna lutka ne sme pasti iz naprave, ko pa je preskusni sedež obrnjen na glavo, se glava preskusne lutke ne sme premakniti za več kot 300 mm iz svoje prvotne lege v navpični smeri glede na preskusni sedež.
   7.1.4   Dinamični preskus
   7.1.4.1   Splošno
   Na zadrževalnem sistemu za otroke je treba opraviti dinamični preskus skladno z odstavkom 8.1.3 spodaj.
   7.1.4.1.1   Zadrževalni sistemi za otroke kategorije „univerzalni“, kategorije „za omejeno uporabo“ in kategorije „poluniverzalni“ je treba preskušati na preskusnem vozičku s pomočjo preskusnega sedeža, kot je predpisan v odstavku 6, in skladno z odstavkom 8.1.3.1.
   Zadrževalne sisteme za otroke kategorije „za določeno vozilo“ je treba preskušati na vsakem tipu vozila, za katerega je zadrževalni sistem za otroke namenjen. Tehnična služba, pristojna za izvajanje preskusa, lahko zmanjša število preskušanih tipov vozil, če se ti bistveno ne razlikujejo v vidikih, naštetih v odstavku 7.1.4.1.2.3. Zadrževalni sistem za otroke se lahko preskuša na enega izmed naslednjih načinov:
   7.1.4.1.2.1   na celotnem vozilu po zahtevah iz odstavka 8.1.3.3.;
   7.1.4.1.2.2   na preskusnem vozičku v karoseriji vozila, kot je določeno v odstavku 8.1.3.2. ali
   7.1.4.1.2.3   na zadostnih delih karoserije vozila, ki zadovoljivo predstavljajo konstrukcijo nadgradnje vozila in površino površine trka. Če je zadrževalni sistem za otroke namenjen za uporabo na zadnjem sedežu, mora ta del vključevati naslon prednjega sedeža, zadnji sedež, pločevino poda, stebrička B in C ter streho. Če je zadrževalni sistem za otroke namenjen za uporabo na prednjem sedežu, mora ta del vključevati armaturno ploščo, stebričke A, vetrobransko steklo, v podu ali na konzoli vgrajene ročice ali upravljalne elemente, prednji sedež, pločevino poda in streho. Nadalje, če je zadrževalni sistem za otroke namenjen za uporabo v kombinaciji z varnostnim pasom za odrasle, mora ta del vključevati tudi ustrezne varnostne pasove (varnostni pas) za odrasle. Tehnična služba, pristojna za izvajanje preskusov, lahko dovoli izključitev določenih delov, če meni, da so odveč. Preskuse je treba opraviti skladno z odstavkom 8.1.3.2.
   7.1.4.1.3   Dinamično preskušanje je treba opraviti na zadrževalnih sistemih za otroke, ki pred tem še niso bili obremenjeni.
   7.1.4.1.4   Med dinamičnim preskušanjem se ne sme zlomiti noben del zadrževalnega sistema za otroke, katerega funkcija je zadrževanje otroka v določeni legi; ravno tako se ne sme odpeti ali sprostiti sponka ali zaskočni sistem oziroma sistem za nastavitev.
   7.1.4.1.5   Pri sistemu „neintegriranega tipa“ je treba kot varnostni pas uporabiti v Prilogi 13 k temu pravilniku predpisani standardni varnostni pas z okovjem za njegovo pritrditev. To ne velja za homologacijio sistemov kategorije „za določena vozila“, kjer je treba uporabiti varnostni pas, vgrajen v vozilu.
   7.1.4.1.6   Če je zadrževalni sistem za otroke kategorije „za določena vozila“ vgrajen na območju za skrajnjim zadnjim naprej obrnjenim sedežem za odrasle (npr. prtljažni prostor), je treba opraviti preskus z največjo preskusno lutko (največjimi preskusnimi lutkami) na celotnem vozilu, kot je določeno v odstavku 8.1.3.3.3. Ostali preskusi, vključno s preskusom skladnosti proizvodnje, se po želji proizvajalca lahko opravijo po določilih odstavka 8.1.3.2.
   7.1.4.1.7   Pri „zadrževalnih sistemih za posebne namene“ je treba dinamična preskušanja, predpisana s tem pravilnikom, izvesti dvakrat za vsak razred glede na maso otroka: prvič ob uporabi primarnih zadrževalnih sredstev in drugič ob uporabi vseh zadrževalnih naprav. Pri teh preskušanjih je treba zlasti upoštevati zahteve iz odstavkov 6.2.3 in 6.2.4.
   7.1.4.1.8   Med dinamičnim preskušanjem se standardni varnostni pas, ki se uporablja za pritrditev zadrževalne naprave za otroke, ne sme odpeti z vodila ali blokirne naprave, ki se uporablja za preskus.
   7.1.4.2   Pospešek prsnega koša (2)
   
   7.1.4.2.1   Rezultirajoči pospešek prsnega koša ne sme presegati 55 g, razen če vsota vseh trajanj ne preseže 3 ms.
   7.1.4.2.2   Navpična komponenta pospeška od trebuha proti glavi ne sme presegati 30 g, razen če vsota vseh trajanj ne preseže 3 ms.
   7.1.4.3   Poškodbe trebuha preskusne lutke (3)
   
   7.1.4.3.1   Med preskusom, opisanim v odstavku 5.3 Dodatka 1 k Prilogi 8, se ne smejo pojaviti vidni znaki poškodbe modelirne mase v trebušnem predelu preskusne lutke, ki bi jih povzročil kateri koli del zadrževalne naprave.
   7.1.4.4   Sprememba lege preskusne lutke
   Zadrževalni sistemi za otroke kategorij „univerzalni“, „za omejeno uporabo“ in „poluniverzalni“:
   7.1.4.4.1.1   Naprej obrnjeni zadrževalni sistemi za otroke: glava otroka se ne sme premakniti preko ravnin BA in DA, kot sta določeni na sliki 1 spodaj.
   
      
   Nazaj obrnjeni zadrževalni sistemi za otroke:
   7.1.4.4.1.2.1   Zadrževalni sistemi za otroke, ki se naslanjajo na armaturno ploščo: glava preskusne lutke se ne sme premakniti preko ravnin AD in DCr, kakor sta določeni na sliki 2 spodaj.
   
      
   7.1.4.4.1.2.2   Zadrževalni sistemi za otroke skupine 0, ki se ne naslanjajo na armaturno ploščo, in prenosni otroški ležalniki: glava preskusne lutke se ne sme premakniti preko ravnin AB, AD in DE, kakor so prikazane na sliki 3 spodaj.
   
      
   7.1.4.4.1.2.3   Zadrževalni sistemi za otroke, ki se ne naslanjajo na armaturno ploščo in ki ne sodijo v skupino 0:
   Glava preskusne lutke se ne sme premakniti preko ravnin FD, FG in DE, kakor so prikazane na sliki 4 spodaj.
   Če se tak zadrževalni sistem za otroke dotakne droga s premerom 100 mm, pri čemer so izpolnjena vsa merila za obremenitev, je treba opraviti še eno dinamično preskušanje (prednji trk) z najtežjo preskusno lutko, namenjeno za takšen zadrževalni sistem za otroke, in sicer brez droga s premerom 100 mm; zahteve, ki morajo biti izpolnjene za ta preskus, so enake, razen meril glede premika v smeri naprej.
   
      
   7.1.4.4.2   Zadrževalni sistemi za otroke kategorije „za specialna vozila“: pri preskušanju v celotnem vozilu ali v karoseriji vozila se glava preskusne lutke ne sme dotakniti nobenega dela vozila. Če se preskusna lutka vendarle dotakne nekega dela vozila, mora biti hitrost udarca glave preskusne lutke manjša od 24 km/h, dotaknjeni del pa mora izpolnjevati zahteve preskusa absorpcije energije, opredeljene v Prilogi 4 Pravilnika št. 21. Pri preskušanjih s celotnimi vozili mora biti po preskusu možno vzeti preskusne lutke iz zadrževalnih sistemov brez uporabe orodja.
   Odpornost proti vplivom temperature
   7.1.5.1   Sklope sponk, navijal, naprav za nastavitev in zaskočitev, na katere bi lahko vplivala temperatura, je treba preskusiti na temperaturo, skladno z odstavkom 8.2.8.
   7.1.5.2   Po temperaturnem preskusu, predpisanem v odstavku 8.2.8.1, na zadrževalnem sistemu za otroke ne smejo biti vidni znaki poslabšanja, ki bi lahko škodljivo vplivali na pravilno delovanje zadrževalnega sistema za otroke, in bi jih strokovnjak lahko opazil s prostim očesom.
   7.2   Zahteve za posamezne dele zadrževalnega sistema
   7.2.1   Sponka
   7.2.1.1   Sponka mora biti narejena tako, da je izključena vsaka možnost nepravilne uporabe. To med drugim pomeni, da ne sme biti mogoče, da bi sponka ostala v delno zaprtem položaju; v postopku zapiranja sponke ne sme biti mogoče pomotoma zamenjati delov sponke; sponka lahko ostane v zaprti legi šele takrat, ko so vsi deli zaskočeni. Na mestih, kjer bi lahko prišla v stik z otrokom, sponka ne sme biti ožja od najmanjše širine traku, ki je določena v odstavku 7.2.4.1.1 spodaj. Ta odstavek ne velja za varnostne pasove, ki so že homologirani po Pravilniku ECE št. 16 ali po enakovrednem veljavnem standardu. Pri „zadrževalnih sistemih za posebne namene“ mora samo sponka na primarnem zadrževalnem sistemu izpolnjevati zahteve iz odstavkov 7.2.1.1 do vključno 7.2.1.9.
   7.2.1.2   Sponka mora ostati zaprta v kateri koli legi tudi kadar ni obremenjena. Sponka mora biti izvedena tako, da je lahko dosegljiva in da se z lahkoto uporablja. Sponko mora biti mogoče odpreti s pritiskom na gumb ali podobno napravo. Površina, na katero je treba pritisniti, mora imeti pri odprti sponki naslednje mere: pri napravah v ohišju, površino najmanj 4,5 cm2 in širino najmanj 15 mm; pri napravah brez ohišja, površino 2,5 cm2 in širino najmanj 10 mm. Širina mora biti manjša izmed obeh mer, ki tvorita predpisano površino, treba pa jo je meriti pravokotno na smer gibanja gumba za odpiranje.
   7.2.1.3   Površina za odpiranje sponke mora biti obarvana rdeče. Noben drug del sponke ne sme biti te barve.
   Otroka mora biti mogoče odpeti iz zadrževalne naprave z enim samim pritiskom na eno samo sponko. Pri skupinah 0 in 0+ je dovoljeno umakniti otroka skupaj z zadrževalnimi napravami, kot so otroški prenosni sedež/prenosni otroški ležalnik/pritrdilna naprava za prenosni otroški ležalnik, če se zadrževalni sistem za otroka lahko odpne s pritiskom na največ dve sponki.
   7.2.1.4.1   Šteje se, da zatična povezava med ramenskimi traki H-pasu ne izpolnjuje zahteve enega posega iz odstavka 7.2.1.4 zgoraj.
   7.2.1.5   Pri zadrževalnih sistemih za otroke iz skupin II in III mora biti sponka nameščena tako, da jo otrok, ki se nahaja v napravi, lahko doseže. Poleg tega mora biti sponka pri zadrževalnih sistemih vseh skupin nameščena tako, da v primeru sile reševalec takoj prepozna njen namen in način delovanja.
   7.2.1.6   Odpiranje sponke mora omogočiti odstranitev otroka s „sedeža“, „opore sedeža“ ali „ščitnika pred udarcem“, če je vgrajen, če pa zadrževalni sistem vključuje mednožni trak, se mora ta sprostiti z delovanjem iste sponke.
   7.2.1.7   Sponka mora biti sposobna zdržati temperaturni preskus skladno z zahtevami iz odstavka 8.2.8.1 ter potem ponovno delovati, pred dinamičnim preskusom, predpisanim v odstavku 8.1.3 pa mora prestati preskus, ki vključuje 5 000 ± 5 ciklov odpiranja in zapiranja pri običajnih pogojih uporabe.
   Na sponki je treba opraviti naslednje preskuse odpiranja:
   7.2.1.8.1   Preskus pod obremenitvijo
   7.2.1.8.1.1   Za ta preskus je treba uporabiti zadrževalni sistem za otroke, na katerem je že bil opravljen dinamični preskus iz odstavka 8.1.3 spodaj.
   7.2.1.8.1.2   Sila, potrebna za odpiranje sponke pri preskusu, predpisanem v odstavku 8.2.1.1, ne sme presegati 80 N.
   7.2.1.8.2   Preskus brez obremenitve
   7.2.1.8.2.1   Za ta preskus je treba uporabiti sponko, ki pred tem ni bila podvržena obremenitvi. Sila, potrebna za odpiranje sponke, ko ta ni obremenjena, mora znašati pri preskusih, predpisanih v odstavku 8.2.1.2, od 40 do 60 N.
   7.2.1.9   Trdnost
   7.2.1.9.1   Med preskusom iz odstavka 8.2.1.3.2 se noben del sponke ali traku ob sponki ali naprave za nastavitev ne sme zlomiti ali se odtrgati.
   7.2.1.9.2   Sponka H-pasu skupin 0 in 0+ mora zdržati silo 4 000 N.
   7.2.1.9.3   Sponka H-pasu skupine I in več mora zdržati silo 10 000 N.
   7.2.1.9.4   Pristojni organ lahko opusti preskus trdnosti sponke, če iz podatkov, ki so na voljo, izhaja, da je preskus odveč.
   7.2.2   Naprava za nastavitev
   7.2.2.1   Območje nastavitve mora biti zadostno, da omogoča pravilno nastavitev zadrževalnega sistema za otroke za celotno območje skupine glede na težo, za katero je sistem namenjen, in da omogoča zadovoljivo vgradnjo v vse specificirane tipe vozil.
   7.2.2.2   Vse naprave za nastavitev morajo biti tipa „za hitro nastavitev“, z izjemo naprav za nastavitev, ki se uporabljajo samo pri prvi vgradnji zadrževalnega sistema v vozilu, ki so lahko tudi drugega tipa.
   7.2.2.3   Naprave tipa „za hitro nastavitev“, morajo biti lahko dosegljive, če je zadrževalni sistem za otroke pravilno vgrajen in če je otrok ali preskusna lutka v zadrževalnem sistemu.
   7.2.2.4   Naprava tipa „za hitro nastavitev“ mora omogočati hitro nastavljanje zadrževalnega sistema za otroke skladno s postavo otroka. Zlasti pri preskusu iz odstavka 8.2.2.1, sila, potrebna za delovanje naprave za ročno nastavitev, ne sme presegati 50 N.
   Dva vzorca naprave za nastavitev zadrževalnega sistema za otroke je treba preskusiti skladno z zahtevami temperaturnega preskusa iz odstavkov 8.2.8.1 in 8.2.3.
   7.2.2.5.1   Zdrs pasu ne sme presegati 25 mm pri eni napravi za nastavitev, vsi premiki vseh naprav za nastavitev pasu pa ne 40 mm.
   7.2.2.6   Pri izvajanju preskusa skladno z odstavkom 8.2.2.1 se naprava ne sme zlomiti ali odtrgati.
   7.2.2.7   Naprava za nastavitev, vgrajena neposredno na zadrževalni napravi za otroke mora biti zmožna zdržati ponovljeno delovanje in mora pred dinamičnim preskušanjem iz odstavka 8.1.3 opraviti preskus s 5 000 ± 5 ciklov, kot je določen v odstavku 8.2.7.
   7.2.3   Navijala
   7.2.3.1   Navijala s samodejno zaskočitvijo
   7.2.3.1.1   Trak varnostnega pasu, opremljen z navijalom s samodejno zaskočitvijo, se med položajema zaskočitve navijala ne sme odviti za več kot 30 mm. Ko se uporabnik pasu nasloni nazaj, mora pas bodisi ostati v svojem prvotnem položaju, ali pa se mora samodejno vrniti v ta položaj, ko se uporabnik pasu nagne naprej.
   7.2.3.1.2   Če je navijalo del trebušnega pasu, navijalna sila pasu, merjena na prosti dolžini traku med preskusno lutko in navijalom iz odstavka 8.2.4.1, ne sme biti manjša od 7 N. Pri podobnih meritvah navijala, ki je del zadrževalnega sistema za prsni koš, navijalna sila ne sme biti manjša od 2 N niti večja od 7 N. Če trak teče skozi vodilo ali škripec, se navijalna sila meri na prosti dolžini traku med preskusno lutko ter vodilom ali škripcem. Če ima varnostni pas napravo, ki pri ročnem ali samodejnem delovanju preprečuje, da bi se trak navil do konca, pri meritvi navijalne sile takšna naprava ne sme delovati.
   7.2.3.1.3   Trak je treba 5 000 krat izvleči in pustiti, da se zopet navije skladno s postopkom iz odstavka 8.2.4.2 spodaj. Nato se na navijalu opravi temperaturni preskus po zahtevah iz odstavka 8.2.8.1 ter korozijski preskus iz odstavka 8.1.1, ki mu sledi preskus odpornosti proti prahu iz odstavka 8.2.4.5. Po vsem tem mora uspešno prestati nadaljnjih 5 000 izvlečenj in navijanj. Po zgoraj navedenih preskusih mora navijalo še vedno pravilno delovati in izpolnjevati zahteve iz odstavkov 7.2.3.1.1 in 7.2.3.1.2 zgoraj.
   7.2.3.2   Navijala z zaskočitvijo v sili
   Pri preskušanju skladno z odstavkom 8.2.4.3 mora navijalo, ki se zaskoči v sili, izpolnjevati naslednje zahteve:
   7.2.3.2.1.1   Navijalo se mora zaskočiti, ko pojemek vozila doseže 0,45 g.
   7.2.3.2.1.2   Navijalo se ne sme zaskočiti pri pospešku trakov, manjšem od 0,8 g, merjenem v smeri izvlečenja.
   7.2.3.2.1.3   Navijalo se ne sme zaskočiti, ko je senzor nagnjen pod kotom, ki ni večji od 12° v kateri koli smeri od položaja namestitve po navodilih proizvajalca.
   7.2.3.2.1.4   Navijalo se mora zaskočiti, ko je senzor nagnjen pod kotom, ki je večji od 27° v kateri koli smeri od položaja namestitve po navodilih proizvajalca.
   7.2.3.2.2   Če je delovanje navijala odvisno od zunanjega signala ali vira energije, mora ta naprava zagotavljati samodejno zaskočitev navijala v primeru odpovedi ali prekinitve tega signala ali vira energije.
   7.2.3.2.3   Navijalo z zaskočitvijo v sili z večkratnim zaznavanjem mora ustrezati zgoraj navedenim zahtevam. Če je poleg tega eden od dejavnikov zaznavanja povezan z izvlečenjem traku, se mora navijalo zaskočiti, ko je pospešek pasu 1,5 g, merjen v osi izvlečenja pasu.
   7.2.3.2.4   Pri preskusih, navedenih v odstavkih 7.2.3.2.1.1 in 7.2.3.2.3, izvlečen del traku ne sme biti daljši od 50 mm preden se navijalo zaskoči, izhajajoč iz dolžine odvijanja, določene v odstavku 8.2.4.3.1. V preskusu, omenjenem v odstavku 7.2.3.2.1.2 zgoraj, do zaskočitve ne sme priti med izvlečenjem 50 mm pasu, izhajajoč iz dolžine odvijanja, določene v odstavku 8.2.4.3.1 spodaj.
   7.2.3.2.5   Če je navijalo del trebušnega pasu, sila navijanja traku ne sme biti manjša od 7 N, merjena na prosti dolžini traku med preskusno lutko in navijalom skladno z odstavkom 8.2.4.1. Pri podobnih meritvah navijala, ki je del zadrževalnega sistema za prsni koš, sila navijanja traku ne sme biti manjša od 2 N in ne večja od 7 N. Če trak poteka skozi vodilo ali škripec, se sila navijanja traku meri na prosti dolžini med preskusno lutko in vodilom ali škripcem. Če ima ta sklop napravo, ki pri ročnem ali samodejnem delovanju preprečuje, da bi se trak navil do konca, ta naprava ne sme delovati med merjenjem sile navijanja traku.
   7.2.3.2.6   Trak je treba 40 000 krat izvleči in pustiti, da se zopet navije skladno s postopkom iz odstavka 8.2.4.2. Nato se na navijalu opravi temperaturni preskus skladno z odstavkom 8.2.8.1 in korozijski preskus iz odstavka 8.1.1 ter preskus odpornosti proti prahu iz odstavka 8.2.4.5. Po vsem tem mora uspešno prestati nadaljnjih 5 000 izvlečenj in navijanj (skupaj 45 000). Po zgoraj navedenih preskusih mora navijalo še vedno pravilno delovati in izpolnjevati zahteve iz odstavka 7.2.3.2.1 do 7.2.3.2.5.
   7.2.4   Trakovi
   7.2.4.1   Širina
   7.2.4.1.1   Najmanjša širina trakov zadrževalnega sistema za otroke, ki prihajajo v stik s preskusno lutko, mora biti 25 mm pri skupinah 0, 0+ in I, oziroma 38 mm pri skupinah II in III. Te mere je treba meriti med preskusom natezne trdnosti iz odstavka 8.2.5.1, brez zaustavitve preskusne naprave in pod obremenitvijo, ki je enaka 75 % porušne obremenitve traku.
   7.2.4.2   Natezna trdnost po prilagoditvi na sobno temperaturo
   7.2.4.2.1   Pri dveh vzorcih traku, po temperaturni prilagoditvi skladno z odstavkom 8.2.5.2.1, je treba določiti porušno obremenitev po postopku iz odstavka 8.2.5.1.2. spodaj.
   7.2.4.2.2   Razlika med porušno obremenitvijo dveh vzorcev ne sme presegati 10 % od višje vrednosti izmerjene obremenitve.
   7.2.4.3   Natezna trdnost po posebni temperaturni prilagoditvi
   7.2.4.3.1   Pri dveh vzorcih traku, temperaturno prilagojenih skladno z eno od določb iz odstavka 8.2.5.2 (razen odstavka 8.2.5.2.1), porušna obremenitev traku ne sme biti manjša od 75 % povprečja obremenitev, določenih v preskusu iz odstavka 8.2.5.1. spodaj.
   7.2.4.3.2   Poleg tega porušna obremenitev ne sme biti manjša od 3,6 kN pri zadrževalnih sistemih skupin 0, 0+ in I, ne manjša od 5 kN pri zadrževalnih sistemih skupine II ter ne manjša od 7,2 kN pri zadrževalnih sistemih skupine III.
   7.2.4.3.3   Pristojna tehnična služba lahko opusti enega ali več teh preskusov, če sestava uporabljenega materiala ali podatki, ki so na voljo, kažejo, da so takšni preskusi odveč.
   7.2.4.3.4   Če je rezultat preskusa mikrozdrsa iz odstavka 8.2.3 spodaj nad 50 % dovoljene vrednosti, določene v odstavku 7.2.2.5.1. zgoraj, je treba opraviti postopek priprave z brušenjem tipa 1, kot je določeno v odstavku 8.2.5.2.6.
   7.2.4.4   Ne sme biti mogoče, da se celotni trak potegne skozi naprave za nastavitev, sponke ali pritrdilne elemente.
   7.2.5   Blokirna naprava
   7.2.5.1   Blokirna naprava mora biti stalno pritrjena na zadrževalnem sistemu za otroke.
   7.2.5.2   Blokirna naprava ne sme vplivati na trajnost varnostnega pasu za odraslega potnika in mora opraviti temperaturni preskus iz odstavka 8.2.8.1.
   7.2.5.3   Blokirna naprava ne sme preprečiti hitre sprostitve otroka iz zadrževalnega sistema.
   7.2.5.4   Blokirne naprave razreda A.
   Po opravljenem preskusu skladno z odstavkom 8.2.6.1. spodaj, zdrs traku ne sme presegati 25 mm.
   7.2.5.5   Blokirne naprave razreda B.
   Po opravljenem preskusu skladno z odstavkom 8.2.6.2. spodaj, zdrs traku ne sme presegati 25 mm.
   8   OPIS PRESKUSOV (4)
   
   8.1   Preskušanje sestavljenih zadrževalnih sistemov
   8.1.1   Korozija
   8.1.1.1   V komoro za preskušanje se namestijo kovinski deli zadrževalnega sistema za otroke, kot je določeno v Prilogi 4. Pri zadrževalnem sistemu za otroke, ki vsebuje navijalo, mora biti trak odvit na celotno dolžino, zmanjšano za 100 ± 3 mm. Razen kratkih prekinitev, ki so morda potrebne, npr. za preverjanje in dodajanje raztopine soli, mora preskus trajati nepretrgoma 50 ± 0,5 ur.
   8.1.1.2   Po končanem preskusu se kovinski deli zadrževalnega sistema za otroke previdno umijejo ali potopijo v čisto tekočo vodo, ki nima več kot 38 °C, da se odstranijo morebitni ostanki soli, nato se pred pregledom, skladno z odstavkom 7.1.1.2 zgoraj, sušijo 24 ± 1 ur pri sobni temperaturi od 18 do 25 °C.
   8.1.2   Prevrnitev
   8.1.2.1   Preskusno lutko se skladno z določili tega pravilnika in ob upoštevanju navodila proizvajalca zadrževalnega sistema, namesti v zadrževalni sistem z ohlapnostjo, določeno v odstavku 8.1.3.6.
   8.1.2.2   Zadrževalni sistem se pritrdi na preskusni sedež ali na sedež v vozilu. Celotni sedež se s kotno hitrostjo 2–5° /s vrti za 360° okoli vodoravne osi v srednji vzdolžni ravnini sedeža. Za ta preskus se lahko na preskusni sedež, kot je opisano v Prilogi 6, pritrdijo zadrževalne naprave, določene za uporabo v posebnih osebnih vozilih.
   8.1.2.3   Enak preskus se ponovno opravi z vrtenjem sedeža v nasprotno smer potem, ko je bila preskusna lutka po potrebi nameščena v prvotni položaj. Postopek se nato ponovi v obeh smereh vrtenja, pri čemer se os vrtenja, ki leži v vodoravni ravnini, premakne glede na predhodne preskuse za 90°.
   8.1.2.4   Pri teh preskusih je treba vedno uporabiti najmanjšo in največjo preskusno lutko skupine ali skupin, za katere je zadrževalni sistem namenjen.
   8.1.3   Dinamični preskusi
   8.1.3.1   Preskusi na vozičku in preskuševalnem sedežu
   8.1.3.1.1   Naprej obrnjen zadrževalni sistem
   8.1.3.1.1.1   Voziček in preskuševalni sedež morata ustrezati zahtevam iz Priloge 6 k temu pravilniku, postopek namestitve za dinamični preskus trka pa mora biti skladen s Prilogo 21.
   8.1.3.1.1.2   Voziček mora med celotnim procesom pojemka ostati v vodoravni legi.
   8.1.3.1.1.3   Pojemek preskuševalnega vozička je treba doseči s pomočjo naprave, določene v Prilogi 6 k temu pravilniku ali katere koli druge naprave, ki daje enakovredne rezultate. Ta naprava mora izpolnjevati zahteve iz odstavka 8.1.3.4 ter zahteve, določene v Prilogi 7 k temu pravilniku.
   Opraviti je treba naslednje meritve:
   8.1.3.1.1.4.1   hitrost vozička neposredno pred trkom;
   8.1.3.1.1.4.2   pot ustavljanja;
   8.1.3.1.1.4.3   premik glave preskusne lutke v navpični in vodoravni ravnini za skupine I, II in III, za skupini 0 in 0+ pa premik preskusne lutke, brez upoštevanja okončin;
   8.1.3.1.1.4.4   pospešek prsnega koša v treh med seboj pravokotnih smereh, razen pri preskusni lutki novorojenčka;
   8.1.3.1.1.4.5   vse vidne poškodbe modelirne mase na trebuhu (glej odstavek 7.1.4.3.1), razen pri preskusni lutki novorojenčka.
   8.1.3.1.1.5   Po trku je treba zadrževalni sistem za otroke vizualno pregledati, ne da bi odprli sponko, da se ugotovi, ali je prišlo do okvare ali preloma.
   8.1.3.1.2   Nazaj obrnjen zadrževalni sistem
   8.1.3.1.2.1   Zaradi preverjanja skladnosti z določili za preskus trka od zadaj se preskuševalni sedež zavrti za 180°.
   8.1.3.1.2.2   Pri preskušanju nazaj obrnjenega zadrževalnega sistema za otroke, namenjenega za uporabo na prednjih sedežih, čvrsti drog predstavlja armaturno ploščo in je pritrjen na voziček tako, da vso energijo absorbira zadrževalni sistem za otroke.
   8.1.3.1.2.3   Pogoji pojemka morajo ustrezati zahtevam iz odstavka 8.1.3.4. spodaj.
   8.1.3.1.2.4   Opravijo se enake meritve, kot so določene v odstavkih od 8.1.3.1.1.4 do 8.1.3.1.1.4.5 zgoraj.
   8.1.3.1.2.5   Po trku je treba zadrževalni sistem za otroke vizualno pregledati ne da bi odprli sponko, da se ugotovi, ali je prišlo do okvare ali preloma.
   8.1.3.2   Preskus na vozičku in karoseriji vozila
   8.1.3.2.1   Naprej obrnjen zadrževalni sistem
   8.1.3.2.1.1   Način pritrditve vozila med preskusom ne sme ojačiti sidrišč sedežev vozila, varnostnih pasov za odrasle potnike ter morebitnih dodatnih sidrišč, potrebnih za pritrditev zadrževalne naprave za otroke, niti zmanjšati običajne deformacije konstrukcije. Na vozilu ne sme biti nobenega dela, ki bi omejeval gibanje preskusne lutke in ki bi zmanjševal obremenitev zadrževalnega sistema med preskusom. Deli konstrukcije vozila, ki so bili odstranjeni, se lahko nadomestijo z deli z enakovredno trdnostjo, pod pogojem, da ti ne omejujejo gibanja preskusne lutke.
   8.1.3.2.1.2   Pritrdilna naprava se šteje kot zadovoljiva, če ne vpliva na območje, ki poteka po celotni širini konstrukcije, in če je vozilo oziroma konstrukcija pritrjeno na razdalji najmanj 500 mm pred sidriščem zadrževalnega sistema. Na zadnji strani mora biti konstrukcija pritrjena za sidrišči na zadostni razdalji, da so izpolnjene vse zahteve iz odstavka 8.1.3.2.1.1 zgoraj.
   8.1.3.2.1.3   Sedež vozila in zadrževalni sistem za otroke se vgradi in namesti v lego, ki daje po mnenju tehnične službe, ki opravlja homologacijske preskuse, najneugodnejše pogoje glede trdnosti, ki so primerljivi z namestitvijo preskusne lutke v vozilo. Lega naslona sedeža in zadrževalne naprave za otroke mora biti navedena v poročilu. Naslon sedeža vozila, če je njegov naklon nastavljiv, mora biti blokiran, kot je določil proizvajalec, če pa tega ni naredil, v legi, ki je čim bližja kotu 25°.
   8.1.3.2.1.4   Če v navodilih za vgradnjo in za uporabo ni navedeno drugače, mora biti prednji sedež nastavljen v skrajno prednjo lego, ki se običajno uporablja za zadrževalne sisteme za otroke, namenjene za uporabo na prednjih sedežih, oziroma v skrajno zadnjo lego, ki se običajno uporablja za zadrževalne sisteme za otroke, ki so namenjene za uporabo na zadnjih sedežih.
   8.1.3.2.1.5   Pogoji pojemka morajo ustrezati zahtevam iz odstavka 8.1.3.4 spodaj. Kot preskuševalni sedež se uporabi sedež zadevnega vozila.
   Opraviti je treba naslednje meritve:
   8.1.3.2.1.6.1   hitrost vozička neposredno pred trkom;
   8.1.3.2.1.6.2   pot ustavljanja;
   8.1.3.2.1.6.3   kateri koli dotik glave preskusne lutke z notranjo steno karoserije;
   8.1.3.2.1.6.4   pospešek prsnega koša v treh med seboj pravokotnih smereh, razen pri preskusni lutki novorojenčka;
   8.1.3.2.1.6.5   vse vidne poškodbe modelirne mase na trebuhu (glej odstavek 7.1.4.3.1), razen pri preskusni lutki novorojenčka.
   8.1.3.2.1.7   Po trku je treba zadrževalni sistem za otroke vizualno pregledati, ne da se odpre sponka, da se ugotovi, ali je prišlo do okvare.
   8.1.3.2.2   Nazaj obrnjen zadrževalni sistem
   8.1.3.2.2.1   Pri preskusih trka od zadaj je treba karoserijo na vozičku zavrteti za 180°.
   8.1.3.2.2.2   Zahteve so enake kot pri čelnem trku.
   8.1.3.3   Preskus s celotnim vozilom
   8.1.3.3.1   Pogoji pojemka morajo ustrezati zahtevam iz odstavka 8.1.3.4 spodaj.
   8.1.3.3.2   Pri preskusih čelnega trka je treba uporabiti postopek, kot je določen v Prilogi 9 k temu pravilniku.
   8.1.3.3.3   Pri preskusih trka od zadaj je treba uporabiti postopek, kot je določen v Prilogi 10 k temu pravilniku.
   Opraviti je treba naslednje meritve:
   8.1.3.3.4.1   hitrost vozila/udarne naprave neposredno pred trkom;
   8.1.3.3.4.2   kateri koli dotik glave preskusne lutke (pri preskusni lutki skupine 0 se ne upoštevajo okončine) z notranjostjo vozila;
   8.1.3.3.4.3   pospešek prsnega koša v treh med seboj pravokotnih smereh, razen pri preskusni lutki novorojenčka;
   8.1.3.3.4.4   vse vidne poškodbe modelirne mase na trebuhu (glej odstavek 7.1.4.3.1), razen pri preskusni lutki novorojenčka.
   8.1.3.3.5   Prednji sedeži, če je njihov naklon nastavljiv, morajo biti blokirani kot je določil proizvajalec, če pa tega ni naredil, v legi naslona sedeža, ki je čim bližja kotu 25°.
   8.1.3.3.6   Po trku je treba zadrževalni sistem za otroke vizualno pregledati ne da se odpre sponka, da se ugotovi, ali je prišlo do okvare ali preloma.
   8.1.3.4   V naslednji tabeli so povzeti pogoji za dinamični preskus
   
                
            
            
                
            
            
               ČELNI TRK
            
            
               TRK OD ZADAJ
            
         
               Preskus
            
            
               Zadrževalni sistem
            
            
               Hitrost (km/h)
            
            
               Preskusni impulz
            
            
               Pot ustavljanja med preskusom (mm)
            
            
               Hitrost (km/h)
            
            
               Preskusni impulz
            
            
               Pot ustavljanja med preskusom (mm)
            
         
               Voziček s preskuševalnim sedežem
            
            
               Nazaj obrnjeni prednji in zadnji sedeži univerzalni, poluniverzalni ali za omejeno uporabo (5)
               
            
            
               50+0
               –2
            
            
               1
            
            
               650±50
            
            
               —
            
            
               —
            
            
               —
            
         
               Naprej obrnjeni prednji in zadnji sedeži univerzalni, poluniverzalni ali za omejeno uporabo (6)
               
            
            
               50+0
               –2
            
            
               1
            
            
               650±50
            
            
               30+2
               –0
            
            
               2
            
            
               275±25
            
         
               Karoserija na vozičku
            
            
               Naprej obrnjen (5)
               
            
            
               50+0
               –2
            
            
               1 or 3
            
            
               650±50
            
            
               —
            
            
               —
            
            
               —
            
         
               Nazaj obrnjen (6)
               
            
            
               50+2
               –2
            
            
               1 or 3
            
            
               650±50
            
            
               30+2
               –0
            
            
               2 or 4
            
            
               275±25
            
         
               Trk celotnega vozila v preskuševalno pregrado
            
            
               Naprej obrnjen
            
            
               50+0
               –2
            
            
               3
            
            
               Ni določena
            
            
               —
            
            
               —
            
            
               —
            
         
               Nazaj obrnjen
            
            
               50+0
               –2
            
            
               3
            
            
               Ni določena
            
            
               30+2
               –0
            
            
               4
            
            
               Ni določena
            
         
               
                  Opomba: Vse zadrževalne sisteme za otroke skupin 0 in 0+ je treba je treba preskusiti skladno s pogoji za „nazaj obrnjen“ za čelni trk in za trk od zadaj.
               
                  Legenda:
               
               Preskusni impulz št. 1 kot je določeno v Prilogi 7 – čelni trk.
               Preskusni impulz št. 2 kot je določeno v Prilogi 7 – trk od zadaj.
               Preskusni impulz št. 3 impulz pojemka vozila pri čelnem trku.
               Preskusni impulz št. 4 impulz pojemka vozila pri trku od zadaj.
            
         Zadrževalni sistemi za otroke z dodatnimi sidrišči
   8.1.3.5.1   Pri zadrževalnih sistemih za otroke, namenjenih za uporabo skladno z odstavkom 2.1.2.3 za katere so potrebna dodatna sidrišča, je treba opraviti preskus čelnega trka skladno z odstavkom 8.1.3.4, kakor sledi:
   8.1.3.5.2   Pri napravah s kratkimi zgornjimi pritrdilnimi pasovi za pritrditev na zadnjo polico vozila mora biti lega zgornjih sidrišč na preskuševalnem vozičku takšna, kot je določeno v Dodatku 3 k Prilogi 6.
   8.1.3.5.3   Pri napravah z dolgimi zgornjimi pritrdilnimi pasovi, namenjeni npr. za uporabo, ko ni čvrste zadnje police in pri katerih so zgornji pritrdilni pasovi pritrjeni na podu vozila, morajo biti sidrišča na preskuševalnem vozičku takšna, kot je določeno v Dodatku 3 k Prilogi 6.
   8.1.3.5.4   Pri napravah, namenjenih za uporabo pri obeh izvedbah, je treba opraviti preskuse, določene v odstavkih 8.1.3.5.2 in 8.1.3.5.3; pri preskusih, ki se izvajajo skladno z odstavkom 8.1.3.5.3, je treba uporabiti samo težjo preskusno lutko.
   8.1.3.5.5   Pri nazaj obrnjenih napravah mora biti spodnje sidrišče na preskuševalnem takšno, kot je določeno v Dodatku 3 k Prilogi 6.
   8.1.3.6   Preskusne lutke
   8.1.3.6.1   Zadrževalni sistemi za otroke in preskusne lutke morajo biti nameščeni skladno z zahtevami iz odstavka 8.1.3.6.3.
   8.1.3.6.2   Zadrževalne sisteme za otroke je treba preskušati ob uporabi preskusnih lutk, kot so določene v Prilogi 8 k temu pravilniku.
   Namestitev preskusne lutke.
   8.1.3.6.3.1   Preskusno lutko se namesti tako, da je med hrbtom preskusne lutke in zadrževalno napravo reža. Pri prenosnih otroških ležalnikih se preskusna lutka namesti v ravni vodoravni legi čim bližje srednjici prenosnega otroškega ležalnika.
   8.1.3.6.3.2   Otroški sedež se namesti na preskuševalni sedež.
   Preskusno lutko se namesti v otroški sedež.
   Med preskusno lutko in naslon sedeža se postavi v tečajih vrtljivo ploščo ali podobno gibljivo napravo debeline 2,5 cm in širine 6 cm, katere dolžina je enaka višini ramen (sedeče, Priloga 8), zmanjšane za višino središča kolka (pri sedeči lutki v Prilogi 8 je to višina sedenja, povečana za polovico višine stegna sedeče lutke), ki ustreza velikosti preskušane preskusne lutke. Oblika plošče se mora čim bolj prilegati ukrivljenosti sedeža, njen spodnji del pa mora biti v višini kolka preskusne lutke.
   Pas se nastavi po navodilih proizvajalca, vendar z natezno silo, ki je za 250 ± 25 N večja od sile, potrebne za nastavitev, z odklonskim kotom traku pri napravi za nastavitev 45 ± 5 °, ali s kotom, ki ga je določil proizvajalec.
   Pritrditev otroškega sedeža na preskuševalni sedež se opravi skladno s Prilogo 21 k temu pravilniku.
   Odstraniti je treba gibljivo napravo.
   To velja samo za H-pasove in za zadrževalne sisteme, kjer je otrok privezan s tritočkovnim varnostnim pasom za odrasle in kjer se uporablja blokirna naprava, ne velja pa za zadrževalne trakove za otroke, ki so neposredno pritrjeni na navijalo.
   8.1.3.6.3.3   Vzdolžno ravnino, ki poteka skozi srednjico preskusne lutke, je treba postaviti na sredino med obe sidrišči spodnjega dela pasu, vendar je treba upoštevati tudi določila iz odstavka 8.1.3.2.1.3. Pri jezdecih, ki jih je treba preskušati s preskusno lutko, ki predstavlja 10-letnega otroka, je treba vzdolžno ravnino poteka skozi srednjico preskusne lutke postaviti 75 ± 5 mm levo ali desno glede na točko, ki se nahaja na sredini med obema sidriščema spodnjega dela pasu.
   8.1.3.6.3.4   Pri napravah, ki zahtevajo uporabo standardnega pasu, se ramenski pas lahko pred dinamičnim preskusom namesti na preskusno lutko s pomočjo dovolj dolgega in širokega lahkega pleskarskega lepilnega traku. Pri nazaj obrnjenih napravah se glava lahko položi na naslon zadrževalnega sistema s pomočjo lahkega pleskarskega lepilnega traku z zadostno dolžino in širino. Pri nazaj obrnjenih zadrževalnih napravah za otroke je pri pospeševanju dovoljena uporaba dovolj dolgega in širokega lahkega pleskarskega lepilnega traku, da se z njim pritrdi glava preskusne lutke na 100 mm drog oziroma na naslon zadrževalnega sistema.
   8.1.3.7   Kategorija preskusne lutke, ki jo je treba uporabiti
   
               Zadrževalni sistem skupine 0:
            
            
               preskus, pri katerem se uporablja preskusna lutka novorojenčka in 9 kg težka preskusna lutka;
            
         
               Zadrževalni sistem skupine 0+:
            
            
               preskus, pri katerem se uporablja preskusna lutka novorojenčka in 11 kg težka preskusna lutka;
            
         
               Zadrževalni sistem skupine I:
            
            
               preskusi, pri katerih se uporablja 9 kg oziroma 15 kg težka preskusna lutka;
            
         
               Zadrževalni sistem skupine II:
            
            
               preskusi, pri katerih se uporablja 15 kg oziroma 2 kg težka preskusna lutka;
            
         
               Zadrževalni sistem skupine III:
            
            
               preskusi, pri katerih se uporablja 22 kg oziroma 32 kg težka preskusna lutka.
            
         8.1.3.7.6   Če je zadrževalni sistem za otroke namenjen za dva ali več skupin mas, je treba pri preskusih uporabiti najlažje in najtežje preskusne lutke, določene zgoraj, za vse zadevne skupine. Če pa se naprave po izdelavi med posameznimi skupinami, precej razlikujejo npr. če je spremenjena izdelava ali dolžina H-pasu, lahko laboratorij, ki opravlja preskuse opravi dodatni preskus s preskusno lutko z vmesno težo.
   8.1.3.7.7   Če je zadrževalni sistem za otroke izdelan za dva ali več otrok, je treba opraviti en preskus z najtežjimi preskusnimi lutkami na vseh sedežih. Treba je opraviti še drugi preskus z najlažjo in najtežjo preskusno lutko, kot je določeno zgoraj Preskuse se opravi s preskuševalnim sedežem, kot je prikazan na sliki 3 v Dodatku 3 k Prilogi 6. Če laboratorij, ki opravlja preskus meni, da je to potrebno, lahko opravi še tretji preskus s katero koli kombinacijo preskusnih lutk ali praznih sedežev.
   8.1.4   Zadrževalni sistem za jezdece
   Na sedežno površino preskuševalne naprave se položi bombažna tkanina. Jezdec se postavi na preskuševalno napravo; na sedežno površino jezdeca se postavi spodnji del trupa, kot je prikazano na sliki 1 v Prilogi 22, pritrdi se spodnji del trupa in čez njega se namesti tritočkovni varnostni pas za odrasle, kot je določeno v Prilogi 21. Okrog jezdeca se ovije 25 mm širok kos tkanine ali podobno in nanj deluje s silo 250 ± 5 N v smeri puščice A, glej sliko 2 v Prilogi 22, vzporedno s sedežno površino preskuševalne naprave.
   8.2   Preskušanje posameznih delov
   8.2.1   Sponka
   Preskus odpiranja pod obremenitvijo
   8.2.1.1.1   Za ta preskus se uporabi zadrževalni sistem za otroke, na katerem je že bil opravljen dinamični preskus, kot je določen v odstavku 8.1.3.
   8.2.1.1.2   Zadrževalni sistem za otroke je treba odstraniti s preskuševalnega vozička ali iz vozila brez odpiranja sponke. Sponka mora biti obremenjena z neposrednim vlečenjem preko traku, ki je nanjo pritrjen tako, da na vsak trak deluje sila 80/n daN; pri tem pomeni „n“ število trakov, povezanih s sponko, ko je ta v zaprtem položaju; šteje se, da je njihovo najmanjše število 2, če je sponka povezana s togim delom. Pri delovanju sile je treba upoštevati kot, ki ga med dinamičnim preskusom tvori sponka s togim delom.
   8.2.1.1.3   Na geometrijsko središče gumba za odpenjanje sponke vzdolž fiksne osi, ki poteka vzporedno s prvotno smerjo gibanja gumba, mora delovati sila s hitrostjo 400 ± 20 mm/min; geometrijsko središče se nanaša na tisti del površine sponke, na katerega deluje sila odpiranja. Med delovanjem sile odpiranja mora biti sponka pritrjena na togo oporo.
   8.2.1.1.4   Sila za odpiranje sponke mora delovati preko dinamometra ali podobne naprave na način in v smeri, ki ustreza normalni uporabi. Kontaktni del je polirana kovinska polkrogla s polmerom 2,5 ± 0,1 mm.
   8.2.1.1.5   Meri se sila odpiranja sponke in beleži vsaka okvara sponke.
   8.2.1.2   Preskus odpiranja brez obremenitve
   8.2.1.2.1   Namesti se sponka, ki pred tem še ni bila obremenjena, in se postavi brez obremenitve.
   8.2.1.2.2   Postopek za merjenje sile odpiranja sponke je tak, kot je določen v odstavkih 8.2.1.1.3 in 8.2.1.1.4.
   8.2.1.2.3   Meri se sila za odpiranje sponke.
   8.2.1.3   Preskus trdnosti.
   8.2.1.3.1   Za preskus trdnosti se uporabita dva vzorca. V preskus so vključene vse naprave za nastavitev, z izjemo naprav za nastavitev, ki so neposredno vgrajene na zadrževalnem sistemu za otroke.
   8.2.1.3.2   V Prilogi 20 je prikazana tipična naprava za preskušanje trdnosti sponke. Sponka se prosto položi na zgornjo okroglo ploščo (A). Vsi na sponko pripeti trakovi so dolgi najmanj 250 mm in so nameščeni tako, da visijo z zgornje plošče glede na njihovo lego na sponki. Nato se prosti konci trakov navijejo okoli spodnje okrogle plošče (B), dokler se ne pojavijo na njeni notranji odprtini. Med A in B morajo biti vsi trakovi navpični. Nato je treba okroglo vpenjalno ploščo C narahlo vpeti na spodnjo površino plošče (B) tako, da je še vedno mogoče premikanje pasov med ploščami. Z majhno silo na zategovalni napravi se trakovi napenjajo in vlečejo med ploščama B in C, dokler niso vsi trakovi obremenjeni glede na njihovo namestitev. Med tem postopkom in med preskusom samim sponka ne sme priti v stik z nobenim delom plošče A. Nato se plošči B in C med seboj trdno spneta, vlečna sila pa se pri hitrosti premikanja 100 ± 20 mm/min tako dolgo povečuje, dokler niso dosežene predpisane vrednosti.
   8.2.2   Naprava za nastavitev
   8.2.2.1   Enostavno nastavljanje
   8.2.2.1.1   Pri preskušanju ročne naprave za nastavitev se trak, ob upoštevanju pogojev običajne uporabe, enakomerno vleče skozi napravo za nastavitev s hitrostjo 100 ± 20 mm/min, pri čemer se izmeri največja silo v N po prvih 25 mm ± 5 mm premika pasu in zaokroži na najbližje celo število N navzgor ali navzdol.
   8.2.2.1.2   Pri preskusu se trak pasu vleče v obeh smereh skozi napravo za nastavitev. Pred meritvijo pa je treba s trakom opraviti 10 polnih ciklov.
   8.2.3   Preskus mikrozdrsa (glej sliko 3 v Prilogi 5)
   8.2.3.1   Deli oziroma naprave, na katerih se opravi preskus mikrozdrsa, morajo biti najmanj 24 ur pred preskusom v okolju s temperaturo 20 ± 5 °C ter relativno vlago 65 ± 5 %. Preskus se opravi pri temperaturi med 15° in 30 °C.
   8.2.3.2   Prosti konec traku se mora nahajati v enaki legi kot pri običajni uporabi v vozilu in ne sme biti pritrjen na noben drugi del.
   8.2.3.3   Napravo za nastavitev se namesti na navpični del traku, katerega en konec je treba obremeniti s silo 50 N ± 0,5 N (pri tem je treba silo voditi tako, da se prepreči nihanje bremena oziroma zvijanje pasu). Prosti konec pasu na napravi za nastavitev je usmerjen navpično navzgor ali navzdol, kot je to običajno v vozilu. Drugi konec poteka preko valja, katerega vodoravna os poteka vzporedno z ravnino obremenjenega dela pasu, ki nosi breme, pri čemer je konec, ki poteka preko valja, vodoraven.
   8.2.3.4   Preskušano napravo se namesti tako, da se njeno središče – v najvišji legi, do katere se lahko dvigne – nahaja 300 ± 5 mm nad oporno mizo, breme 50 N pa 100 ± 5 mm nad oporno mizo.
   8.2.3.5   Pred preskusom je treba opraviti 20 ± 2 ciklov, nato pa v preskusu 1 000 ± 5 ciklov s frekvenco 30 ± 10 ciklov na minuto s skupno amplitudo 300 ± 20 mm, ali kot je določeno v odstavku 8.2.5.2.6.2. Obremenitev 50 N mora delovati samo v času enega premika 100 ± 20 mm za vsak polovični cikel. Mikrozdrs se meri od položaja na koncu 20 ciklov pred preskusom.
   8.2.4   Navijalo
   8.2.4.1   Sila navijanja
   8.2.4.1.1   Sile navijanja se merijo s kompletom varnostnega pasu, nameščenim na preskusni lutki, na enak način kot za dinamični preskus po zahtevah iz odstavka 8.1.3. Napetost traku se meri čim bližje točki stika s preskusno lutko (tako, da se je ne dotika), medtem ko se trak navija s približno hitrostjo 0,6 m/min.
   Vzdržljivost navijala
   8.2.4.2.1   Trak se izvleče in spusti, da se zategne nazaj, tolikokrat, kot je zahtevano, vendar največ 30-krat na minuto. Pri navijalih z zaskočitvijo v sili se v vsakem petem postopku opravi sunkovit poteg, da se navijalo zaskoči. Enako število teh sunkovitih potegov se izvede pri vsaki od petih različnih dolžin izvlečenja, ki predstavljajo 90, 80, 75, 70 in 65 % celotne dolžine traku na navijalu. Če pa je dolžina traku večja od 900 mm, se zgornji odstotki nanašajo na zadnjih 900 mm traku, ki se lahko izvleče iz navijala.
   8.2.4.3   Zaskočitev navijala za zaskočitev v sili
   8.2.4.3.1   Zaskočitev navijala se preskusi, ko je trak odvit do polne dolžine zmanjšane za 300 ± 3 mm.
   8.2.4.3.2   Pri navijalu, kjer zaskočitev sproži premikanje traku, se trak izvleče v smeri v kateri se običajno pojavi, če je navijalo nameščeno v vozilu.
   8.2.4.3.3   Občutljivost navijala na pospešek vozila se preskuša pri zgoraj omenjenem izvlečenem delu, in sicer v obeh smereh vzdolž dveh pravokotnih osi, ki sta vodoravni, če bo navijalo nameščeno v vozilo po navodilih proizvajalca zadrževalnih sistemov za otroke. Če tega navodila ni, se mora tehnična služba obrniti za nasvet na proizvajalca zadrževalnih sistemov za otroke. Tehnična služba, ki opravlja homologacijske preskuse, mora izbrati eno izmed smeri preskušanja, ki daje najbolj neugodne pogoje glede na aktiviranje mehanizma za zaskočitev.
   8.2.4.3.4   Uporabljena preskusna naprava mora biti takšna, da je zahtevani pospešek določen pri povprečni stopnji naraščanja pospeška najmanj 25 g/s (7).
   8.2.4.3.5   Pri preskusu ustreznosti z zahtevami točk 7.2.3.1.2.3 in 7.2.3.2.1.4 se navijalo vgradi na vodoravno ploščo, ki se potem nagiba s hitrostjo največ 2° na sekundo, dokler se ne zaskoči. Ta preskus je treba ponoviti z nagibom v druge smeri, zato da se zagotovi, da so zahteve izpolnjene.
   8.2.4.4   Korozijski preskus
   8.2.4.4.1   Korozijski preskus je opisan v odstavku 8.1.1 zgoraj.
   8.2.4.5   Preskus odpornosti proti prahu
   8.2.4.5.1   Navijalo se namesti v komoro za preskušanje, kakor je prikazano v Priloga 3 k temu pravilniku. Njegova usmerjenost mora biti podobna tisti v vozilu. Komora za preskušanje mora vsebovati prah, katerega sestava je določena v odstavku 8.2.4.5.2 spodaj. Trak v dolžini 500 mm se izvleče iz navijala tako, da ostane izvlečen, vendar se v minuti ali dveh po vsakem mešanju prahu naredi 10 kompletnih izvlečenj in navijanj. V času petih ur se prah vsakih 20 minut premeša za 5 sekund s pomočjo stisnjenega zraka brez olja in vlage, ki vstopa skozi odprtino s premerom 1,5 ± 0,1 mm pri tlaku 5,5 ± 0,5 bara.
   8.2.4.5.2   Prah, uporabljen v preskusu iz odstavka 8.2.4.5.1 mora vsebovati približno 1 kg suhega kremena. Razporeditev velikosti delcev je naslednja:
   
               (a)
            
            
               odprtina, velika 150 μm, premer žice 104 μm: prepušča 99 do 100 %;
            
         
               (b)
            
            
               odprtina, velika 105 μm, premer žice 64 μm: prepušča 76 do 86 %;
            
         
               (c)
            
            
               odprtina, velika 75 μm, premer žice 52 μm: prepušča 60 do 70 %;
            
         8.2.5   Statični preskus trakov
   8.2.5.1   Preskus trdnosti traku
   8.2.5.1.1   Vsak preskus se opravi na dveh novih vzorcih traku, ki sta bila pripravljena, kot je določeno v odstavku 7.2.4.
   8.2.5.1.2   Vsak trak se vpne med stezne čeljusti stroja za preskušanje natezne trdnosti. Čeljusti morajo biti izdelane tako, da se prepreči trganje traku v čeljustih ali v njihovi bližini. Hitrost pomika mora biti 100 ± 20 mm/min. Prosta dolžina vzorca med čeljustmi za preskušanje natezne trdnosti na začetku preskusa mora biti 200 mm ± 40 mm.
   8.2.5.1.3   Obremenitev se povečuje dokler se pas ne strga; zabeleži se porušna obremenitev.
   8.2.5.1.4   Če trak zdrsne ali se strga v razdalji do 10 mm od čeljusti, je preskus neveljaven in je treba opraviti nov preskus na drugem vzorcu.
   Vzorce, izrezane iz trakov iz odstavka 3.2.3, je treba pripraviti kot sledi:
   8.2.5.2.1   Prilagajanje na sobno temperaturo
   8.2.5.2.1.1   Trak mora biti 24 ± 1 ur v okolju s temperaturo 23 ± 5 ° in z relativno vlago 50 ± 10 %. Če se preskus ne opravi takoj po prilagajanju, se pas do začetka preskusa shrani v nepredušno zaprti posodi. Porušno obremenitev je treba določiti v petih minutah po odstranitvi traku iz okolja za pripravo ali iz zaprte posode.
   8.2.5.2.2   Priprava na svetlobo
   8.2.5.2.2.1   Uporabijo se določbe priporočila ISO/105-B02(1978). Trak se izpostavi svetlobi za tako dolgo, da povzroči obledelost standardne modre barve št. 7 do kontrasta, ki ustreza stopnji 4 na lestvici sive barve.
   8.2.5.2.2.2   Po tej pripravi trak ostane najmanj 24 ur v okolju s temperaturo 23° ± 5 °C ter relativno vlago 50 ± 10 %. Porušna obremenitev se določi v petih minutah potem, ko se vzorec vzame iz naprave za pripravo.
   8.2.5.2.3   Priprava pri nizkih temperaturah
   8.2.5.2.3.1   Trak mora biti najmanj 24 ur v okolju s temperaturo 23 ± 5 °C ter relativno vlago 50 ± 10 %.
   8.2.5.2.3.2   Trak nato ostane 90 ± 5 minut na ravni podlagi v hladilni komori, v kateri je temperatura zraka –30 ± 5 °C. Nato se trak pregane in pregib obteži z utežjo 2 ± 0,2 kg, predhodno ohlajeno na –30 ± 5 °C. Potem, ko je bil trak obtežen 30 ± 5 minut v isti hladilni komori, se utež odstrani in v petih minutah potem, ko se trak vzame iz komore, se izmeri porušna obremenitev.
   8.2.5.2.4   Priprava pri visokih temperaturah
   8.2.5.2.4.1   Trak mora biti 180 ± 10 minut v grelni komori s temperaturo 60 ± 5 °C ter relativno vlago 65 ± 5 %.
   8.2.5.2.4.2   Porušna obremenitev se določi v petih minutah potem, ko se trak vzame iz takšne grelne komore.
   8.2.5.2.5   Izpostavljenost vodi
   8.2.5.2.5.1   Trak mora biti 180 ± 10 minut v celoti potopljen v destilirano vodo s temperaturo 20 ± 5 °C, ki ji je bilo dodanega malo omakalnega sredstva. Uporabi se lahko katero koli omakalno sredstvo, primerno za preskušano vlakno.
   8.2.5.2.5.2   Porušna obremenitev se ugotovi v 10 minutah po odstranitvi traku iz vode.
   8.2.5.2.6   Priprava z drgnjenjem
   8.2.5.2.6.1   Deli ali naprave, ki jih je treba izpostaviti preskušanju z drgnjenjem, morajo ostati vsaj 24 ur pred preskusom v okolju s temperaturo 23° ± 5 °C ter relativno vlago 50 ± 10 %. Sobna temperatura med preskušanjem mora biti med 15° in 30 °C.
   8.2.5.2.6.2   Spodnja tabela navaja splošne zahteve za vsak postopek drgnjenja:
   
                
            
            
               Breme (N)
            
            
               Število ciklov na minuto
            
            
               Število ciklov
            
         
               Postopek tipa 1
            
            
               10 ± 0,1
            
            
               30 ± 10
            
            
               1 000 ± 5
            
         
               Postopek tipa 2
            
            
               5 ± 0,05
            
            
               30 ± 10
            
            
               5 000 ± 5
            
         Če dolžina traku ne zadošča za opravljanje preskusa s premikom 300 mm, se preskus lahko opravi na krajši dolžini, ki pa ne sme biti manjša od 100 mm.
   8.2.5.2.6.3   Posebni pogoji preskušanja
   8.2.5.2.6.3.1   Postopek tipa 1: za primere, ko trak drsi skozi napravo za nastavitev. Eden od trakov se stalno obremeni z navpično silo 10 N. Drugi trak, ki poteka vodoravno, se vpne v napravo, ki izvaja gibanje tkanine naprej in nazaj. Naprava za nastavitev se namesti tako, da vodoravni trak tkanine ostane pod napetostjo (glej sliko 1 v Prilogi 5).
   8.2.5.2.6.3.2   Postopek tipa 2: za primere, ko trak pri prehodu skozi togi del spremeni smer. Med tem preskusom morata oba dela tkanine traku tvoriti kot, ki ustreza kotu, prikazanemu na sliki 2 v Prilogi 5. Na trak mora trajno delovati sila 5 N. Če trak pri prehodu skozi togi del večkrat spremeni smer, se sila 5 N lahko poveča tako, da se doseže predpisani premik traku skozi togi del, ki znaša 300 mm.
   8.2.6   Blokirne naprave
   8.2.6.1   Naprave razreda A
   Zadrževalni sistem za otroke in največjo preskusno lutko, za katero je namenjen zadrževalni sistem, se namesti, kot je prikazano na sliki 5 spodaj. Uporabljena tkanina mora ustrezati Prilogi 13 k temu pravilniku. Blokirna naprava mora biti polno obremenjena, varnostni pas pa je treba na mestu vstopa v blokirno napravo označiti. Naprave za merjenje sile se pritrdi na varnostni pas s pomočjo obroča D, najmanj eno sekundo pa mora delovati sila, ki je enaka dvojni (± 5 %) masi najtežje preskusne lutke skupine I. Spodnji položaj se uporabi za blokirne naprave v legi A, zgornji položaj pa za blokirne naprave v legi B. Ta sila mora delovati še 9-krat. Nato se na varnostnem pasu naredi še eno oznako na mestu vstopa v blokirno napravo in izmeri razdaljo med obema oznakama. Med tem preskusom mora navijalo ostati nezaskočeno.
   
      
   8.2.6.2   Naprave razreda B
   Zadrževalni sistem za otroke se trdno pritrdi in varnostni pas, določen v Prilogi 13 k temu pravilniku, se napelje skozi blokirno napravo in okvir, kot je opisano v navodilih proizvajalca. Pas mora potekati skozi preskusno napravo, kot je prikazana na sliki 6 spodaj in mora biti obtežen z utežjo 5,25 ± 0,05 kg. Prosta dolžina pasu, izmerjena med utežjo in točko, kjer pas zapušča okvir, mora znašati 650 ± 40 mm. Blokirna naprava mora biti polno obremenjena, varnostni pas pa označen na mestu vstopa v blokirno napravo. Utež se dvigne in pusti da prosto pade z višine 25 ± 1 mm. Postopek se ponovi 100 ± 2-krat s frekvenco 60 ± 2 ciklov na minuto, zaradi simuliranja obnašanja zadrževalne naprave za otroke pri sunkih v vozilu. Nato se ponovno označi točko vstopa varnostnega pasu v blokirno napravo in izmeri razdaljo med tema dvema oznakama. Blokirna naprava mora zajemati celotno širino tkanine v vgrajeni legi s preskusno lutko težko 15 kg. Ta preskus se izvaja ob uporabi enakih kotov med tkaninami, kot so tisti pri običajni uporabi. Prosti konec trebušnega dela varnostnega pasu mora biti pritrjen. Preskus se opravi tako, da je zadrževalni sistem za otroke trdno pritrjen na preskuševalno napravo, ki se uporablja pri preskusu prevračanja oziroma pri dinamičnem preskusu. Obremenjeni pas je lahko pritrjen na simulirano sponko.
   
      
   8.2.7   Priprava s preskušanjem naprav za nastavitev, vgrajenih neposredno na zadrževalnem sistemu za otroke
   Največjo preskusno lutko, namenjeno za zadrževalni sistem za otroke, se vgradi podobno kot za dinamični preskus, z običajno ohlapnostjo trakov, kot je določeno v odstavku 8.1.3.6. Na traku se označi referenčno črto pri vstopu prostega konca traku v napravo za nastavitev.
   Nato se odstrani preskusno lutko in se namesti zadrževalno napravo za otroke v ogrodje za pripravljanje, prikazano na sliki 1 Priloge 19.
   Tkanino je treba premikati za najmanj 150 mm skozi napravo za nastavitev. To premikanje mora biti tako, da teče skozi napravo za nastavitev vsaj 100 mm tkanine na strani referenčne črte proti prostemu koncu tkanine in preostanek premikajoče razdalje (približno 50 mm) referenčne črte na integralni strani pasu.
   Če dolžina traku od referenčne črte v smeri prostega konca tkanine ni zadostna za opisano premikanje, je treba za premikanje 150 mm traku skozi napravo za nastavitev nastaviti trakove H pasu v polno raztegnjen položaj.
   Frekvenca cikla mora biti 10 ± 1 ciklov/min, hitrost v smeri „B“ pa mora znašati 150 ± 10 mm/s.
   Temperaturni preskus
   8.2.8.1   Dele, določene v odstavku 7.1.5.1 je treba najmanj za 24 ur izpostaviti okolju v zaprtem prostoru s temperaturo najmanj 80 °C nad površino vode, nato jih je treba ohladiti v okolju s temperaturo največ 23 °C. Hlajenju morajo takoj slediti 3 zaporedni 24-urni cikli, od katerih mora vsak vsebovati naslednje zaporedne faze:
   
               (i)
            
            
               v 80 minutah po začetku cikla je treba doseči temperaturo najmanj 100 °C in jo vzdrževati 6 ur; nato
            
         
               (ii)
            
            
               je treba v 90 minutah doseči temperaturo največ 0 °C in jo vzdrževati 6 ur; nato
            
         
               (iii)
            
            
               je treba v preostalem trajanju 24-urnega cikla vzdrževati temperaturo največ 23 °C.
            
         8.3   Certificiranje blazine preskuševalne naprave
   8.3.1   Blazino preskuševalnega sedeža je treba certificirati ko je nova zaradi določanja začetnih vrednosti globine posedanja pri trku in največjega pojemka, in potem po vsakih 50 dinamičnih preskusih ali vsaj enkrat vsak mesec, kar poteče prej, oziroma pred vsakim preskusom, če se preskusno ogrodje pogosto uporablja.
   8.3.2   Postopek certificiranja in meritev morajo ustrezati postopkom, določenim v zadnji različici standarda ISO 6487; merilna oprema mora ustrezati zahtevam za podatkovni kanal z razredom kanalskega filtra (CFC) 60.
   Ob uporabi preskusne naprave, določene v Prilogi 17 k temu pravilniku, je treba opraviti tri preskuse na srednjici v razdalji 150 ± 5 mm od prednjega roba blazine ter v razdalji 150 ± 5 mm v vsako smer od srednjice.
   Napravo je treba postaviti navpično na ravno togo površino. Udarno maso se spušča, dokler se ne dotakne površine, napravo za označevanje globine posedanja pa je treba nastaviti na ničelni položaj. Napravo je treba namestiti navpično nad preskusno točko, maso je treba dvigniti 500 ± 5 mm in pustiti, da prosto pade in udari na površino sedeža. Treba je zabeležiti posedanje in krivuljo pojemka.
   8.3.3   Največje zabeležene vrednosti ne smejo odstopati več kot 15 % od začetnih vrednosti.
   8.4   Filmski in video posnetki s hitro kamero
   8.4.1   Za ugotavljanje obnašanja preskusne lutke in njenih premikov, je treba vse dinamične preskuse posneti s filmsko ali z video kamero s frekvenco najmanj 400 posnetkov v sekundi.
   8.4.2   Na vozičku ali na konstrukciji vozila je treba čvrsto pritrditi ustrezne umerjevalne naprave za označevanje tako, da se lahko določi premik preskusne lutke.
   8.5   Električne meritve
   Postopki meritev morajo ustrezati postopkom, določenim v zadnji izdaji standarda ISO 6487. Razredi kanalskih frekvenc (CFC) morajo biti naslednji:
   
               Tip meritve
            
            
               CFC (Hz)
            
         
               Obremenitve pasov
            
            
               60
            
         
               Pospešek glave
            
            
               1 000
            
         
               Pospešek prsnega koša
            
            
               180
            
         
               Pospešek vozička
            
            
               60
            
         Frekvenca vzorčenja mora biti vsaj 8-kratnik FH (pri napravah s filtrom razreda 1 000 to ustreza najmanjši frekvenci vzorčenja približno 8 000 vzorcev/s/kanal).
   9   POROČILO O PRESKUSU
   9.1   V poročilu o preskusu morajo biti zabeleženi rezultati vseh preskusov in meritev ter hitrost vozička, položaj sponke med preskusom, če se lahko spreminja, kakor tudi morebitne okvare in prelomi.
   9.2   Če niso bili upoštevani predpisi glede sidrišč iz Dodatka 3 Priloge 6 k temu pravilniku, je treba v poročilu o preskusu opisati kako je vgrajen zadrževalni sistem za otroke ter določiti najpomembnejše kote in mere.
   9.3   Pri preskušanju zadrževalnega sistema za otroke v vozilu ali konstrukciji vozila je treba v poročilu o preskusu določiti način pritrditve konstrukcije vozila na voziček, položaj zadrževalnega sistema za otroke in sedeža vozila ter naklon naslona sedeža vozila.
   10   SPREMEMBE IN RAZŠIRITEV HOMOLOGACIJE TIPA ZADRŽEVALNEGA SISTEMA ZA OTROKE
   Vsaka sprememba zadrževalnega sistema za otroke se sporoči upravni službi, ki je homologirala zadrževalni sistem. Služba lahko potem:
   10.1.1   odloči, da spremembe ne bodo imele občutnega škodljivega učinka in da zadrževalni sistem za otroke še vedno izpolnjuje vse zahteve, ali
   10.1.2   zahteva, da tehnična služba, odgovorna za opravljanje preskusov, izdela dodatno poročilo o preskusu.
   10.2   Potrditev ali zavrnitev homologacije, v kateri so navedene spremembe, se po postopku, določenem v odstavku 5.3 zgoraj, sporoči pogodbenicam Sporazuma, ki uporabljajo ta pravilnik.
   10.3   Pristojni organ, ki izda razširitev homologacije, določi serijsko številko za to razširitev in o tem v obrazcu za sporočanje, ki ustreza modelu v Prilogi 1 k temu pravilniku, obvesti pogodbenice Sporazuma iz leta 1958, ki uporabljajo ta pravilnik
   11   SKLADNOST PROIZVODNJE
   Postopki o skladnosti proizvodnje ustrezajo tistim, ki so določeni v Dodatku 2 Sporazuma (E/ECE/324-E/ECE/TRANS/505/Rev.2), in imajo naslednje zahteve:
   11.1   vsak zadrževalni sistem za otroke, homologiran po tem pravilniku, se proizvede v skladu s homologacijo, in sicer tako, da izpolnjuje zahteve, določene v odstavkih od 6 do 8 zgoraj;
   11.2   izpolnjevati mora minimalne zahteve za skladnost s postopki za nadzor proizvodnje, določene v Prilogi 16 k temu pravilniku;
   11.3   organ, ki je izdal homologacijo, lahko kadar koli preveri nadzorne metode skladnosti, ki veljajo za vsak proizvodni obrat. Normalna pogostost teh preverjanj je dvakrat letno.
   12   KAZNI ZA NESKLADNOST PROIZVODNJE
   12.1   Homologacija, odobrena za zadrževalni sistem za otroke v skladu s tem pravilnikom, se lahko prekliče, če zadrževalni sistem za otroke, na katerem so oznake, omenjene v odstavku 5.4, ne opravi naključnih pregledov, opisanih v odstavku 11, ali ni skladen z dodeljeno homologacijo.
   12.2   Če pogodbenica, za katero velja za pravilnik, prekliče homologacijo, ki jo je že dodelila, mora o tem na obrazcu za sporočanje, ki ustreza modelu iz Priloge 1 k temu pravilniku, takoj obvestiti druge pogodbenice, za katere velja za pravilnik.
   13   POPOLNO PRENEHANJE PROIZVODNJE
   13.1   Če imetnik homologacije popolnoma preneha proizvajati poseben tip zadrževalnega sistema za otroke v skladu s tem pravilnikom, mora o tem obvestiti organ, ki je izdal homologacijo. Po prejemu ustreznega sporočila ta organ na obrazcu za sporočanje, ki ustreza modelu iz Priloge 1 k temu pravilniku, o tem obvesti druge pogodbenice, za katere velja za pravilnik.
   14   NAVODILA
   14.1   Vsakemu zadrževalnemu sistemu za otroke morajo biti priložena navodila v jeziku države, kjer se naprava prodaja, z naslednjo vsebino:
   Navodila za vgradnjo morajo vključevati naslednje podatke:
   14.2.1   Pri zadrževalnih sistemih za otroke kategorije „univerzalni“ mora biti na prodajnem mestu naslednje opozorilo jasno vidno, ne da bi bilo treba odstraniti embalažo:
   
      
         
                     1
                  
                  
                     To je „univerzalni“ zadrževalni sistem za otroke. Homologiran je po Pravilniku št. 44, sprememba 03 za splošno uporabo v vozilih in ustreza za večino, vendar ne za vse sedeže vozil.
                  
               
                     2
                  
                  
                     Mogoče je pričakovati pravilno vgradnjo, če je proizvajalec vozila v navodilu za uporabo vozila navedel, da je vozilo ustrezno za vgradnjo „univerzalnega“ zadrževalnega sistema za to starostno skupino.
                  
               
                     3
                  
                  
                     Ta zadrževalni sistem za otroke je bil razvrščen v kategorijo „univerzalni“ po strožjih kriterijih od tistih, ki so veljali za prejšnje izvedbe, ki nimajo tega opozorila.
                  
               
                     4
                  
                  
                     V primeru dvoma se je treba posvetovati s proizvajalcem zadrževalnega sistema za otroke ali trgovcem.
                  
               
   
   14.2.2   Pri zadrževalnih sistemih za otroke kategorije „za omejeno uporabo“ in „poluniverzalni“ mora biti na prodajnem mestu naslednje opozorilo jasno vidno, ne da bi bilo treba odstraniti embalažo:
   
      Ta zadrževalni sistem za otroke je določen za „(omejeno/poluniverzalno)“ uporabo in ustreza za vgradnjo na sedežih v naslednjih vozilih:
                     
                        
                  
                  
                     
                        
                  
                  
                     
                        
                  
               Položaj sedežev drugih vozil je lahko ustrezen tudi za ta zadrževalni sistem za otroke. V primeru dvoma se je treba posvetovati s proizvajalcem zadrževalnega sistema za otroke ali trgovcem.
   
   14.2.3   Pri zadrževalnih sistemih za otroke kategorije „za določeno vozilo“ morajo biti podatki o ustreznem vozilu na prodajnem mestu jasno vidni, ne da bi bilo treba odstraniti embalažo:
   14.2.4   Če je za napravo potreben varnostni pas za odrasle mora biti tudi naslednje besedilo na prodajnem mestu jasno vidno, ne da bi bilo treba odstraniti embalažo:
   „Ustrezno samo, če so homologirana vozila opremljena z varnostnimi pasovi - trebušnimi/tritočkovnimi/statičnimi/z navijali, homologiranimi po pravilniku UN/ECE R 16 ali drugih enakovrednih standardih“ (Neustrezno črtati).
   Pri zadrževalnih sistemih za prenosne otroške ležalnike mora biti priložen seznam prenosnih otroških ležalnikov, za katera je zadrževalni sistem primeren.
   14.2.5   Proizvajalec zadrževalnega sistema za otroke mora na embalaži navesti naslov, na katerega se kupec lahko obrne za dodatne informacije glede vgradnje zadrževalnega sistema za otroke v določenih vozilih.
   14.2.6   Način vgradnje, prikazan na fotografijah in/ali zelo jasnih risbah.
   14.2.7   Navodilo, da morajo togi deli in deli iz plastike zadrževalnega sistema za otroke biti nameščeni in vgrajeni tako, da pri običajni uporabi vozila ne more priti do zagozditve pri premikanju sedeža ali uporabi vrat vozila.
   14.2.8   Navodilo uporabniku, da je treba prenosne otroške ležalnike namestiti pravokotno na vzdolžno os vozila.
   14.2.9   Pri nazaj obrnjenih zadrževalnih sistemih je treba kupca opozoriti, da se le-ti ne smejo uporabljati na sedežih, ki so opremljeni z zračno blazino. To opozorilo mora biti na prodajnem mestu jasno vidno, ne da bi bilo treba odstraniti embalažo.
   14.2.10   Pri zadrževalnih napravah „za posebne potrebe“ mora biti na prodajnem mestu naslednje opozorilo jasno vidno, ne da bi bilo treba odstraniti embalažo:
   
      Ta „zadrževalni sistem za posebne potrebe“ je izdelan tako, da daje dodatno oporo otrokom, ki imajo težave pri pravilnem sedenju na običajnih sedežih. Da bi se prepričali, da ta zadrževalni sistem ustreza vašemu otroku, se posvetujte z vašim zdravnikom.
   
   Navodila za uporabo morajo vsebovati naslednje podatke:
   14.3.1   skupine mase, za katere je naprava namenjena:
   14.3.2   naslednje besedilo, če se naprava uporablja v kombinaciji z varnostnim pasom za odrasle: „Ustrezno samo, če so navedena vozila, opremljena z varnostnimi pasovi - trebušnimi/tritočkovnimi/statičnimi/z navijali, homologiranimi po pravilniku UN/ECE R 16 ali po drugih enakovrednih standardih (Neustrezno črtati).“
   14.3.3   način uporabe je treba prikazati s fotografijami in/ali zelo jasnimi risbami. Pri sedežih, ki so lahko obrnjeni naprej in nazaj, je treba jasno opozoriti na to, da je treba zadrževalni sistem uporabljati obrnjen nazaj, dokler telesna masa otroka ne preseže določene mejne vrednosti ali pa dokler niso presežena druga merila glede mer.
   14.3.4   jasno obrazložitev delovanja sponke in naprav za nastavitev;
   14.3.5   navodilo, da morajo biti vsi trakovi, določeni za pritrditev zadrževalne naprave na vozilo, napeti, trakovi za zadrževanje otroka morajo biti prilagojeni telesu otroka in ne smejo biti zasukani;
   14.3.6   navodilo, ki poudarja, da je treba trebušni trak namestiti čim nižje, da je medenica pravilno podprta;
   14.3.7   navodilo, da je treba zadrževalni sistem zamenjati, če je bil izpostavljen močni obremenitvi pri nesreči;
   14.3.8   navodila za čiščenje;
   14.3.9   splošno opozorilo uporabniku o nevarnosti v primeru kakršne koli spremembe ali dopolnitve zadrževalnega sistema brez odobritve pristojnega organa ter o nevarnosti v primeru neupoštevanja navodil o vgradnji, ki jih je predložil proizvajalec zadrževalnega sistema za otroke;
   14.3.10   opozorilo, da je treba otroški sedež, ki nima prevleke iz tkanine, zaščititi pred neposrednimi sončnimi žarki, sicer bo sedež prevroč za otroško kožo;
   14.3.11   opozorilo, da se otroka ne sme pustiti brez nadzora v zadrževalnih sistemih za otroke;
   14.3.12   priporočilo, da je treba prtljago ali druge predmete, ki bi v primeru trka lahko povzročili poškodbe, ustrezno zavarovati;
   14.3.13   priporočilo, da:
   
               (a)
            
            
               se zadrževalni sistem za otroke ne sme uporabljati brez prevleke;
            
         
               (b)
            
            
               se prevleka sedeža lahko zamenja samo s prevleko, ki jo je priporočil proizvajalec, saj je prevleka sestavni del delovanja zadrževalnega sistema.
            
         14.3.14   pisno opozorilo ali skica, ki prikazuje, kako uporabnik lahko ugotovi neustrezno lego sponke varnostnega pasu za odrasle glede na točk na zadrževalnem sistemu, ki nosijo glavni del obremenitve. Uporabnika je treba opozoriti, da se v primeru dvoma glede tega posvetuje s proizvajalcem zadrževalnega sistema za otroke.
   14.3.15   jasen opis uporabe alternativne točke, ki nosi glavni del obremenitve, če ima zadrževalni sistem za otroke tako alternativno točko. Uporabnika je treba seznaniti kako naj oceni, ali je uporaba tega alternativnega poteka pasu zadovoljiva. Uporabnika je treba opozoriti, da se v primeru dvoma glede tega posvetuje s proizvajalcem zadrževalnega sistema za otroke. V navodilih za uporabo vozila mora biti jasno navodilo uporabniku glede pravilne namestitve zadrževalnega sistema za otroke kategorije „univerzalni“ na sedeže v vozilu ob uporabi primarnega poteka varnostnega pasu;
   14.3.16   napotek, da navodila ostanejo na zadrževalnem sistemu za otroke vso življenjsko dobo, pri vgrajenih zadrževalnih sistemih pa v navodilih za uporabo vozila;
   14.3.17   jasno opozorilo, da ni dovoljena uporaba drugih točk za prenašanje obremenitev, razen tistih, ki so navedene v navodilih in označene na zadrževalnem sistemu za otroke.
   15   IMENA IN NASLOVI TEHNIČNIH SLUŽB, KI SO ODGOVORNE ZA OPRAVLJANJE HOMOLOGACIJSKIH PRESKUSOV, IN UPRAVNIH SLUŽB
   15.1   Pogodbenice, za katere velja ta pravilnik, sekretariatu Združenih narodov sporočijo imena in naslove tehničnih služb, ki so odgovorne za opravljanje homologacijskih preskusov in katerim je treba poslati obrazce za potrditev, podaljšanje, zavrnitev ali preklic homologacije, izdane v drugih državah.
   
      (1)  1 za Nemčijo, 2 za Francijo, 3 za Italijo, 4 za Nizozemsko, 5 za Švedsko, 6 za Belgijo, 7 za Madžarsko, 8 za Češko, 9 za Španijo, 10 za Jugoslavijo, 11 za Združeno Kraljestvo, 12 za Avstrijo, 13 za Luksemburg, 14 za Švico, 15 (prosto), 16 za Norveško, 17 za Finsko, 18 za Dansko, 19 za Romunijo, 20 za Poljsko, 21 za Portugalsko, 22 za Rusko federacijo, 23 za Grčijo, 24 za Irsko, 25 za Hrvaško, 26 za Slovenijo, 27 za Slovaško, 28 za Belorusijo, 29 za Estonijo, 30 (prosto), 31 za Bosno in Hercegovino, 32 za Latvijo, 33 (prosto), 34 za Bolgarijo, 35 (prosto), 36 za Litvo, 37 za Turčijo, 38 (prosto), 39 za Azerbajdžan, 40 za Bivšo Jugoslovansko republiko Makedonijo, 41 (prosto), 42 za Evropsko Skupnosti (države članice homologacije dodelijo s pomočjo ustreznih simbolov ECE) 43 za Japonsko, 44 (prosto), 45 za Avstralijo, 46 za Ukrajino, 47 za Južno Afriko in 48 za Novo Zelandijo. Naknadne številke se drugim državam dodelijo v kronološkem zaporedju, kakor bodo ratificirale ali pristopile k Sporazumu o sprejetju enotnih tehničnih predpisov za kolesna vozila, opremo in dele, ki se lahko vgradijo v kolesna vozila in/ali uporabijo na njih, in pogojih za vzajemno priznavanje homologacij, ki so dodeljene na podlagi teh predpisov. Tako dodeljene številke bo pogodbenicam sporazuma sporočil generalni sekretar Združenih narodov.
   
      (2)  Mejne vrednosti pospeška prsnega koša ne veljajo pri uporabi preskusne lutke za novorojenčke, ker ta ni opremljena z merilnimi instrumenti.
   
      (3)  Preskusna lutka novorojenčka nima trebušnega vložka. Zato je za oceno poškodbe trebuha možno upoštevati le subjektivno analizo.
   
      (4)  Če ni drugače navedeno, dovoljena odstopanja mer ne veljajo za mejne vrednosti.
   
               Območje mer (mm)
            
            
               < 6
            
            
               > 6 ≤ 30
            
            
               > 30 ≤ 120
            
            
               > 120 ≤ 315
            
            
               > 315 ≤ 1 000
            
            
               > 1 000
            
         
               Dovoljeno odstopanje (mm)
            
            
               ± 0,5
            
            
               ± 1
            
            
               ± 1,5
            
            
               ± 2
            
            
               ± 3
            
            
               ± 4
            
         Dovoljena kotna odstopanja, če ni drugače navedeno: ± 1.
   
      (5)  Med umerjanjem mora biti pot ustavljanja 650 ± 30 mm.
   
      (6)  Med umerjanjem mora biti pot ustavljanja 275 ± 20 mm.
   
      Opomba: Vse zadrževalne sisteme za otroke skupin 0 in 0+ je treba je treba preskusiti skladno s pogoji za „nazaj obrnjen“ za čelni trk in za trk od zadaj.
   
      Legenda:
   
   Preskusni impulz št. 1 kot je določeno v Prilogi 7 – čelni trk.
   Preskusni impulz št. 2 kot je določeno v Prilogi 7 – trk od zadaj.
   Preskusni impulz št. 3 impulz pojemka vozila pri čelnem trku.
   Preskusni impulz št. 4 impulz pojemka vozila pri trku od zadaj.
   
      (7)  g = 9,81 m/s2
   
   
      PRILOGA 1
      SPOROČILO
      (Največji format: A4 (210 × 297 mm))
      
         
   
   
      PRILOGA 2
      RAZPOREDITVE HOMOLOGACIJSKIH OZNAK
      
         
      Zadrževalni sistem za otroke z zgornjo homologacijsko oznako je naprava, ki jo je mogoče namestiti v katero koli vozilo in se lahko uporablja za razpon mas od 9 kg do 36 kg (skupine od I do III); homologacija je podeljena na Nizozemskem (E4) pod številko 032439. Homologacijska številka prikazuje, da je bila homologacija dodeljena v skladu z zahtevami pravilnika o homologaciji zadrževalnih sistemov za otroke kot potnike v motornih vozilih („zadrževalni sistem za otroke“), kakor je bila spremenjena s spremembami 03.
      
         
      Zadrževalni sistem za otroke z zgornjo homologacijsko oznako je naprava, ki je ni mogoče namestiti v katero koli vozilo in je ni mogoče uporabljati za razpon mas od 9 kg do 36 kg (skupine od I do III); homologacija je podeljena na Nizozemskem (E4) pod številko 032439. Homologacijska številka prikazuje, da je bila homologacija dodeljena v skladu z zahtevami pravilnika o homologaciji zadrževalnih sistemov za otroke kot potnike v motornih vozilih („zadrževalni sistem za otroke“), kakor je bila spremenjena s spremembami 03. Simbol „Y“ pomeni, da sistem vsebuje mednožni trak.
      
         Opomba: Številka homologacije in dodatni simbol(i) morajo biti prikazani blizu kroga, in sicer nad ali pod znakom „E“ oziroma na njegovi levi ali desni. Števke številke homologacije morajo biti na isti strani znaka „E“ in obrnjene v isto smer. Dodatni simbol(i) morajo biti prikazani nasproti številki homologacije. Za številke homologacije se je treba izogibati uporabi rimskih številk, zato da ne pride do zamenjave z drugimi simboli.
   
   
      PRILOGA 3
      PRESKUŠEVALNA PRIPRAVA ZA PRESKUS ODPORNOSTI PROTI PRAHU
      (mere v milimetrih)
      
         
      
         
   
   
      PRILOGA 4
      KOROZIJSKI PRESKUS
      1   PRESKUSNA NAPRAVA
      1.1   Napravo sestavljajo komora za meglo, posoda z raztopino soli, dovod primerno pripravljenega stisnjenega zraka, ena ali več razpršilnih šob, opore za preskušane vzorce, priprava za ogrevanje komore in potrebna krmilna oprema. Velikost in podrobnosti zgradbe naprave niso določene, vendar pa mora naprava izpolnjevati pogoje za preskušanje.
      1.2   Pomembno je zagotoviti, da kapljice raztopine, ki se nabirajo na stropu ali pokrovu komore, ne padajo na preskusne vzorce.
      1.3   Kapljice raztopine, ki padajo s preskusnih vzorcev, se ne smejo vračati nazaj v zbiralno posodo in se ponovno razprševati.
      1.4   Naprava ne sme biti sestavljena iz materiala, ki vpliva na korozivnost megle.
      2   NAMESTITEV PRESKUSNIH VZORCEV V KOMORI Z MEGLO
      2.1   Vzorci, razen navijal, morajo biti podprti ali obešeni pod kotom med 15° in 30° od navpičnice in po možnosti vzporedni z glavno smerjo vodoravnega toka megle skozi komoro, kar velja za glavni del preskušane površine.
      2.2   Navijala morajo biti podprta ali obešena tako, da so osi koluta, kjer je navit trak, pravokotne na glavno smer vodoravnega toka megle skozi komoro. Prav tako mora biti v to smer usmerjena odprtina navijala.
      2.3   Vsak vzorec mora biti postavljen tako, da se megla lahko prosto nabira na vseh vzorcih.
      2.4   Vsak vzorec mora biti postavljen tako, da raztopina soli ne more kapljati z enega vzorca na drugega.
      3   RAZTOPINA SOLI
      3.1   Raztopina soli se pripravi tako, da se 5 ± 1 masni del natrijevega klorida raztopi v 95 delih destilirane vode. Sol naj bo natrijev klorid brez primesi niklja in bakra, v suhem stanju pa naj vsebuje največ 0,1 % natrijevega jodida in skupaj največ 0,3 % nečistoč v suhem stanju
      3.2   Raztopina mora biti takšna, da ima dobljena raztopina po razpršitvi pri 35 °C vrednost pH med 6,5 in 7,2.
      4   STISNJEN ZRAK
      4.1   Stisnjeni zrak pri vstopu v razpršilno šobo ali šobe, ki pršijo raztopino soli, ne sme vsebovati olj in nečistoč, pri čemer je treba vzdrževati tlak med 70 kN/m2 in 170 kN/m2.
      5   POGOJI V KOMORI Z MEGLO
      5.1   V komori z meglo mora imeti območje, kjer so izpostavljeni vzorci, temperaturo 35 ± 5 °C. V tem območju naj bosta tudi najmanj dva čista zbiralnika megle, da se prepreči zbiranje kapljic raztopine, ki padajo s preskusnih vzorcev ali od drugod. Zbiralnika naj bosta blizu preskusnih vzorcev, eden čim bližje šobam in drugi čim dlje od šob. Megla naj bo takšna, da se na vsakih 80 cm2 vodoravne zbiralne površine zbere v vsakem zbiralniku povprečno med 1,0 in 2,0 ml raztopine na uro, če se opravljajo meritve najmanj 16 ur.
      5.2   Šoba ali šobe naj bodo usmerjene ali speljane stran tako, da ne pršijo neposredno na preskusne vzorce.
   
   
      PRILOGA 5
      PRESKUS DRGNJENJA IN MIKROZDRSA
      Primer a
      
         
      Primer b
      
         
      Primer preskušanja glede na tip naprave za nastavitev.
      
         
      
         
      
         
      Obremenitev 50 N na preskuševalni napravi mora biti v navpični smeri tako, da se prepreči nihanje uteži in sukanje traku.
      Pritrdilno okovje je treba pritrditi na obremenitev 50 N na enak način kot v vozilu.
   
   
      PRILOGA 6
      OPIS VOZIČKA
      1   VOZIČEK
      1.1   Pri preskušanju varnostnih pasov mora imeti voziček, na katerega je pritrjen samo sedež, maso 400 ± 20 kg. Pri preskušanju zadrževalnih sistemov pa mora imeti voziček, skupaj s pritrjeno strukturo vozila, na katero je zadrževalni sistem pritrjen, maso 800 kg. Vendar se lahko po potrebi skupna masa vozička in strukture vozila povečata tako, da se dodaja po 200 kg. V nobenem primeru se skupna masa ne sme razlikovati od nazivne vrednosti za več kot ± 40 kg.
      2   UMERJEVALNI ZASLON
      2.1   Na preskuševalni voziček je trdno pritrjen umerjevalni zaslon, na katerem je vidno označena mejna črta premika, da se na podlagi fotografskih posnetkov lahko ugotovi skladnost z zahtevami glede premika naprej.
      3   SEDEŽ
      Sedež mora biti konstruiran, kakor sledi:
      3.1.1   naslon sedeža mora biti tog in trdno pritrjen, njegove mere pa so podane v dodatku 1 k tej prilogi. Spodnji in zgornji del sta sestavljena iz cevi premera 20 mm;
      3.1.2   sedežna površina mora biti toga, z merami, ki so podane v Dodatku 1 k tej prilogi. Zadnji del sedežne površine je narejen iz toge pločevine, katere zadnji rob je cev premera 20 mm. Prednji del sedeža je prav tako narejen iz cevi premera 20 mm;
      3.1.3   zaradi omogočanja dostopa do sidrišč je treba narediti odprtine na zadnji strani sedežne blazine, kot je določeno v Dodatku 1 k tej prilogi;
      3.1.4   širina sedeža mora biti 800 mm;
      3.1.5   naslon in sedežno površino je treba obložiti s poliuretansko peno, katere značilnosti so podane v Tabeli 1. Mere blazine so podane v Dodatku 1 k tej prilogi;
      Tabela 1:
      
                  Gostota po standardu ISO 485 (kg/m3)
               
               
                  43
               
            
                  Nosilnost po standardu ISO 2439B (N)
               
               
                   
               
            
                  
                               
                           
                           
                              p –25 %
                           
                        
               
                  125
               
            
                  
                               
                           
                           
                              p –40 %
                           
                        
               
                  155
               
            
                  Faktor nosilnosti po standardu ISO 3386 (kPa)
               
               
                  4
               
            
                  Raztezek pri pretrgu po standardu ISO 1798 (%)
               
               
                  180
               
            
                  Porušitvena trdnost po standardu ISO 1798 (kPa)
               
               
                  100
               
            
                  Nastavljeno stiskanje po standardu ISO 1856 (%)
               
               
                  3
               
            3.1.6   Poliuretanska pena mora biti prevlečena s tkanino iz poliakrilnih vlaken, ki ščiti pred soncem, katere značilnosti so podane v Tabeli 2.
      Tabela 2
      
                  Specifična masa (g/m2)
               
               
                  290
               
            
                  Porušna trdnost po standardu DIN 53587 preskusnega vzorca s širino 50 mm:
               
               
                   
               
            
                  
                               
                           
                           
                              po dolžini (kg):
                           
                        
               
                  120
               
            
                  
                               
                           
                           
                              po širini (kg):
                           
                        
               
                  80
               
            Prevleka sedeža in naslona sedeža (1)
      
      3.1.7.1   Sedežna blazina je izdelana iz pravokotnega bloka pene (800 × 575 × 135 mm, glej sliko 1 v Dodatku 1 k tej prilogi) tako, da je njena oblika podobna obliki aluminijske talne plošče, kot je prikazana na sliki 2 v Dodatku 1 k tej prilogi.
      3.1.7.2   V talno plošči se izvrta šest odprtin, da jo je možno z vijaki pritrditi na voziček. Odprtine se izvrtajo vzdolž daljših strani plošče, po tri vzdolž vsake strani, njihova lega pa je odvisna od zgradbe vozička. V odprtine se vstavi šest vijakov. Priporoča se, da se vijaki zalepijo na ploščo z ustreznim lepilom. Nato se vijaki pritrdijo z maticami.
      3.1.7.3   Tkanina prevleke (1 250 × 1 200 mm, glej sliko 3 v Dodatku 1 k tej prilogi) se ukroji prečno na širino tako, da se tkanina po oblaganju ne more prekrivati. Med robovi prevleke mora ostati okoli 100 mm reža. Zato je treba tkanino odrezati na dolžino približno 1 200 mm.
      3.1.7.4   Tkanina za prevleke se označi z dvema črtama, ki potekata prečno na širino. Ti črti se narišeta na razdalji 375 mm od srednjice tkanine. (Glej sliko 3 v Dodatku 1 k tej prilogi).
      3.1.7.5   Sedežna blazina iz pene se postavi na tkanino prevleke z aluminijsko talno ploščo obrnjeno navzgor.
      3.1.7.6   Tkanina za prevleko se povleče na obeh straneh, dokler obe narisani črti ne prideta na robove aluminijske talne plošče. Na mestih, kjer se nahajajo vijaki, je treba narediti majhne vreze in potegniti tkanino prevleke čez vijake.
      3.1.7.7   Na mestu utorov v talni plošči in peni je treba tkanino prevleke prerezati.
      3.1.7.8   Prevleka se na aluminijsko ploščo prilepi z elastičnim lepilom. Pred lepljenjem je treba odstraniti matice.
      3.1.7.9   Stranski deli tkanine, se prepognejo na ploščo in ravno tako zalepijo.
      3.1.7.10   Deli tkanine v utorih se prepognejo navznoter in pritrdijo z močnim trakom.
      3.1.7.11   Elastično lepilo se mora sušiti najmanj 12 ur.
      3.1.7.12   Blazina naslona sedeža se obloži s prevleko na popolnoma enak način kot sedež, le črte na prevleki (1 250 × 850 mm) se narišejo na razdalji 320 mm od srednjice tkanine.
      3.1.8   Črta Cr se ujema s presečnico med zgornjo ravnino sedežne površine in sprednjo ravnino naslona sedeža.
      
         Preskus nazaj obrnjenih zadrževalnih naprav
      
      3.2.1   Na voziček se pritrdi poseben okvir za podporo zadrževalnega sistema, kakor je prikazano na sliki 1.
      3.2.2   Jekleno cev se čvrsto pritrdi na voziček tako, da sila 5 000 ± 50 N, ki deluje vodoravno na središče cevi, ne povzroči premika, večjega od 2 mm.
      3.2.3   Cev mora imeti naslednje mere: 500 × 100 × 90 mm.
      
         
      4   NAPRAVA ZA ZAUSTAVLJANJE
      4.1   Napravo sestavljata dva enaka vzporedno nameščena blažilnika.
      Po potrebi se uporabi dodatni blažilnik za vsakih dodatnih 200 kg nazivne mase. Vsak blažilnik vsebuje:
      4.2.1   zunanji okvir, izdelan iz jeklene cevi;
      4.2.2   poliuretansko blažilno cev;
      4.2.3   ovalno brušeno jekleno glavo, ki se vtisne v blažilnik; in
      4.2.4   drog ter naletno ploščo.
      4.3   Mere različnih delov blažilnika so prikazane na skicah v Dodatku 2 k tej prilogi.
      4.4   Značilnosti blažilnega materiala so prikazane v tabelah 3 in 4 te priloge.
      4.5   Neposredno pred uporabo pri umerjevalnih preskusih, opisanih v Prilogi 7 k temu pravilniku, je treba celotno napravo za zaustavljanje pripravljati najmanj 12 ur pri temperaturi med 15 in 25 °C. Naprava za zaustavljanje mora pri vsaki vrsti preskusa ustrezati zahtevam, predpisanim v Dodatkih 1 in 2 k Prilogi 7. Celotno napravo za zaustavljanje, ki se uporablja pri dinamičnem preskusu zadrževalnega sistema, je treba najmanj 12 ur pripravljati pri enaki temperaturi kot pri umerjevalnem preskusu z dovoljenim odstopanjem ± 2 °C. Sprejemljiva je tudi vsaka druga naprava, ki daje enakovredne rezultate.
      Tabela 3
      ZNAČILNE VREDNOSTI ABSORPCIJSKEGA MATERIALA „A“
      (Postopek ASTM D 735, če ni navedeno drugače)
      
                  Trdota po Shoru A
               
               
                  95 ± 2 pri temperaturi 20 ± 5 °C
               
            
                  Porušitvena trdnost
               
               
                  Ro 350 kg/cm2
                  
               
            
                  Najmanjši raztezek
               
               
                  Ao 400 %
               
            
                  Razteznostni modul
               
               
                  pri 100 % raztezku
               
               
                  110 kg/cm2
                  
               
            
                  pri 300 % raztezku
               
               
                  240 kg/cm2
                  
               
            
                  Lomljivost pri nizkih temperaturah (postopek ASTM D 736)
               
               
                  5 ur pri –55 °C
               
            
                  Tlačni komplet (postopek B)
               
               
                  22 ur pri 70 °C: 45 %
               
            
                  Gostota pri 25 °C
               
               
                  od 1,05 do 1,10
               
            
                  Staranje na zraku (postopek ASTM D 573)
               
               
                  70 ur pri 100 °C:
                  
                              —
                           
                           
                              trdota po Shoru: največja sprememba ± 3
                           
                        
                              —
                           
                           
                              porušitvena trdnost: zmanjšanje < 10 % Ro
                              
                           
                        
                              —
                           
                           
                              raztezek: zmanjšanje < 10 % Ao
                              
                           
                        
                              —
                           
                           
                              masa: zmanjšanje < 1 %
                           
                        
            
                  Potopitev v olje (postopek ASTM št. 1 Oil)
               
               
                  70 ur pri 100 °C:
                  
                              —
                           
                           
                              trdota po Shoru: največja sprememba ± 4
                           
                        
                              —
                           
                           
                              porušitvena trdnost: zmanjšanje < 15 % Ro
                              
                           
                        
                              —
                           
                           
                              raztezek: zmanjšanje < 10 % Ao
                              
                           
                        
                              —
                           
                           
                              prostornina: povečanje < 5 %
                           
                        
            
                  Potopitev v olje (postopek ASTM št. 3 Oil)
               
               
                  70 ur pri 100 °C:
                  
                              —
                           
                           
                              porušitvena trdnost: zmanjšanje < 15 % Ro
                              
                           
                        
                              —
                           
                           
                              raztezek: zmanjšanje < 15 % Ao
                              
                           
                        
                              —
                           
                           
                              prostornina: povečanje < 20 %
                           
                        
            
                  Potopitev v destilirano vodo
               
               
                  Porušitvena trdnost: zmanjšanje < 35 % Ro
                  
               
            
                  1 teden pri 70 °C
               
               
                  Raztezek: povečanje < 20 % Ao
                  
               
            
         
      Tabela 4
      ZNAČILNE VREDNOSTI ABSORPCIJSKEGA MATERIALA „B“
      (postopek ASTM D 2000 (1980), če ni navedeno drugače)
      
                  Trdota po Shoru A
               
               
                  88 ± 2 pri temperaturi 20 ± 5 °C
               
            
                  Porušitvena trdnost
               
               
                  Ro 300 kg/cm2
                  
               
            
                  Najmanjši raztezek
               
               
                  Ao 400 %
               
            
                  Razteznostni modul
               
               
                  pri 100 % raztezku
               
               
                  70 kg/cm2
                  
               
            
                  pri 300 % raztezku
               
               
                  130 kg/cm2
                  
               
            
                  Lomljivost pri nizkih temperaturah (postopek ASTM D 736)
               
               
                  5 ur pri –55 °C
               
            
                  Trajna deformacija (postopek B)
               
               
                  22 ur pri 70 °C: 45 %
               
            
                  Gostota pri 25 °C
               
               
                  od 1,08 do 1,12
               
            
                  Staranje na zraku (postopek ASTM D 573 (1981))
               
               
                  70 ur pri 100 °C:
                  
                              —
                           
                           
                              trdota po Shoru: največja sprememba ± 3
                           
                        
                              —
                           
                           
                              porušitvena trdnost: zmanjšanje < 10 % Ro
                              
                           
                        
                              —
                           
                           
                              raztezek: zmanjšanje < 10 % Ao
                              
                           
                        
                              —
                           
                           
                              masa: zmanjšanje < 1 %
                           
                        
            
                  Potopitev v olje (postopek ASTM D 471 (1979) Oil št. 1)
               
               
                  70 ur pri 100 °C:
                  
                              —
                           
                           
                              trdota po Shoru: največja sprememba ± 4
                           
                        
                              —
                           
                           
                              porušitvena trdnost: zmanjšanje < 15 % Ro
                              
                           
                        
                              —
                           
                           
                              raztezek: zmanjšanje < 10 % Ao
                              
                           
                        
                              —
                           
                           
                              prostornina: nabreknjenje < 5 %
                           
                        
            
                  Potopitev v olje (postopek ASTM D 471 (1979) Oil št. 3)
               
               
                  70 ur pri 100 °C:
                  
                              —
                           
                           
                              porušitvena trdnost: zmanjšanje < 15 % Ro
                              
                           
                        
                              —
                           
                           
                              raztezek: zmanjšanje < 15 % Ao
                              
                           
                        
                              —
                           
                           
                              prostornina: nabreknjenje < 20 %
                           
                        
            
                  Potopitev v destilirano vodo
               
               
                  Porušitvena trdnost: zmanjšanje < 35 % Ro
                  
               
            
                  1 teden pri 70 °C
               
               
                  Raztezek: povečanje < 20 % Ao
                  
               
            
         (1)  Podatki o materialih, uporabljenih v tem postopku, se lahko dobijo pri TNO (Raziskovalni inštitut za cestna vozila), Schoemakerstraat 97, 2628 VK Delft, Nizozemska.
      
         PRILOGA 6
         Dodatek 1
         
            
         
            
         
            
         
            
      
      
         Dodatek 2
         Naprava za zaustavljanje
         Mere za čelni trk (v mm)
         
            
         
            
         
            
         
            
         
            
         Naprava za zaustavljanje (sestavljena)
         Trk od zadaj
         
            
         Naprava za zaustavljanje: poliuretanska cev
         Trk od zadaj
         
            
      
      
         Priloga 3
         NAMESTITEV IN UPORABA SIDRIŠČ NA PRESKUŠEVALNEM VOZIČKU
         1   Sidrišča morajo biti nameščena, kot je prikazano na sliki spodaj.
         Zadrževalni sistemi za otroke kategorije „univerzalni“ in „za omejeno uporabo“ morajo uporabljati naslednje pritrdilne točke:
         2.1   Pri zadrževalnih sistemih za otroke, homologiranih za uporabo s trebušnimi varnostnimi pasovi, točki A in B;
         2.2   Pri zadrževalnih sistemih za otroke, homologiranih za uporabo s trebušnimi in z diagonalnimi pasovi, točke A, B0 in C.
         3   Sidrišča A, B in D je treba uporabljati pri zadrževalnih sistemih za otroke kategorije „poluniverzalni“, ki imajo samo eno dodatno zgornje sidrišče.
         4   Sidrišča A, B, E in F je treba uporabljati pri zadrževalnih sistemih za otroke kategorije „poluniverzalni“, ki imajo dve dodatni zgornji sidrišči.
         5   Točke sidranja R1, R2, R3, R4 in R5 so dodatne točke sidranja za nazaj obrnjene zadrževalne sisteme za otroke kategorije „poluniverzalni“, ki imajo eno ali več dodatnih sidrišč (glej odstavek 8.1.3.5.3).
         6   Z izjemo točke C (ki predstavlja lego vodila na stebričku) kažejo točke, ki ustrezajo namestitvi sidrišč, lego pritrditve koncev varnostnega pasu na vozičku oziroma na napravi za merilnem pretvorniku za obremenitve, odvisno od primera. Konstrukcija, na kateri se nahajajo sidrišča, mora biti toga. Zgornja sidrišča se ne smejo premakniti v vzdolžni smeri za več kot 0,2 mm, če na njih deluje sila 980 N v tej smeri. Voziček mora biti izdelan tako, da med preskusom ne pride do trajne deformacije delov, na katerih se nahajajo sidrišča.
         7   Pri prenosnih otroških ležalnikih skupine 0 se po navodilih proizvajalca zadrževalnega sistema za otroke lahko alternativno uporabljata točki A1 in/ali B1. Točki A1 in B1 se nahajata na prečni črti, ki poteka skozi točko R1, in sicer 350 mm od točke R1.
         8   Za preskušanje zadrževalnih sistemov za otroke kategorije „univerzalni“ in „za omejeno uporabo“ je treba na preskuševalni sedež vgraditi standardni varnostni pas z navijalom skladno s Prilogo 13.
         
            
         
            
      
   
   
      PRILOGA 7
      KRIVULJA POJEMKA VOZIČKA KOT FUNKCIJA ČASA
      1   Krivulja pojemka vozička, ki je z dodatnimi utežmi obremenjen tako, da ima pri preskusih zadrževalnega sistema za otroke iz odstavka 8.1.3.1 tega pravilnika skupno maso 455 ± 20 kg, pri preskusih zadrževalnega sistema za otroke iz odstavka 8.1.3.2 tega pravilnika pa skupno maso 910 ± 40 kg pri nazivni masi vozička in ogrodja vozila 800 kg, mora ostati pri čelnem trku znotraj črtkanega področja, prikazanega v Dodatku 1 k tej prilogi, pri trku od zadaj pa v črtkanem področju, prikazanem v Dodatku 2 k tej prilogi.
      2   Po potrebi se lahko nazivna masa vozička in pritrjenega ogrodja vozila stopenjsko povečuje in sicer je na vsakih 200 kg z dodatno utežjo z maso 28 kg. V nobenem primeru pa se pri umerjanju skupna masa vozička, ogrodja vozila ter dodatnih uteži ne sme razlikovati od nazivne vrednosti mase za več kot ± 40 kg. Med umerjanjem naprave za zaustavljanje mora biti razdalja za zaustavitev 650 ± 30 mm pri čelnem trku ter 275 ± 20 mm pri trku od zadaj.
      3   Postopki umerjanja in merjenja morajo ustrezati postopkom, določenim v mednarodnem standardu ISO 6487 (1980), merilna oprema mora ustrezati specifikaciji podatkovnega kanala za razrede kanalskih frekvenc (CFC) 60.
      
         Dodatek 1
         Krivulje pojemka vozička kot funkcije časa
         (krivulja za umerjanje naprave za zaustavljanje)
         Čelni trk
         
            
      
      
         Dodatek 2
         Krivulje pojemka preskuševalnega vozička glede na čas
         (krivulja za umerjanje naprave za zaustavljanje)
         Trk od zadaj
         
            
      
   
   
      PRILOGA 8
      OPIS PRESKUSNIH LUTK
      1   SPLOŠNO
      1.1   Preskusne lutke, predpisane s tem pravilnikom, so opisane v Dodatkih 1 do 3 k tej prilogi, kakor tudi v tehničnih risbah, pripravljenih s strani TNO (Raziskovalni inštitut za cestna vozila), Schoemakerstraat 97, 2628 VK Delft, Nizozemska.
      Lahko se uporabijo druge preskusne lutke, pod pogojem, da:
      1.2.1   se pristojnim organom lahko dokaže njihova enakovrednost ter
      1.2.2   da se njihova uporaba navede v poročilu o preskusu in v certifikatu iz Priloge II k temu pravilniku.
      
         Dodatek 1
         OPIS PRESKUSNIH LUTK ZA OTROKE V STAROSTI 9 MESECEV TER 3, 6 IN 10 LET
         1   SPLOŠNO
         1.1   Mere in mase spodaj opisanih preskusnih lutk temeljijo na antropometričnih podatkih za 50 odstotkov otrok v starosti 9 mesecev ter 3, 6 in 10 let.
         1.2   Preskusne lutke imajo okostje iz kovine in poliestra z deli telesa iz litega poliuretana.
         1.3   Sestavna slika preskusne lutke je prikazana na sliki 9.
         2   KONSTRUKCIJA
         2.1   Glava
         2.1.1   Glava je iz poliuretana in ojačena s trakovi iz kovine. V notranjosti glave se lahko merilna oprema namesti na poliamidnem bloku, ki se nahaja v težišču glave.
         2.2   Vretenca
         Vratna vretenca
         2.2.1.1   Vrat sestavlja 5 poliuretanskih obročev, ki obdajajo jedro iz poliamidnih elementov. Blok prvega (atlas) in drugega (axis) vratnega vretenca je iz poliamida.
         Ledvena vretenca
         2.2.2.1   Pet ledvenih vretenc je iz poliamida.
         2.3   Prsni koš
         2.3.1   Okostje prsnega koša sestoji iz ogrodja iz jeklenih cevi, na katerem so vgrajeni sklepi rok. Hrbtenica je iz jeklene vrvi s štirimi vijačnimi sponkami.
         2.3.2   Okostje je obloženo s poliuretanom. V prsni votlini je lahko nameščena merilna oprema.
         2.4   Okončine
         2.4.1   Roke in noge so ravno tako izdelane iz poliuretana, ojačenega s kovinskimi elementi v obliki kvadratnih profilov, trakov in plošč. Kolena in komolci so opremljeni z nastavljivimi sklepi. Ramenski in kolčni sklep sta izvedena s nastavljivim krogelnim sklepom in sklepno ponvico.
         2.5   Medenica
         2.5.1   Medenica je izdelana iz poliestra ojačenega s steklenimi vlakni, obloženega s poliuretanom.
         2.5.2   Oblika zgornjega dela medenice, ki je pomembna za ugotavljanje občutljivosti na obremenitev trebuha, čim bolj točno posnema obliko medenice otroka.
         2.5.3   Kolčna sklepa se nahajata neposredno pod medenico.
         2.6   Zgradba preskusne lutke
         Vrat–prsni koš–medenica
         2.6.1.1   Ledvena vretenca in medenica so priviti na jekleno vrv, katere napetost se nastavlja z matico. Vratna vretenca so vgrajena in nastavljena na enak način. Ker se jeklena vrv ne sme prosto gibati v prsni votlini, napetosti ledvenih vretenc ne sme biti možno nastavljati z vratu ali obratno.
         Glava–vrat
         2.6.2.1   Glava se lahko pritrdi in nastavi s pomočjo vijaka in matice skozi blok prvega in drugega vratnega vretenca.
         Trup–okončine
         2.6.3.1   Roke in noge se pritrdijo na trup in nastavijo s pomočjo krogelnega sklepa in ponvice.
         2.6.3.2   Krogle ramenskih sklepov se so povezane s trupom, krogle kolčnih sklepov pa z nogami.
         3   GLAVNE ZNAČILNOSTI
         3.1   Masa
         Tabela 1
         
                     Del telesa
                  
                  
                     Masa v kg glede na starostno skupino
                  
               
                     9 mesecev
                  
                  
                     3 leta
                  
                  
                     6 let
                  
                  
                     10 let
                  
               
                     Glava + vrat
                  
                  
                     2,20
                  
                  
                     ± 0,10
                  
                  
                     2,70
                  
                  
                     ± 0,10
                  
                  
                     3,45
                  
                  
                     ± 0,10
                  
                  
                     3,60
                  
                  
                     ± 0,10
                  
               
                     Trup
                  
                  
                     3,40
                  
                  
                     ± 0,10
                  
                  
                     5,80
                  
                  
                     ± 0,15
                  
                  
                     8,45
                  
                  
                     ± 0,20
                  
                  
                     12,30
                  
                  
                     ± 0,30
                  
               
                     Nadlaket
                  
                  
                     0,70
                  
                  
                     ± 0,05
                  
                  
                     1,10
                  
                  
                     ± 0,05
                  
                  
                     1,85
                  
                  
                     ± 0,10
                  
                  
                     2,00
                  
                  
                     ± 0,10
                  
               
                     Podlaket
                  
                  
                     0,45
                  
                  
                     ± 0,05
                  
                  
                     0,70
                  
                  
                     ± 0,05
                  
                  
                     1,15
                  
                  
                     ± 0,05
                  
                  
                     1,60
                  
                  
                     ± 0,10
                  
               
                     Stegno
                  
                  
                     1,40
                  
                  
                     ± 0,05
                  
                  
                     3,00
                  
                  
                     ± 0,10
                  
                  
                     4,10
                  
                  
                     ± 0,15
                  
                  
                     7,50
                  
                  
                     ± 0,15
                  
               
                     Golen
                  
                  
                     0,85
                  
                  
                     ± 0,05
                  
                  
                     1,70
                  
                  
                     ± 0,10
                  
                  
                     3,00
                  
                  
                     ± 0,10
                  
                  
                     5,00
                  
                  
                     ± 0,15
                  
               
                     Skupaj
                  
                  
                     9,00
                  
                  
                     ± 0,20
                  
                  
                     15,00
                  
                  
                     ± 0,30
                  
                  
                     22,00
                  
                  
                     ± 0,50
                  
                  
                     32,00
                  
                  
                     ± 0,70
                  
               3.2   Glavne mere
         3.2.1   Glavne mere so navedene v tabeli 2. Nanašajo se na sliko 1 iz te priloge.
         
            
         Tabela 2
         
                     Št.
                  
                  
                     Mere
                  
                  
                     Mere v mm po starostnih skupinah
                  
               
                     9 mesecev
                  
                  
                     3 leta
                  
                  
                     6 let
                  
                  
                     10 let
                  
               
                     1
                  
                  
                     Zadnja stran sedala - prednja stran kolena
                  
                  
                     195
                  
                  
                     334
                  
                  
                     378
                  
                  
                     456
                  
               
                     2
                  
                  
                     Zadnja stran sedala - jamica kolena, v sedečem položaju
                  
                  
                     145
                  
                  
                     262
                  
                  
                     312
                  
                  
                     376
                  
               
                     3
                  
                  
                     Težišče – sedežna površina
                  
                  
                     180
                  
                  
                     190
                  
                  
                     190
                  
                  
                     200
                  
               
                     4
                  
                  
                     Obseg prsnega koša
                  
                  
                     440
                  
                  
                     510
                  
                  
                     580
                  
                  
                     660
                  
               
                     5
                  
                  
                     Globina prsnega koša
                  
                  
                     102
                  
                  
                     125
                  
                  
                     135
                  
                  
                     142
                  
               
                     6
                  
                  
                     Razdalja med zunanjimi točkami lopatic
                  
                  
                     170
                  
                  
                     215
                  
                  
                     250
                  
                  
                     295
                  
               
                     7
                  
                  
                     Širina glave
                  
                  
                     125
                  
                  
                     137
                  
                  
                     141
                  
                  
                     141
                  
               
                     8
                  
                  
                     Dolžina glave
                  
                  
                     166
                  
                  
                     174
                  
                  
                     175
                  
                  
                     181
                  
               
                     9
                  
                  
                     Obseg kolkov v sedečem položaju
                  
                  
                     510
                  
                  
                     590
                  
                  
                     668
                  
                  
                     780
                  
               
                     10
                  
                  
                     Obseg kolkov v stoječem položaju (ni prikazan)
                  
                  
                     470
                  
                  
                     550
                  
                  
                     628
                  
                  
                     740
                  
               
                     11
                  
                  
                     Globina kolkov v sedečem položaju
                  
                  
                     125
                  
                  
                     147
                  
                  
                     168
                  
                  
                     180
                  
               
                     12
                  
                  
                     Širina med kolkoma v sedečem položaju
                  
                  
                     166
                  
                  
                     206
                  
                  
                     229
                  
                  
                     255
                  
               
                     13
                  
                  
                     Širina vratu
                  
                  
                     60
                  
                  
                     71
                  
                  
                     79
                  
                  
                     89
                  
               
                     14
                  
                  
                     Površina sedeža do komolca
                  
                  
                     135
                  
                  
                     153
                  
                  
                     155
                  
                  
                     186
                  
               
                     15
                  
                  
                     Širina ramen
                  
                  
                     216
                  
                  
                     249
                  
                  
                     295
                  
                  
                     345
                  
               
                     16
                  
                  
                     Višina oči v sedečem položaju
                  
                  
                     350
                  
                  
                     460
                  
                  
                     536
                  
                  
                     625
                  
               
                     17
                  
                  
                     Skupna višina v sedečem položaju
                  
                  
                     450
                  
                  
                     560
                  
                  
                     636
                  
                  
                     725
                  
               
                     18
                  
                  
                     Višina ramen v sedečem položaju
                  
                  
                     280
                  
                  
                     335
                  
                  
                     403
                  
                  
                     483
                  
               
                     19
                  
                  
                     Podplat - jamica kolena v sedečem položaju
                  
                  
                     125
                  
                  
                     205
                  
                  
                     283
                  
                  
                     355
                  
               
                     20
                  
                  
                     Telesna višina (ni prikazana)
                  
                  
                     708
                  
                  
                     980
                  
                  
                     1 166
                  
                  
                     1 376
                  
               
                     21
                  
                  
                     Višina stegna v sedečem položaju
                  
                  
                     70
                  
                  
                     85
                  
                  
                     95
                  
                  
                     106
                  
               4   NASTAVITEV SKLEPOV
         4.1   Splošno
         4.1.1   Da bi pri uporabi preskusnih lutk dobili ponovljive rezultate, je treba določiti in nastaviti trenje v različnih sklepih, napetost vratnega in ledvenega dela vrvi ter trdoto trebušnega vložka.
         4.2   Nastavitev vrvi v vratnem delu
         4.2.1   Trup se s hrbtnim delom položi na vodoravno ploskev.
         4.2.2   Celoten sklop vratu se sestavi brez glave.
         4.2.3   Natezna matica se pritrdi na blok prvega in drugega vratnega vretenca.
         4.2.4   Skozi blok prvega in drugega vratnega vretenca se namesti ustrezna palica ali vijak.
         4.2.5   Natezno matico je treba popustiti tako, da se pod obremenitvijo 50 N, ki deluje navzdol na palico ali vijak, ki poteka skozi blok prvega in drugega vratnega vretenca, ta spusti za 10 ± 1 mm (glej sliko 2).
         
            
         4.3   Sklep prvega in drugega vratnega vretenca
         4.3.1   Trup se s hrbtnim delom položi na vodoravno ploskev.
         4.3.2   Sestavi se celoten sklop vratu in glave.
         4.3.3   Vijak, ki poteka skozi glavo in blok prvega in drugega vratnega vretenca, je treba pritegniti z nastavitveno matico, ko je glava v vodoravni legi.
         4.3.4   Nastavitveno matico je treba popuščati, dokler se glava ne začne premikati (glej sliko 3).
         
            
         4.4   Kolčni sklep
         4.4.1   Medenica se s sprednjim delom položi na vodoravno ploskev.
         4.4.2   Vgradi se stegno brez goleni.
         4.4.3   Nastavitvena matica se pritegne, ko je stegno v vodoravni legi.
         4.4.4   Matico je treba popuščati, dokler se stegno ne začne premikati.
         4.4.5   V začetnih fazah je treba kolčni sklep pogosto preverjati zaradi težav z „utekanjem“ (glej sliko 4).
         
            
         4.5   Kolenski sklep
         4.5.1   Stegno se položi vodoravno.
         4.5.2   Vgradi se golen.
         4.5.3   Zategne se nastavitvena matica kolenskega sklepa, pri čemer je golen v vodoravni legi.
         4.5.4   Nastavitvena matica se popušča tako dolgo, da se golen ne začne premikati (glej sliko 5).
         
            
         4.6   Ramenski sklep
         4.6.1   Trup se postavi v navpično lego.
         4.6.2   Vgradi se nadlaket brez podlakti.
         4.6.3   Nastavne matice ramena se zategnejo, pri čemer je nadlaket v vodoravni legi.
         4.6.4   Nastavne matice se popuščajo, dokler se nadlaket ne začne premikati (glej sliko 6).
         
            
         4.6.5   Na začetku je treba ramenske sklepe pogosto preverjati zaradi težav z „utekanjem“.
         4.7   Komolčni sklepi
         4.7.1   Nadlaket se postavi v navpično lego.
         4.7.2   Vgradi se podlaket.
         4.7.3   Nastavitvena matica komolca se zategne; pri tem je podlaket v vodoravni legi.
         4.7.4   Nastavitvena matica se popušča, dokler se podlaket ne začne premikati (glej sliko 7).
         
            
         4.8   Ledveni del vrvi
         4.8.1   Sestavi se zgornji del trupa, ledvena vretenca, spodnji del trupa, trebušni vložek, jekleno vrv in vzmet.
         4.8.2   Nastavitveno matico za vrv v spodnjem delu trupa je treba zategovati, dokler se vzmet ne stisne na 2/3 neobremenjene dolžine (glej sliko 8).
         
            
         4.9   Umerjanje trebušnega vložka
         Splošno
         4.9.1.1   Preskus je treba opraviti z ustrezno tlačno napravo.
         4.9.2   Trebušni vložek se položi na togi blok, ki ima enako dolžino in širino kot ledvena hrbtenica. Debelina togega bloka mora biti vsaj dvakrat tolikšna kot debelina ledvenega dela hrbtenice (glej sliko 9).
         
            
         4.9.3   Na začetku je treba uporabiti silo 20 N.
         4.9.4   Nato je treba trajno uporabiti silo 50 N.
         4.9.5   Po dveh minutah mora priti do naslednje deformacije trebušnega vložka:
         
                     pri preskusni lutki v starostni skupini
                  
                  
                     9 mesecev:
                  
                  
                     11,5 ± 2,0 mm
                  
               
                      
                  
                  
                     3 let:
                  
                  
                     11,5 ± 2,0 mm
                  
               
                      
                  
                  
                     6 let:
                  
                  
                     13,0 ± 2,0 mm
                  
               
                      
                  
                  
                     10 let:
                  
                  
                     13,0 ± 2,0 mm
                  
               5   MERILNE NAPRAVE
         5.1   Splošno
         5.1.1   Umerjalni in merilni postopki morajo temeljiti na standardu ISO 6487 (1980).
         5.2   Vgradnja merilnika pospeškov v prsni koš
         Merilnik pospeškov je treba vgraditi v zaščiteno votlino prsnega koša.
         5.3   Prikaz poškodb spodnjega dela trupa
         5.3.1   Vzorec modelirne mase se navpično pritrdi s tankim lepilnim trakom na prednji del ledvenih vretenc.
         5.3.2   Deformacija modelirne mase še ne pomeni, da je prišlo do poškodbe.
         5.3.3   Vzorci modelirne mase morajo imeti enako dolžino in širino kakor ledvena hrbtenica; debelina vzorcev mora biti 25 ± 2 mm.
         5.3.4   Treba je uporabiti samo modelirno maso, ki je bila dobavljena skupaj s preskusnimi lutkami.
         5.3.5   Med preskusom mora biti temperatura modelirne mase 30 ± 5 °C.
      
      
         Dodatek 2
         OPIS PRESKUSNE LUTKE ZA NOVOROJENČKE
         Preskusna lutka kot celota sestoji iz glave, trupa, rok in nog. Trup, roke in noge so posamični odlitki iz sorbothana, prevlečeni s PVC-kožo, hrbtenico pa imajo iz jeklene vzmeti. Glava je iz poliuretanske pene, prevlečene s PVC-kožo in je trajno pritrjena na trup. Preskusna lutka je oblečena v prilegajočo se raztegljivo obleko iz kombinacije bombaža in poliestra.
         Mere in porazdelitev mase preskusne lutke temeljijo na merah in masah 50 % novorojenčkov in so podane v tabelah 1 in 2 ter na sliki 1.
         Tabela 1
         Glavne mere preskusne lutke za novorojenčka
         
                     Mere
                  
                  
                     mm
                  
               
                     A
                  
                  
                     Sedalo – teme
                  
                  
                     345
                  
               
                     B
                  
                  
                     Sedalo – podplat (z iztegnjenimi nogami)
                  
                  
                     250
                  
               
                     C
                  
                  
                     Širina glave
                  
                  
                     105
                  
               
                     D
                  
                  
                     Globina glave
                  
                  
                     125
                  
               
                     E
                  
                  
                     Širina ramen
                  
                  
                     150
                  
               
                     F
                  
                  
                     Širina prsnega koša
                  
                  
                     105
                  
               
                     G
                  
                  
                     Globina prsnega koša
                  
                  
                     100
                  
               
                     H
                  
                  
                     Širina bokov
                  
                  
                     105
                  
               
                     I
                  
                  
                     Težišče lutke od temena glave
                  
                  
                     235
                  
               
            
         Tabela 2
         Porazdelitev mase preskusne lutke za novorojenčka (1)
         
         
                     Glava in vrat
                  
                  
                     0,7 kg
                  
               
                     Trup
                  
                  
                     1,1 kg
                  
               
                     Roke
                  
                  
                     0,5 kg
                  
               
                     Noge
                  
                  
                     1,1 kg
                  
               
                     Skupna masa
                  
                  
                     3,4 kg
                  
               Umerjanje preskusne lutke za novorojenčka
         1   TOGOST RAM
         1.1   Preskusno lutko se s hrbtom položi na vodoravno površino ter trup podloži na eni strani, da se prepreči premikanje (slika 2).
         1.2   Z obremenitvijo 150 N na 40 mm debel ravni bat v vodoravni v smeri, ki je pravokotna na os glava-noge. Os bata mora biti v središču rame preskusne lutke v bližini točke A na rami (glej sliko 2). Bočno odstopanje bata od točke prvega stika z roko mora biti od 30 mm do 50 mm.
         1.3   Postopek se ponovi na drugi rami - podložiti je treba drugo stran trupa.
         2   TOGOST SKLEPA NOGE
         2.1   Preskusno lutko se s hrbtom položi na vodoravno ploskev (slika 3), goleni pa spne skupaj tako, da se notranje strani kolen dotikata.
         
            
         2.2   Kolena obremenite navpično z ravnim batom preseka 35 mm × 95 mm, pri čemer je srednjica bata nad najvišjo točko kolen.
         2.3   Bat se obremeni s takšno silo, da pride do tolikšnega upogiba bokov, da se zgornja površina bata nahaja 85 mm nad podporno ploščo. Ta sila mora biti med 30 N in 70 N. Treba je zagotoviti, da se med preskusom spodnje okončine ne dotikajo nobene podlage.
         3   TEMPERATURA
         Umerjanje se opravi pri temperaturi od 15 °C do 30 °C.
         
            
         
            
         
            (1)  Debelina PVC-kože mora znašati 1 ± 0,5 mm.
         Specifična teža mora biti 0,865 (g/cm3) ± 0,1 (g/cm3).
      
      
         Dodatek 3
         OPIS PRESKUSNE LUTKE ZA 18-MESEČNEGA OTROKA
         1   SPLOŠNO
         1.1   Mere in mase preskusne lutke so določene na podlagi antropometričnih podatkov 50 % otrok v starosti 18 mesecev.
         2   KONSTRUKCIJA
         2.1   Glava
         2.1.1   Glava sestoji iz poltoge plastične lobanje, obložene s kožo glave. Lobanja ima votlino, ki se lahko uporabi za vgradnjo merilne opreme (po izbiri).
         2.2   Vrat
         2.2.1   Vrat sestavljajo trije deli:
         2.2.2   togi gumijasti stebriček;
         2.2.3   nastavljivi OC sklep na zgornjem delu gumijastega stebrička, ki pri nastavljivem trenju omogoča zasuk okrog bočne osi;
         2.2.4   nenastavljivi krogelni sklep na spodnjem delu vratu.
         2.3   Trup
         2.3.1   Trup sestoji iz plastičnega okostja, obloženega s prevleko, ki predstavlja mišično tkivo in kožo. Na prednji strani okostja se nahaja votlina, ki se lahko napolni s peno, da se dobi pravilna togost prsnega koša. Na hrbtni strani trupa je prav tako votlina, ki omogoča vgradnjo merilne opreme.
         2.4   Spodnji del trupa
         2.4.1   Spodnji del trupa preskusne lutke je deformativen element iz enega kosa, ki se vstavi med prsni koš in medenico.
         2.5   Ledveni del hrbtenice
         2.5.1   Ledveni del hrbtenice sestoji iz gumijastega stebrička, vgrajenega med okostjem prsnega koša in medenico. Togost ledvenega dela hrbtenice je nastavljena s kovinsko vrvjo, ki poteka skozi votlo jedro gumijastega stebrička.
         2.6   Medenica
         2.6.1   Medenica je izdelana iz poltoge plastike in je oblikovana v obliki medenice otroka. Obložena je s prevleko, ki simulira mišično tkivo in kožo okrog medenice in sedala.
         2.7   Kolčni sklep
         2.7.1   Kolčna sklepa sta pritrjena na spodnjem delu medenice. Sklep s pomočjo kardanskega zgiba omogoča obračanje okoli prečne osi, kakor tudi okrog osi, ki je pravokotna na prečno os. Trenje okrog obeh osi je nastavljivo.
         2.8   Kolenski sklep
         2.8.1   Kolenski zglob omogča upogibanje in iztezanje goleni z nastavljivim trenjem.
         2.9   Ramenski sklep
         2.9.1   Ramenski sklep se pritrdi na okostje prsnega koša. Zaskočitve omogočajo nameščanje roke v dve izhodiščni legi.
         2.10   Komolčni sklep
         2.10.1   Komolec omogoča pregibanje in iztegovanje podlakti. Zaskočitve omogočajo nameščanje podlakti v dve izhodiščni legi.
         2.11   Zgradba preskusne lutke
         2.11.1   Vrv hrbtenice se pritrdi v ledveni del hrbtenice.
         2.11.2   Ledveni del hrbtenice se pritrdi v okostje med medenico in prsni del hrbtenice.
         2.11.3   Trebušni vložek se pritrdi med prsnim košem in medenico.
         2.11.4   Vrat se pritrdi na zgornji del prsnega koša.
         2.11.5   Glava se s pomočjo vmesne ploščice pritrdi na vrh vratu.
         2.11.6   Pritrdijo se roke in noge.
         3   GLAVNE ZNAČILNOSTI
         3.1   Masa
         Tabela 1
         Porazdelitev mase pri preskusni lutki za 18-mesečnega otroka
         
                     Del telesa
                  
                  
                     Masa (kg)
                  
               
                     Glava+vrat
                  
                  
                     2,73
                  
               
                     Trup
                  
                  
                     5,06
                  
               
                     Nadlaket
                  
                  
                     0,27
                  
               
                     Podlaket
                  
                  
                     0,25
                  
               
                     Stegno
                  
                  
                     0,61
                  
               
                     Golen
                  
                  
                     0,48
                  
               
                     Skupna masa
                  
                  
                     11,01
                  
               3.2   Glavne mere
         3.2.1   Glavne mere, na podlagi slike 1 iz te priloge (ki je prikazana spodaj), so navedene v Tabeli 2.
         Tabela 2
         
                     Št.
                  
                  
                     Mera
                  
                  
                     Vrednost (mm)
                  
               
                     1
                  
                  
                     zadnja stran sedala do prednje strani kolena
                  
                  
                     239
                  
               
                     2
                  
                  
                     zadnja stran sedala do jamice kolena, v sedečem položaju
                  
                  
                     201
                  
               
                     3
                  
                  
                     od težišča do površine sedeža
                  
                  
                     193
                  
               
                     4
                  
                  
                     obseg prsnega koša
                  
                  
                     474
                  
               
                     5
                  
                  
                     globina prsnega koša
                  
                  
                     113
                  
               
            
         
                     Št.
                  
                  
                     Mera
                  
                  
                     Vrednost (mm)
                  
               
                     7
                  
                  
                     širina glave
                  
                  
                     124
                  
               
                     8
                  
                  
                     dolžina glave
                  
                  
                     160
                  
               
                     9
                  
                  
                     obseg bokov v sedečem položaju
                  
                  
                     510
                  
               
                     10
                  
                  
                     obseg bokov v stoječem položaju (ni prikazan)
                  
                  
                     471
                  
               
                     11
                  
                  
                     globina kolka v sedečem položaju
                  
                  
                     125
                  
               
                     12
                  
                  
                     širina kolka v sedečem položaju
                  
                  
                     174
                  
               
                     14
                  
                  
                     od površine sedenja do komolca
                  
                  
                     125
                  
               
                     15
                  
                  
                     širina rame
                  
                  
                     224
                  
               
                     17
                  
                  
                     višina v sedečem položaju
                  
                  
                     495 (1)
                     
                  
               
                     18
                  
                  
                     višina ram v sedečem položaju
                  
                  
                     305
                  
               
                     19
                  
                  
                     od podplatov do jamice v kolenu, v sedečem položaju
                  
                  
                     173
                  
               
                     20
                  
                  
                     velikost telesa (ni prikazana)
                  
                  
                     820 (1)
                     
                  
               
                     21
                  
                  
                     višina stegna v sedečem položaju
                  
                  
                     66
                  
               4   NASTAVITEV SKLEPOV
         4.1   Splošno
         4.1.1   Da bi pri uporabi preskusne lutke dobili ponovljive rezultate, je treba v različnih sklepih nastaviti trenje, napetost v ledvenem delu hrbtenice ter togost trebušnega vložka.
         Pred nastavitvijo je treba vse dele preveriti glede na poškodbe.
         4.2   Ledveni del hrbtenice
         4.2.1   Pred vgradnjo v preskusno lutko je treba umeriti ledveni del hrbtenice.
         4.2.2   Spodnjo pritrdilno ploščo ledvenega dela hrbtenice se pritrdi na ogrodje tako, da se prednja stran ledvenega dela hrbtenice nahaja spodaj (glej sliko 2).
         
            
         4.2.3   Zgornjo pritrdilno ploščo se obremeni s silo 250 N navpično navzdol. Izmeri se premik, ki nastane zaradi delovanja te sile med prvo in drugo sekundo po začetku delovanja sile. Ta premik mora biti med 9 mm in 12 mm.
         4.3   Spodnji del trupa
         4.3.1   Trebušni vložek se pritrdi na togi blok enake dolžine in širine kakor ledveni del hrbtenice. Debelina tega bloka mora biti vsaj dvakratna debelina ledvenega dela hrbtenice (glej sliko 3).
         
            
         4.3.2   Na začetku je treba uporabiti silo 20 N.
         4.3.3   Nato je treba uporabiti trajno silo 50 N.
         4.3.4   Po dveh minutah mora znašati deformacija trebušnega vložka 12 ± 2 mm.
         4.4   Nastavitev vratu
         4.4.1   Celoten vrat, ki sestoji iz gumijastega stebrička, kroglastega sklepa ter OC sklepa, se pritrdi na navpični površini tako, da je prednja stran obrnjena navzdol (glej sliko 4).
         
            
         4.4.2   Na osi OC slepa je treba uporabiti navpično usmerjeno silo 100 N. Lega OC sklepa se mora premakniti za 22 ± 2 mm navzdol.
         4.5   OC sklep
         4.5.1   Glava in vrat se popolnoma sestavita.
         4.5.2   Trup se s hrbtom položi na vodoravno ploskev.
         4.5.3   Skozi glavo in OC sklep se namesti vijak in zategne nastavitvena matica z navornim ključem, dokler se glava zaradi delovanja težnosti ne premika več.
         4.6   Kolk
         4.6.1   Stegno brez goleni se pritrdi na medenico.
         4.6.2   Stegno se položi vodoravno.
         4.6.3   Trenje, ki deluje v prečni osi, je treba povečevati dokler ne ustavi premikanja noge zaradi delovanja težnosti.
         4.6.4   Stegno se namesti v vodoravno lego v smeri prečne osi.
         4.6.5   Na kardanskem zgibu je treba povečati trenje dokler se premikanje stegna ne ustavi zaradi delovanja težnosti.
         4.7   Koleno
         4.7.1   Golen se pritrdi na stegno.
         4.7.2   Stegno in golen se namesti v vodoravno lego tako, da je stegno podprto.
         4.7.3   Nastavitveno matico na kolenu je treba zategovati dokler se premikanje goleni zaradi težnosti ne ustavi.
         4.8   Rame
         4.8.1   Podlaket je treba iztegniti, nadlaket pa postaviti v najvišjo zaskočno lego.
         4.8.2   Če roka ne ostane v tej legi, je treba zaskočni sklep v rami popraviti ali zamenjati.
         4.9   Komolec
         4.9.1   Nadlaket se namesti v najnižjo zaskočno lego, podlaket pa v najvišjo..
         4.9.2   Če podlaket ne ostane v tej legi, je treba zaskočni sklep v rami popraviti ali zamenjati.
         5   MERILNE NAPRAVE
         5.1   Splošno
         5.1.1   Čeprav je preskusna lutka za 18-mesečnega otroka izdelana tako, da se lahko opremi z vrsto merilnih pretvornikov, je standardno opremljena z balastnimi vložki enake velikosti in teže, kot so merilne naprave.
         5.1.2   Umerjalni in merilni postopki morajo temeljiti na mednarodnem standardu ISO 6487:1980.
         5.2   Vgradnja merilnika pospeškov v prsni koš
         5.2.1   Merilnik pospeška se vgradi v votlino prsnega koša s hrbtne strani preskusne lutke.
         5.3   Prikaz poškodbe spodnjega dela trupa
         5.3.1   Nastanek ali odsotnost poškodbe spodnjega dela trupa se ugotovi s pomočjo kamere za hitro snemanje.
         
            (1)  Sedalo, hrbet in glava preskusne lutke se naslanjajo na navpično površino.
      
   
   
      PRILOGA 9
      PRESKUSNI POSTOPEK ZA ČELNI TRK OB PREGRADO
      1   PRIPRAVE, POSTOPEK IN MERILNI INSTRUMENTI
      1.1   Preskuševalni poligon
      Na preskuševalnem poligonu mora biti dovolj prostora za pospeševalno pot, pregrado in tehnične naprave, potrebne za preskus. Zadnji del pospeševalne poti, vsaj 5 m pred pregrado, mora biti vodoraven, raven in gladek.
      1.2   Pregrada
      Pregrada je iz armiranobetonskega bloka, ki je spredaj širok najmanj 3 m in visok najmanj 1,5 m. Debelina pregrade mora biti takšna, da je njena masa najmanj 70 ton. Prednja stran mora biti navpična, pravokotna na pospeševalno pot ter obložena z vezanimi ploščami debeline 20 ± 1 mm, v dobrem stanju. Pregrada mora biti zasidrana v podlago ali pa nameščena na podlagi, po potrebi z dodatnimi pritrdilnimi napravami zaradi omejitve njenega premika. Lahko se uporabi tudi pregrada z drugačnimi lastnostmi, ki daje vsaj enako prepričljive rezultate.
      1.3   Pogon vozila
      V trenutku trka vozilo ne sme biti pod vplivom kakršnega koli sistema za upravljanje oziroma pogon. V pregrado se mora zaleteti v smeri, ki je pravokotna nanjo; največji dovoljeni bočni odmik navpične srednje ravnine prednjega dela vozila od navpične srednje ravnine pregrade je ± 30 cm.
      1.4   Stanje vozila
      1.4.1   Preskušano vozilo je opremljeno bodisi z vsemi običajnimi sestavnimi deli in opremo, ki je vključena v težo neobremenjenega vozila ali pa je v takem stanju, da izpolnjuje zahtevo glede sestavnih delov in opreme, ki je pomembna za prostor za potnike in porazdelitev teže celotnega zadevnega vozila.
      1.4.2   Če se vozilo poganja z zunanjim pogonom, mora biti posoda za gorivo napolnjena vsaj do 90 % prostornine, bodisi z gorivom ali z nevnetljivo tekočino, katere gostota in viskoznost je približna gostoti in viskoznosti goriva, ki se običajno uporablja. Vsi drugi sistemi (posode za zavorno tekočino, hladilnik, itn.) morajo biti prazni.
      1.4.3   Če vozilo poganja lasten motor, mora biti posoda za gorivo napolnjena vsaj do 90 % prostornine. Vse ostale posode za tekočine morajo biti napolnjene do nazivne prostornine.
      1.4.4   Na zahtevo proizvajalca lahko tehnična služba, pristojna za opravljanje preskusov, dovoli uporabo istega vozila, ki se uporablja za preskuse, predpisane v drugih predpisih (vključno s preskusi, ki bi lahko vplivali na njegovo konstrukcijo), tudi za preskuse, predpisane v tem pravilniku.
      1.5   Hitrost trka
      Hitrost trka mora biti 50 +0 /- 2 km/h. Če pa se preskus opravi pri večji hitrosti trka in vozilo pri tem izpolni predpisane zahteve, se preskus šteje kot zadovoljiv.
      1.6   Merilni instrumenti
      Natančnost naprave za beleženje hitrosti iz odstavka 1.5 mora biti do 1 %.
   
   
      PRILOGA 10
      PRESKUSNI POSTOPEK PRI TRKU OD ZADAJ
      1   PRIPRAVE, POSTOPKI IN MERILNI INSTRUMENTI
      1.1   Preskuševalni poligon
      Na preskuševalnem poligonu mora biti dovolj prostora za pogonski sistem udarne naprave, za premik udarjenega vozila po trku ter za namestitev preskuševalne opreme. Površina, na kateri pride do trka in premika vozila, mora biti vodoravna (za vsak meter dolžine mora biti naklon manjši od 3 %).
      1.2   Udarna naprava
      1.2.1   Udarna naprava mora biti kot toga konstrukcija izdelana iz jekla.
      1.2.2   Udarna površina mora biti ravna ter široka najmanj 2 500 mm in visoka 800 mm. Njeni robovi morajo biti zaobljeni s polmerom zaobljenosti med 40 in 50 mm. Obložena mora biti s slojem vezanih plošč debeline 20 ± 1 mm.
      V trenutku trka morajo biti izpolnjene naslednje zahteve:
      1.2.3.1   udarna površina mora biti navpična in pravokotna na srednjo vzdolžno ravnino udarjenega vozila;
      1.2.3.2   smer gibanja udarne naprave mora biti čim bolj vodoravna in vzporedna s srednjo vzdolžno ravnino udarjenega vozila;
      1.2.3.3   največje dovoljeno bočno odstopanje med srednjo navpično črto površine udarne naprave in srednjo vzdolžno ravnino udarjenega vozila je 300 mm. Poleg tega mora udarna površina segati čez celotno širino udarjenega vozila;
      1.2.3.4   oddaljenost od tal spodnjega roba udarne površine mora biti 175 ± 25 mm.
      1.3   Pogon udarne naprave
      Udarna naprava se lahko pritrdi na voziček (premična pregrada) ali pa je lahko del nihala.
      1.4   Posebne zahteve pri uporabi premične pregrade
      1.4.1   Če je udarna naprava pritrjena na voziček (premična pregrada) s posebnim nosilcem, mora slednji biti tog in ne sme biti mogoče, da se ga deformira z udarcem; v trenutku udarca mora biti mogoče prosto premikanje vozička, ki ne sme biti več pod vplivom pogonske naprave.
      1.4.2   Skupna masa vozička in udarne naprave mora biti 1 100 ± 20 kg.
      1.5   Posebne zahteve pri uporabi nihala
      1.5.1   Razdalja med središčem udarne površine in vrtilne osi nihala mora biti najmanj 5 m.
      1.5.2   Udarna naprava mora biti prosto obešena na togih krakih, ki so na njo togo pritrjeni. Ne sme biti možno, da bi se tako izdelano nihalo pri udarcu bistveno deformiralo.
      1.5.3   V nihalu mora biti vgrajena zaustavljalna naprava, da se prepreči drugi udarec udarne naprave na preskusno vozilo.
      1.5.4   V trenutku udarca mora biti hitrost središča udarca nihala od 30 do 32 km/h.
      1.5.5   Reducirana masa nihala „mr“ v centru udarca je določena kot funkcija skupne mase „m“, razdalje „a“ (1) med centrom udarca in osjo vrtenja ter razdalje „l“ med težiščem in osjo vrtenja, po naslednji formuli:
      
         mr.m.(l/a)
      1.5.6   Reducirana masa „mr“ mora znašati 1 100 ± 20 kg.
      1.6   Splošne zahteve glede mase in hitrosti udarne naprave.
      Če je bil preskus opravljen pri hitrosti udarne naprave, ki je večja od hitrosti, predpisane v odstavku 1.5.4, in/ali z maso večjo od tiste, ki je predpisana v odstavkih 1.5.3 oziroma 1.5.6, ter če vozilo ustreza predpisanim zahtevan, se preskus šteje kot zadovoljiv.
      1.7   Stanje vozila med preskusom
      Preskušano vozilo je opremljeno bodisi z vsemi običajnimi sestavnimi deli in opremo, ki je vključena v težo neobremenjenega vozila ali pa je v takem stanju, da izpolnjuje zahtevo glede sestavnih delov in opreme, ki je pomembna za prostor za potnike in porazdelitev teže celotnega zadevnega vozila.
      1.8   Celotno vozilo z zadrževalnim sistemom za otroke, vgrajenim skladno z navodili za vgradnjo, mora biti nameščeno na trdni, ravni, vodoravni površini s sproščeno ročno zavoro in v prestavi prostega teka. Med enim preskusom trka se lahko preskuša več zadrževalnih sistemov za otroke.
      
         (1)  Razdalja „a“ je enaka dolžini nihala, ki učinkuje enako kot uporabljeno nihalo.
   
   
      PRILOGA 11
      DODATNA SIDRIŠČA, POTREBNA ZA PRITRDITEV ZADRŽEVALNIH SISTEMOV ZA OTROKE KATEGORIJE POLUNIVERZALNI V MOTORNIH VOZILIH
      1   Ta priloga se nanaša samo na dodatna sidrišča za pritrditev zadrževalnih sistemov za otroke kategorije „poluniverzalni“ oziroma na cevi ali na druge posebne dele, ki se uporabljajo za pritrditev zadrževalnih sistemov za otroke na karoserijo vozila, ne glede na to, ali uporabljajo sidrišča, izdelana skladno s Pravilnikom št. 14 ali ne.
      2   Sidrišča mora določiti proizvajalec zadrževalnega sistema za otroke in jih je treba predložiti v homologacijo tehnični službi, ki opravlja homologacijske preskuse.
      Tehnična služba lahko upošteva navodila, dobljena od proizvajalca vozila.
      3   Proizvajalec zadrževalnega sistema za otroke mora predložiti potrebne dele za vgradnjo sidrišč in poseben načrt za vsako vozilo, v katerem je prikazana njihova točna lega.
      4   Proizvajalec zadrževalnega sistema za otroke mora navesti, ali so sidrišča, potrebna za pritrditev zadrževalnega sistema za otroke na ogrodje vozila, skladna z zahtevami glede lege in trdnosti, določenimi v odstavku 3 in naslednjih točkah priporočila vladam s ciljem, da sprejmejo posebne zahteve glede sidrišč za zadrževalne sisteme za otroke v osebnih vozilih (1).
      
         (1)  Glej besedilo v odstavku 1.13 in v Prilogi 10 Konsolidirane resolucije o konstrukciji vozil (R.E.3) (TRANS/WP.29/78/Rev. 1).
   
   
      PRILOGA 12
      
         
   
   
      PRILOGA 13
      STANDARDNI VARNOSTNI PAS
      1   Varnostni pas mora glede zahtev za dinamični preskus in največjo dolžino ustrezati eni izmed dveh izvedb, prikazanih na sliki 1. To sta tritočkovni pas z navijalom in dvotočkovni statični pas.
      2   Tritočkovni pas z navijalom je sestavljen iz naslednjih togih delov:
      navijala (R), prekretnega vodila (P), dveh sidriščnih točk (A1 in A2, glej sliko 2) ter srednjega dela (C, glej sliko 3). Navijalo mora ustrezati zahtevam Pravilnika št. 16 glede sile navijanja traku. Premer vretena navijala je 33 ± 0,5 mm.
      3   Varnostni pas z navijalom je treba vgraditi na sidrišča na preskuševalnem sedežu, kot je opisano v Dodatkih 1 in 4 v Prilogi 6, in sicer:
      sidrišče varnostnega pasu A1 je treba vgraditi na sidrišče vozička B0 (zunanja stran);
      sidrišče varnostnega pasu A2 je treba vgraditi na sidrišče vozička A (notranja stran);
      prekretno vodilo varnostnega pasu P je treba vgraditi na sidrišče C vozička;
      navijalo varnostnega pasu R je treba vgraditi na sidrišče Re na vozičku.
      Vrednost X na sliki 1 spodaj je 200 ± 5 mm. Vrednost P-A1 za zadrževalne sisteme kategorij „univerzalni“ in „poluniverzalni“ je 2 220 ± 5 mm, merjeno vzporedno s srednjico pasu na vretenu navijala pri preostali dolžini traku 150 ± 5 mm. Vrednost P-A1 za zadrževalne sisteme za otroke kategorije „za omejeno uporabo“ je najmanj 2 220 ± 5 mm, merjeno vzporedno s srednjico pasu na vretenu navijala pri preostali dolžini traku 150 ± 5 mm.
      4   Za trakove varnostnega pasu veljajo naslednje zahteve:
      
                  Material:
               
               
                  :
               
               
                  poliester spinnblack
               
            
                  širina
               
               
                  :
               
               
                  48 ± 2 mm pri 10 000 N
               
            
                  debelina
               
               
                  :
               
               
                  1,0 ± 0,2 mm
               
            
                  raztezanje
               
               
                  :
               
               
                  ± 2 % pri 10 000 N.
               
            5   Dvotočkovni statični pas, kot je prikazan na sliki 1, sestoji iz dveh standardnih okovov sidrišč, kot sta prikazana na sliki 2 in traku, ki izpolnjuje zahteve odstavka 4 zgoraj.
      6   Okove sidrišč dvotočkovnega pasu je treba pritrditi na sidrišči vozičkov A in B. Vrednost Y na sliki 1 je 1 300 ± 5 mm. To je največja predpisana dolžina za homologacijo univerzalnih zadrževalnih sistemov za otroke z dvotočkovnimi pasovi (glej odstavek 6.1.9).
      
         
      
         
      
         
      
         
   
   
      PRILOGA 14
      (ni v uporabi – besedilo prejšnje Priloge 14 je vsebovano v Dodatku 2 Priloge 8)
   
   
      PRILOGA 15
      POJASNILA
      Namenjena so kot navodilo za tehnične službe, ki opravljajo homologacijske preskuse.
      
                  Odstavek 2.10.1
               
               
                  Naprava za hitro nastavljanje, je lahko tudi naprava z vrtljivo gredjo in vzmetjo, podobna navijalu z ročno sprostitvijo. To napravo za nastavitev je treba preskušati po zahtevah iz odstavkov 7.2.2.5 in 7.2.3.1.3.
               
            
                  Odstavek 2.19.2
               
               
                  Zadrževalni sistem kategorije „poluniverzalni“, določen za vgradnjo na zadnjem sedežu v limuzini in v karavanu, kjer je celoten sklop varnostnih pasov identičen, je en „tip“.
               
            
                  Odstavek 2.19.3
               
               
                  Pri odločanju, ali gre za nov tip, je treba upoštevati pomen sprememb mer in/ali mase sedeža, blazinjenja ali ščitnika pred udarcem ter značilnosti absorbiranja energije ali barve materiala.
               
            
                  Odstavka 2.19.4 in 2.19.5
               
               
                  Ta dva odstavka ne veljata za varnostne pasove, ločeno homologirane skladno s Pravilnikom št. 16, kar je potrebno za pritrditev zadrževalnega sistema za otroke v vozilu ali za zadrževanje otroka.
               
            
                  Odstavek 6.1.2
               
               
                  Za nazaj obrnjene zadrževalne sisteme za otroke se pravilna lega zgornjega dela zadrževalnega sistema glede na glavo preskusne lutke otroka zagotovi z vgradnjo največje preskusne lutke, za katero je zadrževalni sistem določen, v skrajni legi naslonjala; treba je zagotoviti, da vodoravna črta v višini oči poteka pod vrhom sedeža.
               
            
                  Odstavek 6.1.8
               
               
                  Zahteva za 150 mm velja tudi za prenosne otroške ležalnike, razen če se uporabi posebna naprava za povezavo prenosnega ležalnika in varnostnega pasu.
               
            
                  Odstavek 6.2.4
               
               
                  Meja sprejemljivega premika ramenskega pasu je, da spodnji rob ramenskega dela standardnega varnostnega pasu pri največjem premiku preskusne lutke ne sme biti nižje od komolca preskusne lutke.
               
            
                  Odstavek 6.2.9
               
               
                  V splošnem se razume, da se ta odstavek nanaša tudi na naprave, ki imajo takšno blokirno napravo, čeprav ta ni predpisana za ta razred. Tako bi se preskus uporabljal samo za napravo skupine 2, vendar s predpisano silo, tj. dvakratno maso preskusne lutke skupine 1.
               
            
                  Odstavek 7.1.2.1 ter Prilogi 17 in 18
               
               
                  Material, ki absorbira energijo oziroma celotni material zadrževalnega sistema za otroke se lahko preskuša glede skladnosti s Prilogama 17 in 18, če sestava ni homogena, oziroma če je verjetno, da se lastnosti sistema za zadrževanje otrok spreminjajo, lahko tehnična služba določi minimalne zahteve za preskušanje. Material, ki absorbira energijo, lahko sestavlja celoten sistem za zadrževanje otrok ali pa le en njegov del.
               
            
                  Odstavek 7.1.3
               
               
                  Preskus prevračanja se opravi ob uporabi enakega postopka vgradnje in enakih parametrov, kot so določeni za dinamični preskus.
               
            
                  Odstavek 7.1.3.1
               
               
                  Med prevračanjem ni dovoljeno ustavljanje preskuševalnega ogrodja.
               
            
                  Odstavek 7.1.4.2.2
               
               
                  Besedilo tega odstavka se nanaša na pospeške, ki nastanejo kot vlečna obremenitev v hrbtenici preskusne lutke.
               
            
                  Odstavek 7.1.4.3.1
               
               
                  Vidni znaki poškodbe pomenijo preoblikovanje modelirne mase zaradi trebušnega vložka (zaradi pritiskanja zadrževalnega sistema), ne pa upogibanje modelirne mase v vodoravni smeri brez stiskanja, ki npr. nastane pri preprostem upogibu hrbtenice. Glej tudi razlago odstavka 6.2.4.
               
            
                  Odstavek 7.2.1.5
               
               
                  Zahteve prvega stavka so izpolnjene, če roka preskusne lutke lahko doseže sponko.
               
            
                  Odstavek 7.2.2.1
               
               
                  To se uporabi, da se zagotovi enostavno pritrditev ločeno homologiranih vodilnih trakov.
               
            
                  Odstavek 7.2.4.1.1
               
               
                  Potrebna sta dva trakova. Izmeri se porušna obremenitev prvega traku. Širino drugega traku se izmeri pri 75 % te obremenitve.
               
            
                  Odstavek 7.2.4.4
               
               
                  Ni dovoljena uporaba delov, ki jih je mogoče razstaviti ali izvleči in jih nevešč uporabnik lahko nepravilno ponovno vgradi, zaradi česar bi sklop lahko postal nevaren.
               
            
                  Odstavek 8.1.2.2
               
               
                  „Pritrjeno na sedež“ pomeni preskuševalni sedež, kot je predpisan v Prilogi 6. „Posebne naprave bi lahko“ pomeni, da se posebni zadrževalni sistem lahko preskuša na prevračanje, ko je vgrajen na preskuševalnem sedežu, vendar je dovoljeno opravljanje tega preskusa tudi na sedežu v vozilu.
               
            
                  Odstavek 8.2.2.1.1
               
               
                  „Ob upoštevanju običajnih pogojev uporabe“ pomeni, da se ta preskus opravi, ko je zadrževalni sistem vgrajen na preskuševalni sedež ali na sedež vozila brez preskusne lutke.
                  Preskusno lutko se uporabi samo za namestitev naprave za nastavitev. Najprej je treba trakove nastaviti skladno z odstavkom 8.1.3.6.3.2 ali 8.1.3.6.3.3 (odvisno od tega, kateri je ustrezen). Preskus se nato opravi brez preskusne lutke.
               
            
                  Odstavek 8.2.5.2.6
               
               
                  Ta odstavek se ne nanaša na vodilne trakove, ki so bili ločeno homologirani po tem pravilniku.
               
            
   
      PRILOGA 16
      KONTROLA SKLADNOSTI PROIZVODNJE
      1   PRESKUSI
      Pri zadrževalnih sistemih za otroke je treba dokazati skladnost z zahtevami, na katerih temeljijo naslednji preskusi:
      1.1   Preverjanje meje zaskočitve in trajnosti navijal z zaskočitvijo v sili
      Skladno z zahtevami iz odstavka 8.2.4.3 v najbolj neugodni smeri, po opravljenem preskusu trajnosti po zahtevah iz odstavkov 8.2.4.2, 8.2.4.4 in 8.2.4.5, kot zahteva odstavek 7.2.3.2.6.
      1.2   Preverjanje trajnosti navijal s samodejno zaskočitvijo
      Po zahtevah iz odstavka 8.2.4.2, in dodatno s preskusi iz odstavkov 8.2.4.4 in 8.2.4.5, kot zahteva odstavek 7.2.3.1.3.
      1.3   Preskus trdnosti trakov po pripravi
      Po postopku, opisanem v odstavku 7.2.4.2 po pripravi v skladu z zahtevami iz odstavkov od 8.2.5.2.1 do 8.2.5.2.5.
      1.3.1   Preskus trdnosti trakov po drgnjenju
      Po postopku opisanem v odstavku 7.2.4.2 po pripravi skladno z zahtevami, opisanimi v odstavku 8.2.5.2.6.
      1.4   Preskus mikrozdrsa
      Po postopku, opisanem v odstavku 8.2.3. tega pravilnika.
      1.5   Absorpcija energije
      Po zahtevah iz odstavka 7.1.2. tega pravilnika.
      1.6   Preverjanje zahtev za delovanje zadrževalnega sistema za otroke z ustreznim dinamičnim preskusom
      Po zahtevah iz odstavka 8.1.3 pri vsaki sponki, ki je bila predhodno pripravljena po zahtevah iz odstavka 7.2.1.7 tako, da so izpolnjene zahteve iz odstavka 7.1.4 (splošne zahteve za zadrževalne sisteme za otroke) in iz odstavka 7.2.1.8.1 (zahteve za vsako sponko pod obremenitvijo).
      1.7   Temperaturni preskus
      Po zahtevah iz odstavka 7.1.5. tega pravilnika.
      2   POGOSTNOST PRESKUSOV IN REZULTATI
      Pogostnost preskušanja skladno z zahtevami iz odstavkov 1.1 do 1.5 mora temeljiti na statističnem preverjanju in naključnih vzorcih in mora biti skladna z enim od običajnih postopkov zagotavljanja kakovosti.
      Poleg tega je pri navijalih z zaskočitvijo v sili, vgrajenih v zadrževalne sisteme za otroke, treba preveriti vse takšne sklope:
      2.1.1.1   bodisi skladno z določili iz odstavkov 8.2.4.3.1, 8.2.4.3.2, 8.2.4.3.3 in 8.2.4.3.4 tega pravilnika v najneugodnejši smeri, kakor je določeno v odstavku 8.2.4.3.3. Rezultati preskusov morajo izpolnjevati zahteve iz odstavkov 7.2.3.2.1.1 in 7.2.3.2.4 tega pravilnika;
      2.1.1.2   ali pa skladno z določili odstavka 8.2.4.3.5 tega pravilnika, v najneugodnejši smeri. Vendar je hitrost odklona lahko večja od predpisane, če ne vpliva na rezultate preskusa. Rezultati preskusa morajo izpolnjevati zahteve iz odstavka 7.2.3.2.1.4 tega pravilnika.
      2.2   Pri zadrževalnih sistemih za otroke kategorij „univerzalni“, „za omejeno uporabo“ in „poluniverzalni“ je najmanjša pogostnost preverjanja skladnosti z dinamičnim preskusom skladno z odstavkom 1.6. en preskus zadrževalnega sistema na 5 000 izdelanih zadrževalnih sistemov za otroke. V vsakem primeru pa mora biti opravljan vsaj en preskus na vsake štiri tedne proizvodnje.
      Zahteve, določene v odstavkih 7.1.4.1.4 in 7.2.1.8.1.2 tega pravilnika, morajo biti izpolnjene pri vsakem preskusu. Poleg tega morajo biti za enega izmed dveh preskusov izpolnjene tudi druge zahteve iz odstavkov 7.1.4 in 7.2.1.8.1.
      Če je letna proizvodnja 1 000 zadrževalnih sistemov za otroke ali manj, je dovoljena najmanjša pogostnost enkrat na leto.
      V tem primeru morajo biti izpolnjene zahteve iz točk 7.1.4 in 7.2.1.8.1.
      Pri vgrajenih zadrževalnih napravah, specifičnih za določeno vozilo, veljajo naslednje pogostnosti preskusov:
      
                  Zadrževalni sistemi za otroke, z izjemo jezdecev:
               
               
                  enkrat na 8 tednov
               
            
                  Jezdeci:
               
               
                  enkrat na 12 tednov
               
            Pri vsakem preskusu morajo biti izpolnjene vse zahteve iz odstavkov 7.1.4 in 7.2.1.8.1. Če so rezultati vseh preskusov, opravljenih v enem letu, zadovoljivi, lahko proizvajalec v dogovoru s homologacijskim organom zmanjša pogostnost kakor sledi:
      
                  Zadrževalni sistemi za otroke, z izjemo jezdecev:
               
               
                  enkrat na 16 tednov
               
            
                  Jezdeci:
               
               
                  enkrat na 24 tednov
               
            Vendar, če je letna proizvodnja 1 000 zadrževalnih sistemov za otroke ali manj, je dovoljena najmanjša pogostnost enkrat na leto.
      2.3.1   Pri zadrževalnih napravah za določena vozila lahko v skladu z odstavkom 2.1.2.4.1 proizvajalec zadrževalnega sistema za otroke opravi preskus preverjanja skladnosti proizvodnje bodisi po odstavku 2.2 na preskuševalnem sedežu ali pa po odstavku 2.3 v potniški kabini.
      Če preskusni vzorec ne prestane določenega preskusa, je treba opraviti še en preskus z istimi zahtevami na najmanj treh drugih vzorcih. Če pri dinamičnih preskusih eden izmed teh vzorcev ne opravi preskusa, mora imetnik homologacije ali njegov zastopnik:
      2.4.1   obvestiti pristojni homologacijski organ, ki je podelil homologacijo, in navesti sprejete ukrepe za ponovno vzpostavitev skladnosti proizvodnje.
      2.4.2   ponovno povečati pogostnost, če je ta bila ta zmanjšana skladno z odstavkom 2.3.
      2.5   Proizvajalec mora četrtletno obveščati homologacijski organ o količini proizvodov, izdelanih po posamezni številki homologacije, in navesti način identifikacije proizvodov, ki ustrezajo posamezni številki homologacije.
   
   
      PRILOGA 17
      PRESKUS MATERIALA, KI ABSORBIRA ENERGIJO
      1   MODEL GLAVE
      1.1   Model glave sestoji iz trdne lesene polkrogle z dodanim manjšim kroglastim segmentom, kot kaže slika A spodaj. Izdelan je tako, da lahko prosto pade vzdolž označene osi in ima pripravo za pritrditev merilnika pospeška, da se lahko izmeri pospešek v smeri padca.
      1.2   Vključno z merilnikom pospeška mora imeti model glave maso 2,75 ± 0,05 kg.
      
         
      2   MERILNE NAPRAVE
      Med preskusom se beleži pospešek z opremo, ki ustreza razredu kanalskih frekvenc 1 000, kot je določen v zadnji različici standarda ISO 6487.
      3   POSTOPEK
      3.1   Od vsakega materiala se odvzame po tri vzorce od enega ali več zadrževalnih sistemov za otroke.
      3.2   Vzorec se na zunanji površini v območju udarca v celoti pritrdi in neposredno pod točko udarca podpre z gladko togo oporo, npr. s trdnim betonskim podstavkom, tako da se merijo samo značilnosti absorpcije energije materiala.
      3.3   Model glave se dvigne na višino 100 -0/+5 mm, merjeno od zgornje površine vzorca do najnižje točke modela glave, ki se nato spusti, da pade. Zabeleži se pospešek, ki pri udarcu deluje na model glave. Postopek se ponovi pri ostalih vzorcih.
   
   
      PRILOGA 18
      POSTOPEK DOLOČANJA OBMOČJA UDARCA NA MODELU GLAVE PRI ZADRŽEVALNIH SISTEMIH ZA OTROKE S HRBTNIM NASLONOM TER ZA DOLOČANJE NAJMANJŠE VELIKOSTI BOČNIH KRIL PRI NAZAJ OBRNJENIH ZADRŽEVALNIH SISTEMIH
      1   Zadrževalni sistem se namesti na preskuševalni sedež, opisan v Prilogi 6. Zadrževalne sisteme z nastavljivo lego se nastavi v najbolj pokončno lego. Najmanjšo preskusno lutko se namesti v zadrževalni sistem po navodilih proizvajalca. Na naslonu se označi točko „A“, ki leži na isti vodoravni ravni kot rama najmanjše preskusne lutke v točki, ki je 2 cm od zunanjega roba roke proti notranji strani. Vse notranje površine nad vodoravno ravnino, ki poteka skozi točko A, morajo vsebovati poseben material, ki absorbira energijo in je bil preskušen v skladu s Prilogo 17. S tem materialom morajo biti obložene notranje površine naslona in bočnih kril, vključno z notranjimi robovi (področje zakrivljenosti) bočnih kril. Material, ki absorbira energijo, je lahko sestavni del otroškega sedeža. Pri prenosnih otroških ležalnikih morajo biti spodnja meja področja, na katerem je treba uporabiti material, ki ustreza Prilogi 17, vse površine, ki se nahajajo pred nazaj ležečo ramo najmanjše preskusne lutke, merjeno, ko je preskusna lutka v prenosnem otroškem ležalniku, ki se nahaja na preskuševalni napravi.
      2   Nazaj obrnjeni zadrževalni sistemi morajo imeti bočna krila z najmanjšo globino 90 mm, merjeno od srednjice površine naslona. Bočni deli se začenjajo na višini vodoravne ravnine, ki poteka skozi točko A in segajo do zgornjega roba naslona. Izhajajoč iz točke 90 mm pod zgornjim delom naslona sedeža, se lahko globina bočnega dela postopoma zmanjšuje.
      3   Zahteva iz odstavka 2 glede najmanjše velikosti bočnih kril ne velja za zadrževalne sisteme za otroke skupine II in III, kategorije „za določena vozila“, ki so namenjeni za uporabo v prtljažnem prostoru skladno z odstavkom 6.1.2 tega pravilnika.
   
   
      PRILOGA 19
      OPIS PRIPRAVLJANJA NAPRAV, VGRAJENIH NEPOSREDNO NA ZADRŽEVALNEM SISTEMU ZA OTROKE
      
         
      1   POSTOPEK
      1.1   Tkanino varnostnega pasu se postavi v referenčni položaj, opisan v odstavku 8.2.7, s potegom za prosti del tkanine se iz integriranega H-pasu izvleče najmanj 50 mm tkanine.
      1.2   Tako nastavljen integrirani sistem H-pasu se pritrdi na vlečno napravo A.
      1.3   Sprožiti je treba napravo za nastavitev in potegniti najmanj 150 mm tkanine v integralni pas. To ustreza polovici enega cikla in postavi vlečno napravo A v lego največjega izvlečenja tkanine.
      1.4   Prosti konec tkanine se pritrdi na vlečno napravo B.
      OPIS CIKLA:
      2.1   Medtem ko A ne deluje z vlečno silo na integrirani H-pas, je treba B izvleči za najmanj 150 mm.
      2.2   Sprožiti je treba napravo za nastavljanje in vleči A, medtem ko B ne deluje z vlečno silo na prosti konec tkanine.
      2.3   Po končanju tega takta je treba napravo za nastavitev blokirati.
      2.4   Cikel je treba ponoviti skladno z odstavkom 7.2.2.7.
   
   
      PRILOGA 20
      STANDARDNA MERILNA NAPRAVA ZA UGOTAVLJANJE TRDNOSTI SPONKE
      
         
   
   
      PRILOGA 21
      PRESKUSNA NAPRAVA ZA DINAMIČNI PRESKUS UDARCA
      
         
      1   POSTOPEK
      1.1   Samo trebušni pas
      Celico za merjenje sile 1 se pritrdi na zunanji strani, kot je zgoraj prikazano. Vstavi se zadrževalni sistem za otroke, referenčni pas pa se na zunanji strani napne tako, da se obremenitev znaša 75 N ± 5 N.
      1.2   Trebušni in diagonalni pas
      1.2.1   Celico za merjenje sile 1 se pritrdi na zunanji strani, kot je prikazano zgoraj. Zadrževalni sistem za otroke se pritrdi v pravilni legi. Če je na zadrževalnem sistemu za otroke pritrjena blokirna naprava, ki deluje preko diagonalnega pasu, se celico za merjenje sile 2 namesti v ustrezni legi poleg zadrževalnega sistema za otroke med blokirno napravo in sponko, kakor je prikazano zgoraj. Če blokirna naprava ni vgrajena, oziroma če je blokirna naprava pritrjena na sponki, se celico za merjenje sile namesti v ustrezni legi med prekretnim vodilom in zadrževalnim sistemom za otroke.
      1.2.2   Trebušni del referenčnega pasu se nastavi tako, da se doseže natezna sila 50 N ± 5 N. S kredo se označi mesto, kjer trak poteka skozi simulirano sponko. Medtem ko ostaja trebušni pas v tej legi, se diagonalni pas nastavi tako, da se v celici za merjenje sile 2 doseže natezna sila 50 N ± 5 N tako, da se trak zaskoči v zaskočki zadrževalnega sistema za otroke ali pa se pas napne tesno na navijalo.
      1.2.3   Celoten trak pasu se izvleče iz vretena navijala in pusti, da napetost pasu med navijalom in prekretnim vodilom pade na napetost navijala. Pred dinamičnim preskusom je treba vreteno blokirati. Opravi se dinamični preskus s trkom.
      1.2.4   Pred začetkom nameščanja je treba preveriti zadrževalni sistem za otroke zaradi ugotavljanja njegove skladnosti z določili iz odstavka 6.2.1.3. Če pride do spremembe napetosti v trakovih pri namestitvi zaradi spremenjenih kotov, je treba ugotoviti pogoje, ki dajejo najbolj ohlapno namestitev in nato izvesti nastavitev ter napeti trakove v najbolj tesno lego in prestaviti zadrževalni sistem za otroke v najneugodnejšo lego brez zategovanja varnostnih pasov za odrasle. Opravi se dinamični preskus.
      OPOMBA
      
                  1
               
               
                  Namestitev zadrževalnega sistema se opravi po namestitvi preskusne lutke v zadrževalni sistem.
               
            
                  2
               
               
                  Ker se po namestitvi zadrževalnega sistema za otroke preskuševalna blazina iz pene stisne, je treba dinamični preskus po možnosti opraviti v 10 minutah po namestitvi zadrževalnega sistema. Da bi blazina ponovno dobila pravo obliko, mora biti pri uporabi iste blazine časovni razmik med dvema preskusoma 20 minut.
               
            
                  3
               
               
                  Celice za merjenje sile, ki so nameščene neposredno na traku varnostnega pasu, so lahko med dinamičnim preskusom električno odklopljene, morajo pa ostati na svojem mestu. Masa vsake celice za merjenje sile ne sme presegati 250 g. Alternativno se lahko celica za merjenje sile na trebušnem pasu zamenja z celico za merjenje sile, pritrjeno na sidrišču.
               
            
                  4
               
               
                  Pri zadrževalnih sistemih za otroke, opremljenih z napravami za povečanje napetosti varnostnega pasu za odrasle, se uporabi naslednji preskusni postopek: zadrževalni sistem za otroke se namesti po zahtevah iz te priloge, potem pa uporabi napravo za povečanje napetosti pasu po navodilih proizvajalca. Če naprave ni mogoče uporabiti zaradi prevelike napetosti, se šteje, da je naprava nesprejemljiva.
               
            
   
      PRILOGA 22
      PRESKUS BLOKA SPODNJEGA DELA TRUPA